
ĮVADAS 


Apie semiotikos ir dailėtyros santykį 
europietiškosios semiotikos 
tradicijoje 


Septynios šioje knygoje pateikiamos kūrinių analizės buvo 
parašytos 1982-1988 metais, nepriklausomai viena nuo 
kitos. Bendras metodinis jų pagrindas - prancūzų semiotikos 
reikšmės teorija*. Per paskutinius 25-erius metus ją plėtojo 
Algirdas Julius Greimas (1917-1992) ir jo bendradarbiai, 
remdamiesi bendrąja Louis Hjelmslevo kalbos teorija. 
Europietiškosios semiotikos kūrėjas Ferdinandas de 
Saussure'as (1857-1913) suprato ją kaip plačią mokslinę 
discipliną — pats vadino „semiologija“, - kuri turėtų pade- 
ti tvirtą metodologinj pagrindą kalbotyrai (sykiu ir ki- 
tiems humanitariniams mokslams).' Saussure'o projektą 
nuo 1943 m. savo bendrojoje kalbos teorijoje iš dalies reali- 
zavo danas Louis Hjelmslevas (1899-1965).“ Bet jis visiškai 
pakeitė akcento vietą. Saussure'ui semiologija dar buvo 
mokslas apie ženklus, o Hjelmslevo bendroji kalbos teorija 
jau yra reikšmių mokslas. Hjelmslevas pasimoke iš vėlesnės 


* Nebuvo galima visiškai atsisakyti specialių semiotikos terminų 
vartojimo. Kiekviename skyriuje vartojant juos pirmą kartą, 
svarbiausi pažymimi žvaigždute [*] ir aiškinami žodynėlyje, 
esančiame knygos pabaigoje. Kiekvieno skyriaus pradžioje 
kursyvu atspausdintuose įvadiniuose tekstuose apžvelgiamos 
teorinės problemos, susijusios su kūrinio analize. 


kalbotyros raidos, kai tiek fonologijoje, tiek diskurso ana- 
lizėje buvo suabejota ženklu*, kaip pagrindiniu analizės 
vienetu. Tuo Hjelmslevo semiotika aiškiai skiriasi ir nuo 
amerikiečio Charles'o Sanders'o Peirce'o (1839-1914) se- 
miotikos, kuri iš esmės yra ženklų tipologija. 

Iš pradžių europietiškoji semiotika orientavosi į kal- 
botyrą. Tai atvėrė jai naujų galimybių, bet kartu kėlė pa- 
vojų. Mat bendrosios reikšmės teorijos projektas galėjo 
turėti naudos iš metodikos preciziškumo, būdingo šiam 
formaliai labiausiai pažengusiam iš visų humanitarinių 
mokslų. Tačiau būta ir pavojaus, kad sakytinė ir rašytinė 
kalba pernelyg skubotai gali tapti modeliu ir norma visų 
kitų komunikacijos formų tyrinėjimams. Kartais tai ska- 
tino schematiškai perkelti lingvistikos konceptus į kitas 
sritis, pavyzdžiui, į vaizduojamąją dailę, arba vertė daryti 
tariamai būtiną išvadą, esą tik natūrali kalba yra pilnavertė 
reikšmių sistema, o kitos komunikacijos sistemos, būda- 
mos nepilnavertės semiotinės sistemos, neva priklauso 
nuo kalbos egzistavimo.* 

Semiotika per definitionem yra teorinis modelis, preten- 
duojantis būti visuotinai taikomas. Ši pretenzija yra pa- 
remta manymu, jog zmogus-subjektas, iš esmės visuomet 
toks pat, kaip suvokėjas susiduria su skirtingiausiais ko- 
munikacijos objektais. Semiotika teorinio modelio for- 
ma bando aiškinti žmogaus kompetencijas*, kurios jam 
leidžia suvokti reikšmę. 

Tačiau semiotika, kad ir pretenduodama būti visuoti- 
nai taikoma, kartu turi save išbandyti kaip atskirų reikšmės 
fenomenų analizės instrumentą, nepriklausomai nuo to, 
ar tai būtų kalbinis tekstas, muzikos ar vaizduojamosios 
dailės kūrinys. Europietiškoji semiotika yra empirinio po- 
būdžio. Tai išplaukia iš pagrindinės metodologinės prie- 
laidos, pagal kurią reikšmės manifestavimas visuomet 

yra ypatingos, jutimais suvokiamos raiškos substancijos 
formavimo rezultatas. Net jei formos suteikimo principai, 
padedantys sudaryti reikšmę, yra nekintantys, vis tiek 
reikia atskirai analizuoti kiekvienos jutiminės substan- 
cijos* formos* pasireiškimo būdus. Todėl semiotika, nors 
ir pretenduoja į visuotinumą, išsiskaido į dalines semio- 
tikas — vizualinę, literatūros ar muzikos. 

Šioje knygoje analizuojami objektai tradiciškai priklau- 
so dailėtyrai. Aukštesnis statusas kelia semiotikai uždavinį 
kvestionuoti tradicinį humanitarinių mokslų specializa- 
cijos kanoną ir pagrįsti naują, racionalesnį jų skirstymą. 
Tačiau šia problematika čia nebus domimasi; pateikia- 
mos studijos visų pirma turi tikslą padėti naują metodo- 
loginį pamatą dailėtyros disciplinai. Čia pateikti semio- 
tinės dailėtyros metmenys suprantami kaip dailėtyros 
praktika, besiremianti prancūzų semiotikos reikšmės 
teorija, tai yra metodologiškai svarbiausiu jos pamatu.* 


Reikšmės sudarymas 
vaizduojamojoje dailėje 


Iš pradžių tyrinėjimai vizualinės semiotikos srityje buvo 
palaikomi vilties, jog bus galima sudaryti tam tikrą gra- 
matiką, kuria, panašiai kaip natūraliose kalbose, remiasi 
visi vienos epochos meno kūriniai, sukurti vienoje kul- 
tūrinėje terpėje. Ši viltis greitai sudužo ir virto skepsiu. 
Šiandien vyrauja nuomonė, jog vaizduojamosios dailės 
kūryba daugiausia pareina nuo kūrėjo valios ir sponta- 
niškumo; todėl šios žmogiškosios kūrybos srities esą ne- 
įmanoma tyrinėti sistemingai, remiantis moksliniais prin- 
cipais. 

Su tokia samprata galima nesutikti — juk net tuomet, 
kai kultūros objektas suprantamas (ar buvo suprastas) 
intuityviai, iš principo galima metodiškai rekonstruoti 
supratimo procesą bei jo sąlygas. Čia prisimintina jau 
minėtoji „pagrindinė antropologinė prielaida“, pagal 
kurią reikšmės sudarymo procesai yra bendri visiems 
žmonėms ir vyksta pagal tuos pačius elementarius me- 
chanizmus. 

Be abejonės, mene „kūrybiškumo“ daugiau tuomet, 
kai nėra plačiai įsigalėjusių vaizduosenos taisyklių ir tiks- 
liai nustatytų jų dermės galimybių. Semiotiniu* požiūriu 
vaizduojamosios dailės objektai dažnai atrodo kaip itin 
sudėtingi dariniai, kuriuose vienu metu veikia daugybė 
vaizduosenos fenomenų. Tačiau toks objekto sudėtin- 
gumas netrukdo nei intuityviam supratimui, nei ekspli- 
citinei analizei. Priešingai, būtent atskirų vaizduosenos 
principų dermė lengviau kreipia suvokėjo žvilgsnį į 
relevantiškas* reikšmės sudarymo struktūras. 


Turinio autonomija vaizdiniame tekste 


Reikšmės analizė vra pagrindinis semiotikos uždavinys. 
Dailės objektą ji supranta kaip autonomišką, uždarą 
reikšmės visumą, kaip /ekstą* (vaizdinį, skulptūrinį ar 
architektūrinį tekstą). Čia teigiama autonomija neatme- 
ta reikšmės sudarymo santykių su kitais tekstais — ne- 
svarbu, ar jie vaizdiniai, ar kalbiniai. Priešingai, interteks- 
tualumo fenomenas autonomiško turinio tekstus leidžia 
laikyti dialogo partneriais.? 

Pastaruoju metu populiariu vadinamųjų „interdiscip- 
lininių“ tyrinėjimų objektu tapo vaizdo ir kalbos santykio 

atskirose Vakarų kultūros epochose studijos. Tačiau tokie 
tyrimai retai kada įtikina, nes dažniausiai jiems trūksta 
tvirtesnio metodinio pagrindo. Pagal semiotikos apibrė- 
žimą jos uždavinys būtų parengti metodologijos projek- 
tą abiem komunikacijos formoms - vaizdui ir kalbai - 
palyginti. Svarbiausius šios metodologijos principus ga- 
lima suformuluoti taip: 

- Prasmingai lyginti galima tik tekstus, tiksliau — vie- 
netus, kurie ¿ki palyginimo naudojantis bendru metodi- 
niu instrumentarijum buvo rekonstruoti kaip autonomiš- 
ki reikšmę turintys pasakymai. Suteikus tokią diskursyvinę 
autonomiją kiekvienam palyginimo elementui, konkrečiu 
atveju galima parodyt, kaip tarpusavyje santykiauja jų 
turiniai. 

— Nuo tezės, teigiancios principine diskursyvinę lygi- 
namųjų tekstų autonomiją, reikia skirti klausimą — kokia 
vieta tam tikros kultūros verčių hierarchijoje tenka vaizdui 
ir kalbai. Visiškai pagrįstai ne kartą buvo pabrėžta, kad 
vakarietiškoji kultūra kalbinį tekstą, žodį, jtvirtino kaip 
religinių apreiškimų manifestacijos formą.? Tačiau, jei 
vaizdui suteikiamas teksto statusas, šios normos ribose ga- 
li atsirasti ir kūrinių, kurie naujai interpretuoja žodžiais 
nustatytą tikėjimo tiesą arba apskritai ja abejoja. Kad 
prieš paskirą vaizdinį tekstą* dažnai eina palygintino su 
juo turinio kalbinis tekstas, kad vaizdinis tekstas „ilius- 
truoja“ pastarąjį, tai dar nėra argumentas, bylojantis prieš 
diskursyvinę vaizdinio teksto autonomiją. Net ir tuomet, 
kai kalbinio teksto žinojimas padeda suprasti vaizdą, gali 
būti, kad „iliustruojantis“ vaizdinis tekstas savo ruožtu 
tikslina ar koreguoja kalbinio teksto prasmę (plg. II 
skyrių). 

- Vaizdinio bei kalbinio teksto turinio autonomija taip 
pat veikia teorinio ir autointerpretacinio menininko 

diskurso statusą.” Kiekvienu atveju tik lyginant tekstus 
galima nustatyti, ar menininko diskursas kuriuo nors 
požiūriu atitinka jo praktiką. Iš principo menininko in- 
terpretacija nėra pranašesnė už kitų interpretacijas (plg. 
III skyrių). 

Vaizdinį tekstą lyginant su kalbiniu, galioja tai, kas 
tinka ir vaizdinių tekstų vieno su kitu lyginimui. Kokią 
turinio funkciją atlieka menininko pasiskolinti svetimi 
vaizdiniai motyvai, vadinamoji „įtaka“, visuomet reikia 
aiškinti kiekvienu konkrečiu atveju; tam reikalinga pre- 
liminari lyginamųjų kūrinių, kaip tekstų, analizė." 


Atotrūkio tarp stilių istorijos ir 
ikonografijos panaikinimas 


Svarbi A.J.Greimo išplėtoto semiotinio modelio ypaty- 
bė — generatyvinis to modelio pobūdis. Greimo modelis 
rodo, kaip einant nuo paprasto prie sudėtingo sudaroma 
teksto reikšmė. Generatyvinis principas leidžia intersub- 
jektyviai kontroliuoti interpretacinius teiginius ir šitaip 
patenkinti vieną pagrindinių reikalavimų, keliamų kiek- 
vienam moksliniam diskursui. 

Kartu semiotika gali panaikinti seną atotrūkį, šiandien 
dar plačiai įsigalėjus; dailėtyroje — konfliktą tarp stilių 
istoryos ir ikonografijos, tarp „formos“ dailėtyros ir „turinio“ 
dailėtyros. Semiotiniu požiūriu abi teksto dimensijos — 
raiška* ir turinys*, negali būti aprašomos nepriklausomai 
viena nuo kitos. Louis Hjelmslevas semiotinę sistemą 
apibrėžė kaip raiškos formos* priskyrimq turinio formai* 
(semantinė struktūra). Vaizduojamojoje dailėje raiškos 
formą atitinka vizualinė substancija, jei ji artikuliuota, 

t.y. kontrastiškai pavaizduota vaizdinį tekstą suprantan- 
čio suvokimo. 

Semiotinis kūrinio aprašymas iš esmės skiriasi nuo jo 
aprašymo tradicinėje stilių istorijoje. Stilių istorijoje 
aprašymas pareina nuo ketinimo suskirstyti kūrinius į 
aiškius istorinės raidos tarpsnius. Be to, aprašymo kate- 
gorijos čia pasirenkamos pagal išorinį racionalumo prin- 
cipą. Semiotinėje analizėje aprašymas grindžiamas rele- 
vantiškumo* principu: atsižvelgiama tik į tuos raiškos 
elementus, kuriuos galima sieti su turinio forma ir kurie 
sudaro reikšmę. Vizualinę kūrinių išraišką (raiškos dimen- 
siją) semiotiškai aprašyti galima tik siejant ją su turinio 
analize. 

Tačiau reikia patikslinti, kad ta pati raiškos substancija 
dažnai artikuliuojama pagal skirtingus principus, vadinasi, 
galimi nevienodi jos skaidymai, kurie sudaro reikšmę. Į 
tapvbinę fikciją žiūrovas reaguos kaip į vizualiai suvokia- 
mą pasaulį ir nutapytą plokštumą laikys erdvių, daiktų, 
gyvūnų ir Žmonių atvaizdu; arba vaizdinę substanciją jis 
suvoks kaip „fizionomistas“ ir spalvų bei formų konfigu- 
racijas aiškins tokiomis sinestezinėmis kategorijomis*, 
kaip „šilta“ ar „šalta“, „minkšta“ ar „kieta“? Reikšmės su- 
darymo procese gali sąveikauti abu suvokimo būdai - 
mimetinio atpažinimo ir fizionomistinis. 


Semiotinis metodas ir meno istoriškumas 


Pastaraisiais metais semiotinį metodą smarkiai papildė 
Greimo išplėtota modalumy analizė. Modalinėmis konfi- 
gūracijomis ji aprašo komunikacijos partnerių kompeten- 
cijas. Ji leidžia deramai įvertinti ir tokius fenomenus kaip 

retoriškai veiksmingo diskurso manipuliacinį* poveikį re- 
cipientui. Tačiau svarbiausia tai, jog atsiranda galimybė 
rekonstruoti konkrečioje epochoje galiojančias suvoki- 
mo kompetencijas — sukurt istorinę estetiką. Modalumų 
analizė leidžia semiotikai suprasti meninių komunikaci- 
jos formų istoriškumo esmę (plg. V skyrių). 

Vaizduojamosios dailės analizėje semiotika išaukština 
istorinį aspektą remdamasi metodologiniu relevantiškumo 
principu. Kadangi raiškos kategorijos negali būti nusta- 
tomos nepriklausomai nuo turinio dimensijos analizės, 
tai nelaikinių aprašymo kategorijų, tokių kaip Wölfflino 
„pamatinės sąvokos“, ieškojimas yra atgyvenęs. Dūrerio 
„Visų Šventųjų paveikslo“ analizė (plg. III skyrių) rodo, 
kad istoriškai kinta net ir pagrindinė spalvų substancijos* 
artikuliacija.!? 

Pagaliau prie istorinio aspekto išaukštinimo vaizduo- 
Jamosios dailės kūrinių analizėje veda ir teksto sąvoka bei 
susitelkimas ties reikšmės dimensija. Dailės kūrinys, kaip 
savarankiškas reikšmės nešėjas, yra ne vien tik pagal 
kalbinius tekstus atskleidžiamos „pasaulėžiūros“ doku- 
mentas. Prisidėdamas prie visuomeninių verčių kūrimo 
arba griovimo, jis gali atlikti aktyvų vaidmenį istorijos 
procese.!! Išplėtota semiotinė teorija, laikydama save 
reikšmės analizės priemone, neturi baimintis priekaišto, 
Jog ji yra priešiška istoriškumui. Priešingai, ji pati kuria 
metodinį instrumentarijų, kuris leistų radikalizuoti is- 
torinę dimensiją kūrinių analizėje ir suteiktų jai naują 
mokslinį pamatą. 


16 


Kūrinio analizė: teorijos sklaida pavyzdyje 


Čia pateikiami tekstai yra tik kūrinių analizės, studijos, 
kurių objektas — vienintelis vaizduojamosios dailės kū- 
rinys. „Kūrinio analizės“ žanras pasirinktas didaktiniais 
sumetimais. Semiotika pirmiausia kelia sau tikslą eks- 
plicitiškai ir metodiškai pagrįstai atkurti reikšmę. O 
reikšmę galima konkrečiai apčiuopti tik autonomiškame 
tekste, atskirame kūrinyje. Atskirame kūrinyje semiotinis 
metodas išbando save. Tik tokiu būdu jis gali įrodyti savo 
praktinį veiksmingumą lenktyniaujant su kitais moks- 
liniais metodais. 

Semiotika yra jaunas mokslas, pretenduojantis į visų 
humanitarinių mokslų metodologini pamatą. Kitaip sa- 
kant, semiotiniu metodu besiremianti analizė vieno žan- 
ro ribose dar negali turėti „taikomojo“ pobūdžio. Tai ypač 
pasakytina apie vaizduojamąją dailę - lig šiol čia tera vos 
keletas parengiamųjų darbų, parašytų kaip atskiros stu- 
dijos. Interpretatorius yra priverstas turtinti semiotinį 
metodą papildomais analizės instrumentais tam, kad de- 
ramai įvertintų ypatingas diskursyvines objekto savybes. 

Dabartinėje raidos stadijoje semiotikai svarbu aprėpti 
kuo įvairesnius objektus. Tik taip galima patikrint, kiek 
šis metodas gali būti generalizuojamas. Čia analizuojami 
skirtingų dailės rūšių (piešinys, tapyba, architektoninė 
skulptūra, architektūra) kūriniai; jie atsiradę trijose skir- 
tingose europietiškosios dailės istorijos epochose (rene- 
sanso, baroko ir moderniojo meno). Kiekvienas analı- 
zuojamas kūrinys teikia progą detaliau įsigilinti į tam 
tikrą metodinę problemą. Studijos išdėstytos ne pagal 
jų objektų atsiradimo laika, bet pagal jose taikomą anali- 
zės būdą. Pirmoje studijoje dailės kūrinys dar analizuo- 
jamas kaip uždaras pasakymas*, o tolesnėse analizėse 


pastebimai svarbesnis vaidmuo tenka stebinčiajam sub- 
jektui. Dėmesys suvokėjo kompetencijai pagaliau leidžia 
semiotiškai analizuoti ir erdvinio meno kūrinius. 


Baigdamas norėčiau padėkoti Lotte'i Bauer už kantrybę; 
už kritines pastabas ir paskatas - Konstancos universiteto 
studentams ir studentėms, visų pirma Doris Harrer, 
Christianui Illiesui, Kurtui Schneideriui, Ann Vollman ir 
Thomui Zahnui. Kad tekstai būtų lengviau skaitomi, daug 
prisidėjo Ingo Herklotzas, Peteris Fröhlicheris, o ypač — 
Barbara Basting. Ypač dėkingas esu Ekkehardui Kaem- 
merlingui, raginusiam sudaryti šią knygą, pateikusiam jos 
metmenis leidyklai ir draugiška kritika lydėjusiam re- 
dagavimo darbą. 

Pastabos 


ho 

Žr. Ferdinand de Saussure, Cours de linguistigue generale, 
Paris, 11948 (ir pakartotiniai leidimai), p. 33. Saussure’o 
Bendrosios kalbotyros kursas buvo išleistas jo mokinių pagal 
paskaitas, kurias Ženevos lingvistas skaitė 1907-1911 metais. 
Saussure'as (p. 33) apibrėžia semiologiją kaip „une science 
gui ėtudie la vie des signes au sein de la vie sociale“ (mokslą, 
tyrinėjantį ženklų gyvenimą visuomenės gyvenime). 


Pagrindinis Hjelmslevo darbas — Omkring sprogteoriens grund- 
laeggelse, Kopenhagen, 1943, vertimas į vokiečių kalbą vadi- 
nasi Prolegomena zu einer Sprachtheorie, München, 1974. Deja, 
vokiškame vertime, skirtingai negu angliškame (Prolegomena 
to a Theory of Language, Madison, 1961) ir prancūziškame 
(Prolegomenes a une theorie du langage, Paris, 1966), trūksta 
rodyklės ir definicijų sąrašo. 


Plg., pavyzdžiui, Emile'io Benveniste'o tezę, pagal kurią 
metadiskurso statusą gali turėti tik žmonių kalba; žr. „Sė- 
miologie de la langue“, Semiotica 1 (1969), p. 1-12, 127-135, 
perspausdinta E. B., Problemes de linguistique generale II, Paris, 
1974, p. 43-66; ten p. 65. 


Tai, ka Hanso Beltingo (ir kt.) parengtame dailės istorijos 
įvade (Kunstgeschichte: eine Einführung, Berlin, 1986) Rolfas 
Duroy ir Gūnteris Kerneris pristato kaip „semiotinį-sintag- 
matinį metodą“, tėra - tai liudija Tomo Wesselmanno „Great 
American Nude“ aptarimas - žongliravimas sąvokomis. Jo es- 
me - madingai padailinti meno sociologijos, stilių istorijos ir 
ikonologijos metodus Peirce'o ir Morriso žodynu, neturint iš 
to pažinimo naudos. 


Neabejotina, kad šiandieninis praeities kultūrų dailės kū- 
rinių supratimas remiasi išankstiniu istoriniu žinojimu, 
dažniausiai, nors ir ne visada, įgyjamu iš kalbinių tekstų. Ta- 
čiau čia nebus kalbama apie tokius „filologinius“ vaizdo ir 
teksto santykius, kurie svarbūs ikonografiniame aiškinime. 

Kartu reikia nepamiršti itin svarbaus paveikslų vaidmens 
religinėje praktikoje. 


Išsamiau apie šią problemą žr. teoriniame įvade Kandinsky 
über Kandinsky: der Künstler als Interpret eigener Werke, Bern, 
1986, p. 17-34. 


Plg. pagrindinę Oskaro Bätschmanno kritiką, skirtą „įtakos“ 
konceptui, kuris dažniausiai neapgalvotai taikomas dailėtyros 
praktikoje (Einführung in die kunstwissenschaftliche Herme- 
neutik, Darmstadt, 1984, p. 98). 


Teorinį fizionomistinio reikšmės būdo aprašymą žr. „Le mode 
de signification ,immédiat‘ ou physiognomique“, in H.Parret 
ir H.G.Ruprecht (sudarytojai), Exigences et perspectives de la 
sémiotique: recueil d’hommages pour A.J.Greimas, t. 2, Amsterdam, 
Philadelphia, 1985, p. 661-669. 


Kritikuojamas ir kiekvienas hermeneutinis metodas, kuris 
kyla iš istoriškai nereflektuoto fenomenologinio meno kūrinio 
supratimo. 


Aišku, jog ir semiotinė analizė neišsiverčia be istorinių- 
filologinių tyrinėjimų, teikiančių nuosekliam aiškinimui 
reikalingas istorines dalykines žinias. 


I PAUL KLEE 


Augalas analıtıskaı 


Reikšmės sudarymo elementai 


tapyboje 


Galimybė sukurti vaizduojamosios dailės semiotiką* nuolat 
nuneigiama teze — neva dailė, skirtingai negu natūraliosios 
kalbos, esanti perdėm mimetinio pobūdžio. Jos uždavinys — per- 
teikti optinę pasaulio realybę, t.y. antriniu formavimu pateik- 
ti akiai tai, ką ji jau pažįsta. Šis argumentas, apeliuojantis į 
„sveką protą“, ilgai buvo palaikomas naujųjų laikų meno 
teorijų. Galop seną įsitikinimą dar padėjo sustiprinti ir nai- 
viai taikoma Charles'o Sanders’o Peirce'o išplėtota ženklų 
tipologijos semiotika, kurioje svarbią vietą užima indekso- 
ıkonos*-simbolio triada. Vaizdo (tapybos, fotografijos, filmo ir 
t.t.) sritį tapo įprasta nusakyti ikoninio* ženklo* sąvoka, o 
„ikoninis“ ir „vizualinis“ virto sinonimais.! Tačiau kadangi 
Morrisas, sekdamas Peirce'u, „ikoną“ apibrėžia kaip ženklą, 
pasižymintį „tomis pačiomis savybėmis (properties)“ kaip ob- 
jektas’, tai šitokia žodžių vartosena implikuoja nuomonę, jog 
vaizduojamosios dailės funkcija esanti iš esmės arba išimtinai 
mimetine. 

Šios analizės tikslas - panagrinėti „ikoniškumo problema- 
tiką“ remiantis Europos semiotikos principais. Bus aiškinama, 
kad tapyba yra semiotinė* sistema Louis Hjelmslevo vartojama 

prasme, tiksliau sakant, kad vizualiniams objektams yra būdin- 
gi fundamentalūs, reikšmę sudarantys elementai, kurie leidžia 
taikyti sistemišką analizę, paremtą bendrosios kalbos teorijos 
principais. Pagrindinė tezė skamba taip: mokslinė tapybos ana- 
lize — tai tinka ir skulptūrai — negali prasidėti pavaizduotų fi- 
güry atpazinimu. Kaip ir kiekvienoje semiotinėje sistemoje, ta- 
pyboje reikalinga nepriklausoma raiškos* ir turinio* lygmenų 
analizė. Pirminiai vaizduojamosios dailės elementai yra ne 
atpažįstamos figūros, — tai galioja ir tradicinei objektų tapy- 
bai, — bet elementarūs raiškos kontrastai, priklausantys spalvos 
(chromatiniai kontrastai) ir formos* (eidetiniai kontrastai) 
sritims. 

Semiotinės analizes tikslas — parodyti, kaip reikšmės sudary- 
mo procese šios „vaizduosenos“ kategorijos* (raiškos lygmens 
kategorijos) sąveikauja su turinio kategorijomis. Vaizduoja- 
mojoje dailėje, panašiai kaip ir poetiniame diskurse, ypatingą 
vaidmenį atlieka semisimboline* semioze*. Semisimbolinese sıs- 
temose, kitaip negu tikrosiose simbolinese sistemose, vienas ki- 
tam priskiriami ne turinio ir raiškos lygmenų vienetai, bet viena 
kitai kategorines* abiejų lygmenų opozicijos. 

Paulio Klee (1879-1940) akvarelę „Augalas analitiškai“ 
(1 il.) sudaro ribotas skaičius santykiškai paprastų vizuali- 
nių elementų, ir tai leidžia konstitutyvinius vaizdinio teksto* 
elementus aprašyti ne tik teoriškai, bet ir praktiškai, kaip 
svarbiausių vaizdinių požymių struktūrą. Be to, paveikslą 
„Augalas analitiškai“ galima traktuoti ir suprasti kaip reiks- 
mingą tekstą iškart „abstrakciame“ lygmenyje, be nuorodos į at- 
pažįstamas figūras. Šis faktas vėliau palengvins sistemiškai 
aprašyti paveikslo daiktiško suvokimo principus.? 

Elementai ir jų konsteliacijos 


Pirmoje artikuliacijos pakopoje paveikslą „Augalas ana- 
litiškai“ galima suskirstyti į 16 raiškos vienetų, kuriuos aš 
vadinu elementais (plg. 2 il.). Pagal pavidalo kategoriją 
„figūra vs fonas' galima skirti 11 figūrinių elementų ir vieną 
fono plokštumą, suskylančią į 5 dalis. Fono plokštumos 
elementai pažymėti raidėmis (U - apačia, M - centras, L - 
kairė, R- dešinė, O - viršus), figūriniai elementai — di- 
dėjančia skaitmenų seka. Elementas čia apibrėžtas kaip 
vienetas, kuris chromatiniu požiūriu yra homogeniškos, 
o eidetiniu — kompleksiskos prigimties. Tad elementas yra 
raiškos vienetas, kurį suvokti padeda chromatinis kon- 
trastas. 

Analizės paprastumo dėlei iš pradžių nepaisysiu spal- 
vinių netolygumų, originale visų pirma matomų šoni- 
niuose pakraščiuose. Tačiau į analizę reikia jtraukti šviesos 
ratilą aplink apskritimo formos 11-4 elementą, išskiriantį 
šį iš visų kitų. Akvarelėje naudota grafiška ir tapybiška 
vaizduosena.* Juodos linijos atlieka perteklinę funkciją, 
nes jos visada žymi kontrastingų spalvinių plokštumų 
sandūrą. 

Antroje analizės pakopoje galima suskirstyti elemen- 
tus, panašiai kaip fonemas natūraliosiose kalbose, į api- 
brėžtą skaičių minimalių raiškos vienetų - eidetines ir chroma- 
tines kategorijas. Vieningumo sumetimais vardijant tenki- 
namasi figūriniais elementais (plg. schemą p. 34-35). Ta- 
čiau vėliau į analizę lengvai galima įtraukti fono plokštu- 
mos elementus, nes jie, nepaisant dviejų išimčių (trikam- 
piai elementai L ir R), savo forma yra panašūs į figūri- 
nius elementus (U = 1, 6; Mir O = 3). Aprašyme pagal ka- 
tegorijas laikomasi paprastumo ir kontrastingumo taisyklių; 
t.v. stengiamasi nustatyti kuo mažesnį skaičių vizualinių 


bo 
Ur 


1 Paul Klee, Augalas analitiškai. Viešoji dai 
kolekcija, Dailės muziejus, Bazelis 


2 Paulio Klee Augalo analitiškai schema 


kategorijų, kurių kombinacija leidžia pakankamai api- 
būdinti kiekvieną elementą visų kitų atžvilgiu. Šis meto- 
das turi ir tam tikrą euristinį privalumą nustatant anali- 
zės objektui relevantiškas* raiškos kategorijas; apie atskirų 
kategorijų relevantiškumą sprendžiama pagal tai, ar jos 
atlieka kokį vaidmenį reikšmės sudarymo procese. Pa- 
aiškės, kad ne visi figūrinių elementų sąraše išvardyti po- 
žymiai atlieka funkciją sudarant reikšmę; iš kitos pusės, 
analizės eigoje prireiks įvesti keletą papildomų relevan- 
tiškų raiškos požymių. 

Greta eidetinių kategorijų serijos yra ir dvi chromati- 
nės kategorijos — tonalumas ir sodrumas. Jų kombinacija 
leidžia generuoti visus šešis objekto spalvų tonus. Ruda 
spalva suvokiama kaip raudono ir žalio tonalumų komp- 
leksiskas realizavinias, nes abu šios spalvos elementai L 
ir Ratlieka aiškią tarpininkavimo tarp elementų M (žalia) 
ir O (raudona) funkciją. 

Be minimalių manifestacijos vienetų aprašymo, šios 
akvarelės analizė reikalauja aprašyti elementą pranoks- 
tančius vienetus — konsteliacijas. Konsteliacija aš vadinu 
elementų grupę, kurią galima sudaryti bendrų eidetinių 
ir/arba chromatinių požymių pagrindu. Konsteliacija 
suprantama kaip hierarchizuojamas vienetas; taigi vieną 
konsteliaciją vėl gali sudaryti keletas kitų. Apsiribojant 
figūriniais elementais, „Augalas analitiškai“ akvarelėje 
galima aiškiai skirti penkias konsteliacijas, iš kurių ke- 
turios priklauso pirmajam hierarchiniam lygmeniui, o 
viena — antrajam. 

Pirmąją konsteliaciją sudaro izoliuoti elementai (1-7- 
11); jų bendri požymiai: izoliuota vieta ir maži matmenys. 
Kitos dvi konsteliacijos pagal bendrą jų požymį gali apim- 
ti susilieciancius arba susikertančius elementus: (4-5-6) ir 
(8-9-10). Dėl daugelio bendrų požymių šias dvi trinares 

konsteliacijas dar kartą galima grupuoti antrajame hie- 
rarchiniame lygmenyje: kiekvieną iš jų sudaro trys ele- 
mentai; šie trys elementai yra trijų skirtingų dydžių (di- 
delis, vidutinis, mažas); be to, didžiausias elementas vi- 
sada yra viduryje ir gulsčias. Visi šie požymiai yra būdingi 
ir trims fono plokštumos U elementams. Todėl šiuos tris 
elementus taip pat laikau konsteliacija, nors 1-as elemen- 
tas atskirtas nuo 2-0 ir 3-0. Tai leidžia antro hierarchi- 
nio lygmens konsteliaciją išplėsti iki sudėtinio vieneto, 
turinčio dvejopą trinare sarangą: [(1-2-3) - (4-5-6) - 
(8-9-10)]. 

Apie minety konsteliacijy tarpusavio santykj pasaky- 
tina, kad 1-as elementas yra ambivalentiskos prigimties. 
Jis priklauso tiek mažų izoliuotų elementų (1-7-11) 
konsteliacijai, tiek ir (1-2-3) konsteliacijai, kuri savo 
ruožtu įeina į aukštesnio rango konsteliaciją. 


Abstrakti reikšmės dimensija sintaksėje 


Analizuojant konsteliacijas pagal sintagmatinius* ryšius, 
jungiančius konstitutyvinius jų vienetus (elementus arba 
jų konsteliacijas), nustatomi dvejopai skaitomi dėsnin- 
gumai. Konsteliacijas galima suvokti arba kaip 1) atem- 
poralines, bendras tarpininkavimo struktūras, arba kaip 2) 
kryptingus, specifiškai semantizuojamus procesus. 

l. Tarpininkavimo struktūros. Jeigu į izoliuotų elemen- 
tų konsteliaciją žvelgiama pagal eidetines kategorijas — 
kontūrą ir kompaktiškumą, pasirodo, kad vidurinis 7-as 
elementas dėl savo kompleksiskos prigimties - kompak- 
tiškas ir kampuotas — tarpininkauja tarp abiejų išorinių 
elementų l-o ir 11-o: 


KONTÜRAI KOMPAKTISKUMAS 


11 (>) apvalus kompaktiškas 
7 | | kampuotas kompaktiškas 


| 
1 we kampuotas pailgas 


Panaši tarpininkavimo struktūra būdinga ir trinarių 
konsteliacijų konsteliacijai. Krypties, kaimynystės ir chro- 
matinių bei eidetinių kontrastų kategorijų atžvilgiu šio- 
je kompleksiškoje konsteliacijoje perėjimo funkciją atlie- 
ka vidurinioji. 


Eidetiniai 
kontrastai 


Chromatiniai 
kontrastai 


Kaimynystė 


susilietimas 3 sodrumo kampuoti ir 
“oh Į laipsniai apvalūs kontūrai 
> susilietimas 2 tonalumai išgaubti ir 
įgaubtas 
elementai 
„f susilietimas 3 sodrumo kampuoti ir 
2.1 / laipsniai apvalūs kontūrai 
susikirtimas 1 tonalumas iSgaubti 
elementai 
(| susikirtimas 2 sodrumo kampuoti 
= o) laipsniai kontūrai 
iza nesusilietimas 1 tonalumas išgaubti 
elementai 


2. Specifiškai semantizuojami procesai. Pagal tarpininka- 
vimo schemas minėtosios konsteliacijos atrodo kaip sin- 
tagmatiškai išdėstyti vienetai. Kaip jau konstatuota, vienas 
iš kraštinių elementų izoliuotų figūrų konsteliacijoje — 
11-as elementas - išskirtas pašviesinant fono plokštumą. 
Viršutinę trinarę konsteliaciją išskiria tai, kad vertikalioji 
jos simetrijos ašis beveik sutampa su vertikaliąja paveikslo 

vidurio ašimi. Tai leidžia abi konsteliacijas laikyti kryp- 
tingu vyksmu. Bet tuo dar neatsakoma į klausimą, kokia 
kryptimi reikia skaityti paveikslą — iš apačios į viršų ar 
atvirkščiai (iš esmės neatmestina ir skaitymo dviem kryp- 
tim galimybė). Kaip pasirodys, skaitymas iš viršaus į apačią 
yra disforinis (‚suirimas‘). Aš renkuosi kylantį, euforinį 
kūrinio skaitymą. 

Galima specifiška semantinė izoliuotų elementų kon- 
steliacijos interpretacija, jei atskiri elementai analizuo- 
jami atsižvelgiant į kompleksišką (lig šiol neminėtą) kate- 
goriją — įivirtinimą vertikaliy-horizontaliy ašių sistemoje. 
Skaitant iš apačios į viršų, konsteliacija atrodo vaizduo- 
janti „atsiskyrimo“ arba (vertinant euforiskai) ,išsilaisvini- 
mo procesą: 1-as elementas, dvejopa ašinės simetrijos 
konfigūracija, dviem būdais įsitvirtinęs ašinėje sistemo- 
je (horizontali pozicija, abiejų pusių poros lygiagrečios 
kiekvienai ašiai); 7-as elementas, centrinės simetrijos kon- 
figūracija, dar orientuojamas į ašių susikirtimą, tačiau 
indiferentiškas horizontaliai-vertikaliam skirstymui; ga- 
liausiai apskritimo formos 11-as elementas, centrinės si- 
metrijos figūra su neapibrėžtu pasisukimo kampu, visiš- 
kai atsiskyręs nuo ašinės sistemos. 


Toks pat rezultatas gaunamas nagrinėjant trijų izo- 
liuotų elementų kontūrų santykį su kontūrais fono plokš- 
tumos elementų, nuo kurių jie kaip figūros atsiskiria: 
l-o elemento kontūrai ir padėtis yra tokie pat, kaip ir 
elemento U; 7-0 elemento kontūrai jau skiriasi nuo ele- 
mento L, tačiau abu sudaryti iš tiesių kontūrinių linijų; 
pagaliau tarp 11-0 elemento ir fono plokšumos elemento 
O jau nebėra eidetinės giminystės. 

Sudėtinę trinarių konsteliacijų konsteliaciją taip pat 
galima semantiškai keleriopai interpretuoti abstrakčia- 
me reikšmės lygmenyje: ji gali būti skaitoma ir (a) kaip 
„aukštesnio rango vieneto sudarymo“ procesas (paskutinė 
konsteliacija (8-9-10) ašies atžvilgiu pati yra simetriškas 
ir kompaktiškas darinys), ir (b) kaip ‚diferenciacijos‘ pro- 
cesas (gausėjantys eidetiniai ir chromatiniai kontrastai 
pereinant nuo vienos konsteliacijos prie kitos), ir (c) kaip 
„Integracijos“ procesas (viršutinės konsteliacijos simetri- 
jos ašis beveik sutampa su vertikalia paveikslo ašimi). 

Trys abstraktūs naratyviniai reikšmės vienetai (,auks- 
tesnio rango vieneto sudarymas“, „diferenciacija“, ,inte- 
gracija') — tai vienos ir tos pačios konsteliacijos sintag- 
matinės analizės rezultatas. Tai siūlo ieškoti aukštesnio 
rango sąvokos, galinčios apimti visus tris reikšmės vie- 
netus. Atrodo, jog šią sąlvgą atitinka „kūrimo“ sąvoka 
abstrakčia prasme. (Jau čia galima pažymėti, kad ši sąvoka 
vokiečių kalboje gali būti diferencijuojama semantiskai: 
turimas omenyje „pasaulio sukūrimas“ arba „meno kūri- 
nių sukūrimas“.) 

Ligšiolinius analizės duomenis galima taip reziumuoti: 
nepriklausomai nuo to, kad paveikslas gali būti skaitomas 
kaip regimojo pasaulio objektų perteikimas, abstrakčiame 
reikšmės lygmenyje Paulio Klee akvarelė gali būti supran- 
tama kaip vaizduojanti dvejopą procesą (,iSlaisvinima’ ir 

„kūrimą'). Turima omenyje reikšmės dimensija, kuri su- 
ponuoja ne tik „fonologinę“ paveikslo plokštumos ar- 
tikuliaciją minimaliais raiškos požymiais, bet ir sintag- 
matinę artikuliaciją elementų konfigūracijomis.? 


Apie ikoniškumo problemą 


Prieš tęsdamas analizę, norėčiau pateikti keletą pastabų 
apie ikoninio ženklo sąvoką. Išeities taškas - Umberto 
Eco kritika, kurią jis išsakė apibūdindamas šią sąvoką. 
Savo Įvade į semiotikq Eco parodė, kad Peirce'o ir Morriso 
ikoninio ženklo apibrėžimas yra tautologinis. Pagal Eco, 
ikoną daugių daugiausia galima suprasti kaip Ženklą, 
„kuris atrodo perteikiantis mums keletą pavaizduoto ob- 
jekto savybių“.* Taigi sąvoka remiasi „sveiko proto“ pa- 
siektu patyrimu ir žymi tai, kas prancūzų semiotikoje 
vadinama „referencine iliuzija“ (illusion referentielle arba 
effet de réel). „Ikoniškumas'* — tai fenomenas, kurį gali- 
ma priskirti atskiriems kiekvienos semiotinės* sistemos 
tekstams, tačiau ją sudaro ne jis vienas. 

Umberto Eco, remdamasis savąja klasikinės ikonos są- 
vokos kritika, išplėtojo alternatyvinį ikoniskumo mode- 
lj. Jis paremtas dvigubu kodavimo procesu, suponuojan- 
čiu atpažinimo kodo ir kintančio grafinio kodo egzistavimą. 
Eco nuomone, objektų suvokimas suponuoja pirmąjį 
kodą, pagal kurį selektyviai pagaunami relevantiški per- 
cepto požymiai. Ikoniniai ženklai savo ruožtu gali atkurti 
natūralaus pasaulio objektų suvokimo sąlygas kaip tik 
pagal kurį nors grafinį kodą, kuris „nustato tam tikro 
grafinio ženklo ir relevantiško atpažinimo kodo bruožo 
(t.y. požymio — F. Th.) ekvivalentiskuma“.’ 

FIGÜRINIAI EIDETINES KATEGORIJOS 
ELEMENTAI Kontūrai Kampai | Paprastumo 

Simetrija 


vienašė 


CHROMATINĖS KATEGORIJOS 

Tad ‚ikoniskuma‘ iš esmės galima suvesti į klausimą 
apie dviejų semiotinių sistemų santykį — dirbtinės se- 
miotikos (pvz., kalbos, tapybos) ir natūralaus pasaulio 
semiotikos. Nors Eco modelis ir siūlo teoriškai paten- 
kinamą ikoniškumo problematikos sprendimą, jo trūku- 
mas yra tas, kad jis negali būti taikomas, kol nėra išsa- 
maus natūralaus pasaulio aprašymo pagal objektų atpa- 
žinimo kodą. Todėl aš esu čia priverstas ikoniškumo 
problematiką pavaizduoti provizoriškai, nesiedamas jos 
su atpažinimo mechanizmu. 

Iš figūratyvinio paveikslo skaitymo (kaip sakyta, čia 
nebus galima aprašyti jo mechanizmų) daroma išvada, 
kad elementus, raiškos lygmens vienetus — po vieną arba 
grupėmis, — žiūrovas supranta kaip natūralaus pasaulio 
objektų atstovus ir pavadina juos tomis pačiomis šne- 
kamosios kalbos sąvokomis, kurias jis vartoja skaitydamas 
natūralų pasaulį. Pasirodys, jog paveikslo paviršiaus ar- 
tikuliacija* pagal figūratyvinio* skaitymo dėsnius nėra 
tapati tai, kuri paaiškėja iš abstraktaus skaitymo. 

Figūratyvinį paveikslo paviršiaus suvokimą nulemia 
koherencijos postulatas. Jis suprantamas kaip manymas, kad 
paveikslas perteikia kokią pasaulio sritį: tuo remiantis 
pavaizduotus objektus galima suskirstyti pagal vienintelį 
klaseminio* pobūdžio semantinį tinklą.? Kartą aprašius šį 
klaseminį tinklą, galima analizuoti santykį tarp šitaip 
išdėstytų turinio kategorijų ir raiškos lygmens kategorijų. 
Tai leidžia išsiaiškinti, ar tam tikros ebjekty klasės vaiz- 
duojamos specifiškai, ar ne. Toliau figūratyvinė reikšmės 
dimensija paveiksle „Augalas analitiškai“ bus aprašoma 
remiantis šiomis metodinėmis nuostatomis. 

Pavadinimas kaip paveikslo 


skaitymo hipotezė 


Panagrinėjus pavadinimą, kurį Klee davė kūriniui, galima 
konstatuoti, jog jį sudaro dvi sąvokos: pirmoji iš jų 
(„augalas“) yra figüratyvinio turinio, o antroji (,analitis- 
kai‘) abstraktaus turinio." Norint nustatyti santykį tarp 
kalbinio pasakymo pavadinime ir vizualinio pasakymo 
paveiksle, pirmiausia reikia paanalizuoti, ar abstrakti 
sąvoka ‚analitiskai‘ sutampa su ką tik pavaizduotu abst- 
rakčiu akvarelės skaitymu, taigi ar pavadinimą su kūriniu 
sieja patvirtinantis santykis. Jeigu taip iš tikrųjų yra, tai 
sąvoka „augalas“ gali būti nuoroda figūratyviniam pa- 
veikslo skaitymui. 

Viena studija iš Klee teorinių raštų rodo, kad jis žodžiui 
„analizė“ teikė savitą reikšmę. Veimaro architektūros na- 
muose skaitytos jo paskaitos Mokymo apie formas vaizduo- 
jamojoje dailėje klausimais rankraštyje skaitome: „Ypatin- 
ga analizės rūšis — kūrinio analizavimas pagal jo tapsmo 
stadijas. Šią rūšį aš apibrėžiu žodžiu genezė. Pirmoji Mo- 
zės knyga, pasakojanti apie pasaulio sukūrimą, taip pat 
vadinama geneze. Ten parašyta, ką Dievas sukūrė pirmąją 
dieną, ką antrąją ir taip toliau. Mus supanti pasaulio 
visuma skaidoma istoriškai “.!! 

„Genezę“ Klee laiko „ypatinga analizės rūšim“, anali- 
zuojančia kūrinį „pagal jo tapsmo stadijas“. Tok} ypatin- 
ga sąvokos „analizė apibrėžimą pritaikius pavadinimui 
„Augalas analitiškai“, jis žymės vaizduojamą objektą, 
duodantį pradžią (prieveiksmiu „analitiškai“) augalų tyri- 
mui pagal tapsmo stadijas. Galima konstatuoti, kad mano 
pateiktas abstraktus akvarelės, kaip pavaizduoto „kūrimo 
proceso', skaitymas neprieštarauja pavadinimui, tačiau 

„išlaisvinimo“ reikšme įvardijamas papildomas, pavadini- 
me neišreikštas reikšmės komponentas. 

Kadangi, kaip jau konstatuota, Umberto Eco ikoniš- 
kumo modelis be objektų atpažinimo schemos yra prak- 
tiškai nepritaikomas, tad pirmiausia esu priverstas skai- 
tyti šį paveikslą intuityviai figūratyviškai. Tačiau įvardiji- 
mas bus objektyvesnis pasirėmus vienu jau publikuotu 
aprašymu. Jis randamas Bazelio dailės istoriko Roberto 
Stollio straipsnyje. Stollis performuluoja pavadinimą į 
„Augalų tapsmo analizę“, tačiau labiau stebina tai, kad 
jis nepateikia ką tik iš Klee raštų cituotos vietos. Savo 
interpretaciją, kuri, beje, taip pat atsirado skaitant ky- 
lančia kryptimi, Stollis reziumuoja taip: „Poetinėje Klee 
augalų tapsmo analizėje išryškėja kontūrai mineralų, 
gumbinių augalų ir žiedų pavidalo elementų, zonomis 
kylančių iki pat viršaus, kur žvilgsnį patraukia apskri- 
timas“.!2 

Laikantis Stollio aprašymo, galimas toks figūratyvinis 
anksčiau analizuotų konsteliacijų aiškinimas: (1-2-3) 
konsteliacija vaizduoja „mineralinius“, (4-5-6) konste- 
liacija — „gumbinių-augalų“, o (8-9-10) konsteliacija — 
„Žiedų pavidalo“ objektus. Pagal tai kiekvieną fono plokš- 
tumos sritį galima apibūdinti kaip mineralų (U), pozemi- 
nių augalų (M), ir antžeminių augalų (O). 

Stollio aprašyme figūratyviai neįvardinti maži izoliuoti 
elementai 7-as ir 11-as bei abu trikampiai fono plokštu- 
mos elementai L ir R. Galima numanyti, jog šviesos ratilu 
isskirtame apskritimo formos 11-ame elemente matomas 
„dangaus šviesulys“. Tad fono plokštuma O sykiu vaiz- 
duotų ir antžeminių augalų, ir kosmoso sritį. Trikampės 
plokštumos L ir R pagal jų kompozicinę perėjimo funkci- 
ją galėtų būti tarpinės sritys tarp požeminės ir antžeminės 
erdvių, vaizduojančios „žemės paviršių“. Kvadratinis 7-as 

elementas būtų su „žemės paviršiumi“ sujungtas objektas. 

Krinta į akis tai, kad Stollis, savo aprašyme žymėdamas 
objektus, vengia daiktavardžių; jis kalba apie „elementus“ 
ir juos nusako būdvardžiais, kurie išreiškia tam tikrą pa- 
našumą su „mineralais“, „gumbais“ bei „žiedais“. Stollis iš 
tikrųjų turi omenyje vaizdavimo būdą dar iki individua- 
lizavimo pakopos, žymintį kiekvieną objektų klasę, o ne 
atskirus objektus. Šis supratimas sutampa ir su pavadi- 
nimu, kuris reiškia ne „tam tikro augalo analizės prad- 
menis“, bet „augalo“, kaip rūšies, apibūdinimą. Pavadi- 
nimas ir aprašymas nukreipia į ypatingą figūratyvinio 
vaizdavimo būdą, kuris netelpa nei ikonos sąvokoje, nei 
įsivaizduojamuose ikoniškumo laipsniuose.'* 

Figūratyvinio skaitymo rezultatus galima susumuoti 
tokioje klaseminėje schemoje: 


klaseminis ryšių tinklas objektai 


— kosminis 11 
— antzeminis a 
— augalinis | (8-9-10) 
= nei antZeminis, nei poZeminis 7 

— augalinis _ (4-5-6) 
— požeminis = ———| | 

L mineralinis | (1-2-3) 


Raiškos ir turinio kategorijų sujungimas: 
semisimboliniai kodai 


Paveikslo analizės pagal kontrastiškus vizualinius požy- 
mius (plg. figūrinių elementų sąrašą) rezultatus lyginant 
su objektų klasių artikuliacijos rezultatais (žr. aukščiau), 


galima sudaryti seriją semisimbolinių kodų, kurie santykių 
tapatumo (homologacijy) forma atskiras vizualinės raiškos 
kategorijas priskiria atskiroms klaseminėms turinio kategori- 
joms. Norėdamas nustatyti šiuos semisimbolinius prisky- 
rimus, remsiuosi norminamuoju pasikartojimo efektu, 
kylančiu dėl objektų bei objektų grupių trinariškumo: 
(1-2-3), (4-5-6), ir (8-9-10); sudarant kodus, nebus 
atsižvelgiama į 7-tą bei 11-tą objektus, kurie atitinka 
izoliuotus elementus. Taigi bus taikomos tik abi klase- 
minės opozicijos mineralinis vs augalinis ir požeminis vs 
antžeminis. Šiuo būdu galima nustatyti tokius kodus: 


1a) mineralinis : augalinis :: tiesios kontūrinės linijos : tiesios + lenktos 
kontürines:linijos 


1b) :: 2-jy sodrumo laipsnių e. : 3-jy sodrumo 
laipsniy e. 
1c) :: Iš dalies nesusiliečiantys : susiliečiantys e. 
e. 
1d) :: apatinė padėtis : viršutinė padėtis 
1e) :: 4-kampe fono plokštuma : 5-kampes fono 
plokštumos 


2a) požeminis : antžeminis :: apatinė paveikslo dalis : viršutinė paveikslo dalis 


2b) :: asimetriška konstel. : simetriška konstel. 

2c) :: nekompaktiška konstel. : kompaktiška konstel. 

2d) :: horizontaliai orientuotos : vertikaliai orientuotos 
fono plokštumos fono plokštumos 


Pasirodo, kad figūratyvinis akvarelės „Augalas anali- 
tiskai“ vaizdavimas turi nepaprastai daug kodų. Tačiau 
sunku spręsti, kokie kodai galiotų už šio konkretaus 
analizės pavyzdžio ribų, kadangi čia apsiribota vieninte- 
liu analizės objektu ir neįmanoma šią analizę susieti su 
natūralaus pasaulio semiotikos objektų atpažinimo sche- 
momis. Kita vertus, atrodo, kad pasirinktas vaizdavimas 

intuityviai sutampa su vaizdiniais, kurie iš esmės siejasi su 
įvairiomis Stollio pateiktomis objektų klasėmis, nors 
skyrium paimtos atskiros konsteliacijos vargu ar galėtų 
spontaniškai sukelti šiuos vaizdinius. Intuityviai šį vaiz- 
davimą galima būtų laikyti teisingu, nes Klee taikomos 
vizualinės raiškos kategorijos sutampa su kai kuriomis 
fundamentaliomis atitinkamų objektų klasių atpažini- 
mo schemų kategorijomis (pvz. /kompaktiškumas/, /si- 
metrija/, /apvalūs-kampuoti kontūrai/ kaip galimi „žie- 
dų“ susidarymo požymiai). Šis vaizdavimas gali sužadinti 
„teisingumo“ įspūdį dar ir todėl, kad čia taikomi kodai, 
pasirodo, yra motyvuoti fundamentalaus, vertinamojo su- 
vokimo būdo atžvilgiu. Turimas omenyje semiotinis fe- 
nomenas, kurį Louis Hjelmslevas savo svariame straips- 
nyje „Kalbos stratifikacija“ (1954) pavadino kolektyvinių 
vertinimų lygmeniu (niveau d apprėciations collectives) .'' 

Pasak Hjelmslevo, reikia postuluoti pirmąjį reikšmės 
sudarymo lygmenį, kuris, pavyzdžiui, leidžia konkretų 
garsą vertinti kaip „šviesų“ arba „tamsų“, „lengvą“ arba 
„sunkų“, o tam tikrą spalvą - kaip „šiltą“ arba „šaltą“. Apie 
šio reikšmės lygmens aprašymo kalbą Hjelmslevas sa- 
ko, kad ji susidedanti iš kasdienės kalbos sąvokų, nes esą 
svarbu konstatuoti „santykiškai naivius vertinimus“, bu- 
dingus konkrečiai visuomenei. Be to, kadangi šie kas- 
dienės kalbos žodžiai yra sinestezinio pobūdžio, sinestezės 
studijavimą Hjelmslevas laiko būtina kolektyvinių verti- 
nimų tyrinėjimo prielaida. Tačiau vertinantis pasaulio 
suvokimas, kaip ir atpažinimo schemos, dar neaprašytos 
sistemiškai, tinkama leksine forma. Kaip pavyzdį čia 
pateiksiu vizualinių požymių, kurie Klee akvarelėje kont- 
rastingai apibūdina „mineralinę“ ir „augalinę“ sritis, tokią 
vertinamąją perstatą: 

mineralinis : augalinis 


a) tiesios kontūrinės : tiesios + lenktos :: „kietas“ : „kietas- 
linijos kontūr. linijos minkštas“ 

b) 2-jy sodrumo :3-jy sodrumo _ ::,nediferen- : „diferencijuotas“ 
laipsnių e. laipsnių cijuotas“ 

c) iš dalies nesu- _ : susiliečiantys e. :: „nesutvarkytas“ : „sutvarkytas“ 
siliečiantys e. 

d) apatinė padėtis : viršutinė padėtis :: „sunkus“ : „lengvas“ 

e) 4-kampė fono : 5-kampės fono ::,„statiškas“ : „dinamiškas“ 
plokštuma plokštumos 


Sią dvigubą atitikmeny seriją galima perrašyti taip, 
kad klaseminė turinio kategorija mineralinis vs augalinis 
bus tiesiogiai susieta su vertinamosiomis turinio katego- 


rijomis: 
„kietas“ „kietas-minkStas“ 
„nediferencijuotas“ „diferencijuotas“ 
mineralinis : augalinis :: „nesutvarkytas“ „sutvarkytas“ 
„sunkus“ „lengvas“ 
„Statiškas“ „dinamiškas“ 


Klee taikomų raiškos požymių vertinamasis aprašymas 
leido turinio atžvilgiu kontrastiškai apibūdinti klaseminę 
kategoriją mineralinis vs augalinis, o tai, atrodo, iš esmės 
atitinka socialinį tam tikrų objektų klasių - „mineralai“ ir 
„augalai“ — vertinimą (appréciation collective). Tai iš ūkrųjų 
dar viena priežastis, dėl kurios Klee pasirinktas figūra- 
tyvinis vaizdavimas atrodo esąs „teisingas“ arba „natū- 
ralus“. 

Akvarelėje „Augalas analitiškai“ Klee surado vaizdavi- 
mo būdą, kuris pranoksta konvencionalias natūralaus 
pasaulio objektų simuliavimo priemones. Vietoje jų iškė- 
lė naują, originalų figūratyvinės vaizduosenos tipą. Šis 
leidžia tapytojui vaizduojamuosius objektus analizuoti 
pagal kategorijas ir kartu išreikšti su atskirais objektais 


susijusius socialinius vertinimus. Jeigu poetiškumą api- 
brėšime kaip turinio ir raiškos lygmenų santykį, kuriam 
esant nors iš dalies panaikinamas normalaus, „prozinio“ 
diskurso nemotyvuotumas (arbitrariškumas), tai Klee 
akvarelėje galima atpažinti poetinę teksto struktūrą, pra- 
nokstančią įprasto ikoninio vaizdavimo „prozą“. 


Paveikslo interpretacijos pasiekimai 


Vienoje iš paskutiniųjų analizės pakopų svarbu susieti 
abstrakčios reikšmės dimensijos skaitymo rezultatus su 
figüratyvinio skaitymo rezultatais. Figūratyvinius apıbü- 
dinimus projektuojant į pradžioje analizuotus abstrak- 
čius procesus, dabar jau jie atrodys kaip tikrų veiksmų 
atvaizdas.'® Abstraktūs reikšmės elementai, sujungti ,ku- 
rimo“ sąvoka, atlieka interpretacine funkciją figūratyvi- 
nės reikšmės dimensijos atžvilgiu: „augalo raidą“ Klee 
vaizduoja kaip sudėtinį „aukštesnio rango vieneto susi- 
formavimo", „diferenciacijos“ ir „integracijos“ procesą. 

Abstraktaus akvarelės lygmens analizė leido greta ‚kü- 
rimo“ sąvokos sustiprinti ir antrą reikšmės komponen- 
tą — „išlaisvinimo“ sąvoką, kuri atsirado skaitant mažų, 
izoliuoty elementų konsteliaciją. Iki tol šių abiejų reiks- 
mės komponentų dar nebuvo galima skaityti koherentiš- 
kai. Dabar pamėginsime tai atlikti. Pagal raiškos lygmens 
artikuliaciją 1-as elementas vienu metu priklauso abiem 
konsteliacijoms: izoliuotų elementų ir trinarei. Dėl šios 
dvigubos 1-0 elemento priklausomybės pirmąją „augalo 
kūrimo“ pakopą galima sutapatinti su „išlaisvinimo pro- 
ceso — jį galėtume pavadinti ,nelaisvės' arba ,priklauso- 
mybės' būsena — pradine pozicija. 

Kiti izoliuoti elementai 7-as ir 11-as jau nepasižymi 
tokia dviguba priklausomybe, kuri leistų toliau tiesiogiai 
jungti abu procesus. Tačiau paskutinysis izoliuotų ele- 
mentų konsteliacijos vienetas (11-as, „dangaus šviesulys“) 
dabar pasirodo toje pačioje fono plokštumoje kaip ir 
žymėtasis sudėtinės konsteliacijos vienetas „žiedas“ (tri- 
narė konsteliacija (8-9-10). Be to, apskritimo formos 
11-as elementas pasižymi dviguba eidetine giminyste su 
konsteliacija (8-9-10): ji yra kompaktiškos prigimties, 
tad yra artima apskritimui; be to, vienas iš jos elemen- 
tų, 9-as elementas, turi pusrutulio kontūrą. Šie bendru- 
mai leidžia viršutinę trinarę konsteliaciją „žiedą“ susieti 
su viršutiniu izoliuotu elementu „dangaus šviesulių“ ir 
nustatyti metaforinį santykį tarp abiejų procesų — „augalo 
raidos“ bei „išlaisvinimo“. Jeigu, remiantis pavadinimu, 
pirmąją sąvoką laikysime topine, tai reikš, kad akvarelė 
„Augalas analitiškai“ vaizduoja „augalų raidą“ kaip „iš- 
laisvinimo“ procesą. Kitaip sakant, papildomai figūraty- 
viškai skaitant 11-4 elementą: „išsirutulioti augalu — 
priartėti prie kosmoso, prie laisvės srities“. 

Kaip jau sakyta, „kūrimo“ sąvoką iš esmės užpildo du 
tematiniai-figūratyviniai turiniai — pasaulio sukūrimas ir 
meno kūrinio sukūrimas. Meninės kūrybos palyginimas 
su dieviškąja kūryba — senas topas, menininkų raštuose 
vis dažniau pasirodantis nuo XX a. pradžios, kartu su 
abstrakčiojo meno atsiradimu.!' Viena tapybos technikos 
vpatybė, būdinga „Augalas analitiškai“ vaizduosenai, ro- 
do, kad šiam palyginimui, pranokusiam bendrąjį topą, 
suteikta konkreti vaizdinė išraiška. Chromatiniai netoly- 
gumai šoniniuose paveikslo kraštuose, į kuriuos anali- 
zėje iki šiol nekreipiau dėmesio, atsirado todėl, kad 
paskutinis rausvo atspalvio rudos spalvos sluoksnis ne- 
buvo paskleistas visoje paveikslo plokštumoje. Todėl 


+4 


baigtame kūrinyje matyti jo paties kūrimo procesas. 

Tad akvarelę „Augalas analitiškai galima suprasti kaip 
save reflektuojantį kūrinį, kuris, figuratyviai vaizduoda- 
mas „augalo raidą“, apmąsto ir tai, kaip susidaro jo paties 
reikšmė. Kadangi „augalų raidos“ procesas susietas su 
„Išlaisvinimo“ procesu, paveikslas „Augalas analitiškai“ 
galiausiai tampa euforine meninės veiklos interpretacija, 
kai tapyba vaizduoja save kaip išlaisvinimo iš žemiškų 
varžtų aktą. 


Pastabos 


Plg. Emanuela Cresti, „Oppositions iconigues dans une im- 
age de bande dessinėe reproduite par Lichtenstein“, Versus 
2 (1972), p. 41-62, kur „iconigue“ priešpriešinama sąvokai 
„linguistigue“. 


2 Charles W. Morris, Foundation of the Theory of Signs, Chicago, 
1938, p. 24 (vok. Grundlagen der Zeichentheorie München, 
1972, p. 45). 


Akvarelę „Augalas analitiškai“ Klee priskyrė „spalvotų lakštų“ 
grupei. Akvarelinių spalvų sluoksniai tepami ant gipsu grun- 
tuoto drobės gabalo, ištempto ant kartoninio pagrindo. 
Anksčiau kartonas turėjo pavadinimą ir numerį 1932/V 9, 
bet vėliau buvo apipjaustytas iš abiejų pusių; šiandieninis jo 
formatas 53,5 x 19 cm. Nuo 1960 m. kūrinys saugomas Baze- 
lio dailės muziejuje. Spalvotos reprodukcijos: H. L. Laffe, 
Paul Klee, Luzern, Freudenstadt, Wien, 1971, 18 il. bei R. 
Stoll (žr. past. 12 ) ir autoriaus Paul Klee: analyse sėmiotigue de 
trois peintures, Lausanne, 1982. 


‚Grafiska‘ vs „tapybiška' vaizduosenos neatitinka Wolfflino 
opozicinės poros „linijinis vs tapybinis“; jos pagrįstos kon- 
trastišku linijos ir plokštumos taikymu konkrečiame vizua- 
liniame tekste. 


Skirtingai negu įprasta analizuojant Klee tapybą, toliau savo 
analizėje vengsiu remtis kaip argumentais teoriniais tapytojo 
raštais. Mano išeities pozicija — tezė, pagal kurią Klee tapy- 
boje glūdi natūrfilosofinis ir meno teorijos pasakymas, su- 
vokiamas ir nepažįstant jo kalbinių tekstų. Vaizdinių Klee 
tekstų lyginimas su kalbiniais būtų tolimesnis uždavinys. Jis 
galėtų duoti atsakymą į klausimą, ar abi raiškos formos* — 
vaizdas ir kalba — remiasi bendra „privačia metodologija“. 
Klee „natūrfilosofija“ arba „natūrfilosofinė meno teori- 
ja“ kritiškai aprašyta O. K. Werckmeister, „Rez. von Jim M. 
Jordan, Paul Klee und Cubism“, in Kunstchronik 40 (1987), 
p. 63-74. 

Umberto Eco, Einführung in die Semiotik, München, 1972, 
p. 213 (kursyvas mano, - F.Th.). Vėliau Eco vėl ėmė kritikuoti 
ikonos sąvoką ir šiek tiek ją patikslino, tačiau apskritai imant 
tai nėra svarbu šiai analizei (plg. „Introduction to a semiotics 
of iconic signs“, Versus 2 [1972], p. 1-15; idem, Trattato di 
semiotica generale, Mailand, 1975, pirmiausia p. 256-284). 


Eco, Einführung (Zr. past. 6), p. 206. 


Sąvoką „natüraliojo pasaulio semiotika“ įvedė A.J. Greimas 
(plg. A.J.Greimas ir J.Courtės, Sėmiotigue: dictionaire raisonnė 
de la theorie du langage, Paris, 1979, žr. ‚monde naturel‘). Pasak 
Greimo, natüralusis pasaulis gali büti suprantamas kaip mak- 
rosemiotika, apimanti ir „sémiotique des objets“. Ši nuostata 
leidžia patenkinamai išspręsti referencijos objekto proble- 
matiką. Greimui referencijos objektas jau nėra susijęs su 
ženklo apibrėžimu; referentiškumas suprantamas kaip konk- 
retaus teksto prasmės efektas*. 


Koherencijos postulatas yra tvirta norma. Todėl nusižengimas 
šiai normai visada yra reikšmingas ir jo pasekmė yra ta, kad ' 
aukštesniame, abstraktesniame lygmenyje susidaro nauja 
semantinė koherencija. Paveikslų tipuose, pavyzdžiui, siurre- 
alistinėje tapyboje, kuriuose paskiri „svetimi“ objektai pažei- 
džia pirminį, figūratyvinį koherencijos principą, pasirinktas 
kraštutinai „realistinis“ vaizdavimo būdas, kad būtų atpažintas 
normai prieštaraujantis objektas. Bendrasis koherencijos 
postulatas yra dar kita priežastis, dėl kurios ikoninio ženklo 
sąvoka, implikuojanti izoliuotų objektų skaitymą, yra semio- 
tiškai neadekvati. 


Toliau figūratyvinio reikšmės lygmens sąvokos bus pateikia- 
mos su dvigubomis kabutėmis (pvz., „augalas“), abstraktaus 
reikšmės lygmens sąvokos - su viengubomis kabutemis (pvz., 
‚analitiskai‘). 


Paul Klee, Beiträge zur bildnerischen Formlehre, faksimil. leid. 
J.Glaesemer, Basel, Stuttgart, 1979, faksimiles transkripcija 
p. 13 ir toliau. 


„Formelemente der Malerei: von der Linie“, Sandoz-Bulletin 
1 (1965), p. 31. 

A. Moles'o pasiūlyta analizė pagal ikoniskumo laipsnius (žr. 
„Teoria informazionale dello schema“, Versus 2 [1972]) ne- 
liečia pavaizduoto aspekto. Ikoniškumo laipsniais siekiama 
kiekybiškai išmatuoti panašumą tarp ženklo ir referencijos 
objekto. Tačiau čia aptartasis fenomenas yra kokybinės 
prigimties ir pagal kategorizacijos tipus (pagal klases ar 
individualizuotus objektus) susijęs su figūratyviniu vaizda- 
vimu. A.J.Greimas generatyviniame diskurso modelyje skiria 
dvi figūratyvinio prisodrinimo pakopas: „la figuration pro- 
prement dite gui rend compte de la conversion des thėmes 
en figures, et l’iconisation qui, prenant en charge les figures 
dėja constituées, les dote d'investissements particularisants, 
susceptibles de produire l'illusion rėfėrentielle.“ (...tikroji 
figūracija, nuo kurios pareina temų pavertimas į figūras, ir 
ikonizacija, kuri perima jau sudarytas figuras ir suteikia joms 
specifikacijas, pajėgias sukelti referencinę iliuziją). Greimas 
ir Courtės (plg. past. 8 ), žr. ,iconicité’. 


Straipsnis „La stratification du langage“ pirmąsyk buvo 
paskelbtas Word 10 (1954), p. 169-188, ir po to išspausdintas 
rinkinyje: L.Hjelmslev, Essais linguistiques, Paris, 1971, p. 44-76; 
vertimas į vokiečių kalbą: L.H., Aufsatze zur Sprachwissenschaft, 
Stuttgart, 1974, p. 76-104. Apie „kolektyvinių vertinimų 
lygmens“ kaip tikrojo reikšmės būdo interpretaciją žr. „Le 
mode de signification ,immediat’ ou physiognomigue“ in 
H.Parret ir H.G.Ruprecht (sudarytojai), Exigences et perspec- 
tives de la sėmiotigue: recueil d’hommages pour A.J.Greimas, 


Amsterdam, Philadelphia, t. 2, 1985, p. 661-669. 


Šią poetiskumo definiciją yra pasiūlęs A.J. Greimas, Du sens: 
essais sėmiotigues, Paris, 1970, p. 278 ir t.t. Čia paminėtinas 
dar vienas figūratyvinio kodo motyvacijos būdas, į kurį mano 
dėmesį atkreipė Peteris Frölicheris iš Ciuricho. Konsteliaci- 
ja „žiedas“ (8-9-10) galima laikyti „taurės“ (8,9) ir „karūnos“ 
(10) figūrų kombinacija. Čia vizualinis diskursas pasirodo 
priklausomas nuo kalbinio: Klee „žiedo“ figūracijoje papil- 
domai įrašytos dviejų objektų („taurės“ ir „karūnos“), - jų 
pavadinimai vokiečių kalboje yra sustabarėjusios metaforos 
ir žymi dvi svarbias žiedo dalis (liet. taurelė ir vainikelis)- 
konvencionalios vaizdavimo schemos. 


16 Action čia verčiama sąvoka „veiksmas“. (Apie šią sąvoką žr. 
Greimas ir Courtės [plg. past. 8], ‚figurativisation 3'.) 


17 Zr. Kandinsky über Kandinsky: der Künstler als Interpret eigener 
Werke, Bern, 1986, p. 141. Garsiu tapo Paulio Klee sakinys iš 
vadinamojo „Kūrybinio išpažinimo“ („Schöpferischen Kon- 
fession“, Schriften: Rezensionen und Aufsätze, sudarytojas Chr. 
Geelhaar, Koln, 1976, p. 122): „Menas prilygsta pasaulio 
sutvėrimui. Jis byloja apie pastarąjį, lygiai kaip visa, kas 
žemiška, byloja apie kosmosą.“ 

II JACOPO BELLINI 


Kryžiaus nešimas 


Istorijos vaizdavimas kaip 


jos aiškinimas 


Jacopo Bellini 'o (apie 1400-1471) „Kryžiaus nešimas“ (4 il.) 
dviem aspektais skiriasi nuo konvencionalios schemos, kurios 
paprastai laikomasi vaizduojant šį biblinį epizodą: čia ku- 
rybiškai panaudota quattrocento naujai išplėtota mokslinė 
erdvės konstrukcija ir įvestos pasakojamai istorijai, atrodytų, 
svetimos papildomos epizodines scenos. Norėčiau parodyti, jog 
esant šioms vaizduosenos ypatybėms, reikia kalbėti ne vien 
apie šalutinius paveikslo elementus, kurie žinomą istoriją 
apvelka savo meto stilistiniu rūbu arba praturtina paslėp- 
tais simboliais. Pagal mano tezę, nauji vaizduosenos ele- 
mentai paveikslo tekste* atlieka lemiamą funkciją sudarant 
reikšmę. 

Analize remiasi generatyviniu* taku, — tai A.J. Greimo iš- 
pletotas, hierarchiškai suskirstytas reikšmės sudarymo modelis. 
Šis modelis leidžia į uždarą turinio visumos struktūrą įtraukti 
naujus elementus. 

Svarbų vaidmenį analizėje atlieka ir izotopijos* sąvoka, kuri 
zymi teksto* koherencijos efektą, atsirandantį kartojantis se- 
mantiniams požymiams. Žiūrovas, gebėdamas suvokti dvi skir- 
tingas elementarias izotopijas, pavaizduotą istoriją tuo pat 

metu gali aiškinti kaip istoriškai tolimą ir kaip susijusią su jo 
dabarties pasauliu. 

Kadangi semiozės* procese paveikslo teksto turinio forma* 
siejasi su raiškos forma*, relevantiškų* semantinių požymių 
nustatymas ir jų loginis ryšys nepareina nuo interpretatonaus 
valios. Juos galima atskleisti iš paveikslo teksto konkrečios 
vaizduosenos. 

Dailininkas, susidūręs su užduotimi pavaizduoti istoriją, 
kuri jau buvo ikonografiškai užkoduota, nebūtinai privalo 
garbstyti paveldėtas vertes, nes kūrybiškai dirbdamas — o tai 
aiškiai rodo analizuojamas pavyzdys — naujai aiškina seną 
istoriją. 

Erwino Panofsky'o ispletotas aiškinimo modelis turi tq 
trūkumą, kad abiejuose pirmuose analizės lygmenyse remiama- 
si ženklais*, t.y. jau sudarytais turiniais*; o trečiame — iko- 
nologiniame lygmenyje panašiu būdu paveikslas susiejamas su 
nepriklausomai nuo jo egzistuojančia „pasauležiūra“. Todel 
toks modelis negali parodyti, kaip pats paveikslas geba produ- 
kuoti reikšmę.! Greta ikonografijos lemiamą vaidmenį suda- 
rant reikšmę atlieka sintagmatinės* struktūros, šiuo atveju 
svarbesnės nei atpažįstamos figūros. Čia turimi omenyje tie 
vaizduosenos principai, kurie lemia ženklų ir neženklų (ele- 
mentarių vaizdo kontrastų) tarpusavio žaismą paveikslo vi- 
sumoje. 


3 Giovanni di Paolo, Kryžiaus nešimas. Filadelfijos dailės muziejus 

Konvencionalios schemos pakeitimas 


Jacopo Bellini'o lakštas „Kryžiaus nešimas“ iš Paryžiaus 
piešinių tomo? (4 il.), sukurtas apie 1450 metus, bendru 
savo sumanymu atitinka topologinę-naratyvinę schemą, 
kuri nuo Giotto laikų (Arenos koplyčia) buvo šio biblinio 
epizodo vaizdavimo norma visoje Italijoje (plg. 3 il.): 
procesija su kryžių nešančiu Kristumi išeina iš miesto 
(Jeruzalės) pro vartus kairiajame piešinio krašte ir prie- 
šais miesto sieną kerta aikštę, atsiveriančią dešinėje, eise- 
nos judėjimo kryptimi. Ši konvencionali schema lei- 
džia naratyviškai išplėsti pavaizduotos scenos hic et nunc 


en u Pr“: 


4 Jacopo Bellini, Kryžiaus nešimas. Louvre'o muziejus, Paryžius 


tuo, kas „prieš tai“ ir „po to“, išlaikant ir vaizdavimo vie- 
novės reikalavimą: uždara vidinė miesto erdvė (ją netie- 
siogiai perteikia aukštai viršum sienų iškylantys pastatai) 
yra ką tik paskelbto mirties nuosprendžio vieta; išorinę 
erdvę dešinėje pratęsia žiūrovas — tai Golgota, nukry- 
žiavimo vieta. 

Ilgą, reljefišką figūrų virtinę piešinyje įvairiopai su- 
skaido už jos esantis architektūrinis fonas. Golubewo 
išleistose Jacopo Bellini'o piešinių knygose ši figūrų eilė 
taip aprašoma: 


Nuteistųjų eiseną pradeda raiti centurionai, tūbų pü- 
tikai ir vėliavnešiai. Vienoje ieties vėliavėlėje atpazis- 
tamas skorpionas — nelaimės ženklas. Kristus stabteli 
ir laukia Marijos, kuri, šventųjų moterų vedama, eina 
per griovį, juosianti miestą? 


5 Jacopo Bellini, Nuėmimas nuo kryžiaus ir apverkimas. 
Louvre'o muziejus, Paryžius 


Konvencionalią vaizdavimo schemą Bellini's rafinuotai 
praturtina centrinę perspektyvą inscenizuojančiomis prie- 
monemis: staigiai siauréjantis sienos stačiakampis kairė- 
je suteikia scenai stiprų dinamišką impulsą, kuris, sienos 
juostai pasisukus, tebeveikia priešingoje pusėje. Žiūro- 
vui žinomas eisenos judėjimas iš kairės į dešinę tampa ir 
Jutimiskai patiriamu judesiu.* 

Paveikslo viduryje stačiakampe sienos dalimi, kuri pro- 
porcingai atitinka lapo formatą, kaip „iškarpa“ išskiriama 
epizodinė scena — „sargybiniai stumia pirmyn kryžių 
nešantį Kristų, kuris žvelgia atgal, į savo motiną“ (6 il.). 
Šio epizodo santykis su visa scena yra panašus į santykį 
tarp žiūrovui artimo šventųjų nuolankumo paveikslo (7 il.) 
ir jam tolimos istorijos vaizdavimo? 

Pastarąjį teiginį patvirtina „moters su vaiku“ grupė, 
kuri piešinio erdvėje vaizduojama iš nugaros tiesiai 

6 Jacopo Bellini, Kryžiaus nešimas, fragmentas 


priešais procesiją, kairėje nuo Kristaus. Motinos figūrą 
galima suvokti kaip žiūrovo figūros atitikmenį. Realus 
žiūrovas provokuojamas užimti jos vietą ir į fokusuotą 
epizodinę sceną reaguoti taip „kaip užjaučianti motina“.° 
Be to, reikia atkreipti dėmesį dar į tai, kad motinos galva 
yra šalia piešinyje pažymėto regėjimo taško.” Regėjimo 
taško arba lapo centro atžvilgiu dviem tarpais į dešinę yra 
pastūmėti sienos stačiakampis, sudarantis epizodinės 
scenos foną, ir pagrindinio veikėjo Kristaus galva. Tai dar 
kartą pabrėžia dešinėn orientuotą procesijos judėjimą. 
Paveikslo žiūrovas, identifikuojantis save su iš nugaros 
pavaizduota figūra, vėl suvokia šiuos poslinkius kaip nuo 
jo tolstantį vyksmą. 

Taigi perspektyvos inscenizavimu Jacopo Bellini'ui 
pavyksta konvencionalų paveikslą, vaizduojantį kryžiaus 

7 Mantegna'os 
mokykla, 
Kryžiaus nešimas. 
Christ Church, 
Oksfordas 


nešimą, padaryti atvirą žiūrovo dinamiškam dalyvavimui 
ir emocinei jo identifikacijai. Tai pirmieji centrinės per- 
spektyvos pasiekimai sudarant reikšmę. 


Interpretavimo problema: epizodinių scenų 
santykis su topine scena 


Iki šiol neminėjau trijų scenų, kurias Jacopo Bellini's 
(4 il.) vaizduoja piešinio erdvės pirmajame plane. Kiek- 
vienam piešinio žiūrovui jos krinta į akis pirmiausia vien 
dėl savo dydžio. Šias epizodines scenas savo 1908 metų 
leidime aprašo Victoras Golubewas: 


Pirmajame plane, kairėje, dirba mūrininkai ir skulp- 
torius. Raitelis, parkrites su žirgu, primena romėnų 
reljefus.° 


Šiame aprašyme trys scenos laikomos izoliuotais elemen- 
tais ir nesiejamos nei tarpusavyje, nei su topine bibline 
scena („Kryžiaus nešimu“). Akivaizdi Golubewo nuomo- 
nė, kad pirmojo plano figūrų grupės „visai nesusijusios su 
kompozicija“ — kaip jis sako apie vieną jo lyginamą 
Bellini'o piešinį (5 il.). Howardas Collinsas piešinį „Kry- 
ziaus nešimas“ panašiai apibūdino dar 1982 metais pa- 
sirodžiusiame straipsnyje: „keistas mišinys, dėl kurio ei- 
sena į Kalvarijų kalną, tik palikusi mitinio miesto vartus, 
išsyk beveik pradingsta banalybių maišatyje“.? Abiem au- 
toriams epizodinės scenos akivaizdžiai tėra tik anekdoti- 
nis topinės scenos pajvairinimas, be to, Collinsas pastebi, 
jog gerokai trikdo „atvirkštinės perspektyvos“ efektas — 
topinės viduriniojo plano scenos figūros yra mažos, O 
epizodinių pirmojo plano scenų - dideles.!” 

Conradas de Mandachas, skirtingai negu Golubewas ir 
Collinsas, jau 1922 metais iškėlė tezę, kad daugelis 
epizodinių scenų Jacopo Bellini'o piešiniuose (kaip ir 
„Kryžiaus nešimo“), šiandien mus jaudinančių vien „ta- 
pybiška išvaizda“, su pagrindine scena sujungtos „simbo- 
liniais ryšiais“ (rapports symboliques)."' 

Mandachas nurodo, jog nuo žirgo nukritęs raitelis 
viduramžiais buvo visuotinai paplitęs simbolis, naudotas 
„nubaustai puikybei“ vaizduoti. Abi kitas pirmojo plano 
scenas, jo apibūdinamas kaip „žmogaus statomas statulas 
ir pastatus“, taip pat reikia laikyti Dievo nubaustos pui- 
kybės simboliais. Šį aiškinimą Mandachas bando patvir- 
tinti nuorodomis į Bibliją. Argumentais neparemdamas 
šuolio nuo trijų izoliuotų simbolių identifikavimo prie 

visumos aiškinimo, autorius pagaliau pateikia tokią Bel- 
lini'o „Kryžiaus nešimo“ interpretaciją: 


Žmonių paniekintas ir apleistas, gėdingai vedamas į 
bausmės įvykdymo vietą, Kristus įkurs amžinąją kara- 
lystę, o žmogaus puikybės kūriniai bus laiko sunaikin- 
ti. Regis, tokią mintį išreiškia šis nuostabus kūrinys.!* 


Bernhardas Degenhartas ir Annegrit Schmitt neabejo- 
dami perėmė į savo naująjį Paryžiaus piešinių tomo 
leidimą Conrado de Mandacho aiškinimą, kad epizodinės 
scenos tėra konvencionalūs simboliai." 

Šio ikonografinio aiškinimo silpnybės akivaizdžios. 
Žinoma, viduramžiškas nuo žirgo nukritusio raitelio 
motyvas dar ir Jacopo Bellini'ui galėjo turėti simbolinę 
„nubaustos puikybės“ reikšmę. Tačiau mažiau supran- 
tama, kodėl mūrijimo ir skulptūros darbus, ir dar be 
skirtumo, reikia suvokti kaip „žmogaus kūrinių laikinu- 
mo simbolius“. Vis dėlto net ir manant, kad šie aiškini- 
mai, kaip izoliuoti simboliniai ženklai, tinka visoms epi- 
zodinėms scenoms, į bendrąja piešinio reikšmę dar 
nebūtų įtrauktos atitinkamos reikšmės vertės. 

Pagaliau Salvatore's Settiso pateikta vidurinės epizo- 
dinės scenos interpretacija metodiškai svarbiais aspek- 
tais skiriasi nuo ką tik aptartų, vien ženklais besiremian- 
čių aiškinimų.!* Settisas žengia pirmąjį žingsnį, siekdamas 
sujungti skulptoriaus sceną su topine scena pagal jų turi- 
nį, tiksliu naratyviniu aprašymu atskleisdamas abiejų 
scenų analogiškumą. Tarpusavyje susiejamos ne tik atski- 
ros figūros (antikinė dievų statula ir Kristaus figūra), bet 
ir atskiri veiksmo momentai. Be to, Settisui pavyksta 
išsiversti be kalbinių tekstų. Užtai „Kryžiaus nešimą“ jis 
lygina su „Jeronimu dykumoje“ (18-as Paryžiaus piešinių 

tomo lakštas). Nuvirtusią koloną čia jis aiškina kaip „pa- 
gonybės mirties“ ženklą: 


Tolesnio lapo [19a, čia 4 il.] pirmajame plane kolona 
nėra nuvirtusi, o turės būti pastatyta ant paruošto co- 
kolio skulptoriaus jau baigiamai pagoniško dievo statu- 
lai laikyti: šlovingos tikrojo Dievo kančios šitaip prieš- 
priešinamos laikinam pagoniškosios dievybės trium- 
fui. Vis dėlto šios scenos, esančios eisenos į Golgotą 
centre, prasmę galima aiškinti ir priešingai: jeigu į 
gulinčią ant žemės kaip lavonas statulą plaktuku va- 
romas kaltas primena, kad netrukus Kristus bus nu- 
kryžiuotas, tai nuvirtusi kolona lygiai taip pat gali būti 
nuoroda į Jėzaus mirtj.'” 


Stebina tai, kad tą patį objektą, koloną, Settisas aiškina 
dvejopai ir prieštaringai. Kaip statomo monumento da- 
lis, ji esą rodanti „laikiną pagoniškosios dievybės triumfą“ 
(tuo teigiama turinio priešingybė Kristaus „šlovingoms 
kančioms“); ir čia pat toji pati kolona vadinama „nuvers- 
ta"(!), aiškinama tiesiogine nuoroda į „Jėzaus mirtį“. 

Tolimesnėje analizėje bandysiu toliau plėtoti teigia- 
mus šios interpretacijos pradmenis, visų pirma — nara- 
tyvinę dimensiją. Tačiau pagrindinė mano užduotis - tai, 
kas pavaizduota, suprasti kaip bendrą turinio pasakymą, 
kaip vaizdinį tekstą, sykiu atsižvelgiant ir į epizodinių sce- 
nų tarpusavio santykį. Lemiamą reikšmę analizėje turės 
tai, kad pagal Greimo semiotinį modelį (generatyvinį 
taką) bus išskirti keli hierarchiškai artikuliuoti reikšmės 
lygmenys: figūratyvinis*, tematinis* ir elementarus se- 
mionaratyvinis* ir kad bus atkreiptas dėmesys į sintagma- 
tinius vaizduosenos elementus kaip reikšmės sudarymo 
priemonę. 

Tematinė epizodinių scenų analizė 


Pirmiausia pazvelkime į sceną pirmojo plano kairėje 
(4 il.). Keturių vyrų figūrų darbą ant pastolių nepakanka 
pavadinti „mūrijimu“, kaip tai daro Golubewas ir Degen- 
hartas bei Schmitt. Darbininkai triūsia atstatydami ištru- 
pejusi tinką kai kuriose miesto sienos vietose ir keisdami 
isbyrejusias plytas. Jų veikla ne konstruktyvi, o restauracine, 
jie bando priešintis gresiančiam pavojui, kad miestas 
sugrius: tai pranašauja ilgas plyšys kampiniame bokšte į 
kairę nuo vidurio ašies.!? 

Kaip yra aprašęs Settisas, skulptorius pirmojo plano 
viduryje dailina žmogaus dydžio statulą, laikančią gau- 
sybės ragą, kurios nuogumas rodo, kad ji priklauso antikai. 
Statulai skirta stovėti ant kolonos su kapiteliu. Kaip ma- 
tome, gilumoje keletas panašių kolonų monumentų jau 
puošia miestą. Statula yra antikinio romėniškojo genijaus 
tipo.!' 

Nuo suklupusio žirgo kūlvirsčia nukritusio raitelio 
motyvas dešinėje tikriausiai paimtas iš antikinio sarkofago 
reljefo, kaip nurodė dar Golubewas. Bellini's papildė šią 
grupę atskubėjusio į pagalbą ginklo draugo figūra.!* 

Abstraktesniame, tematiniame reikšmės lygmenyje na- 
grinėjant trijose epizodinėse scenose pavaizduotus figu- 
ratyvinius procesus — „griūvančių miesto sienų remon- 
tą“, „ruošimąsi pastatyti koloną monumentą“, „kritimą 
nuo žirgo“ — galima nustatyti aiškią semantinę koheren- 
ciją. Visos scenos rodo tą pačią izotopiją ir yra nusako- 
mos paprastomis ,kritimo' ir ‚pakėlimo‘ arba ,atstatymo’ 
savokomis.!” 

Reikia pažymėti, jog ,pakelimo’ sąvoka apibūdina ir 
topinės scenos vidurinį planą: Jėzus kareivių išvedamas 
iš Jeruzalės, kad būtų pakeltas ant kryžiaus. Be to, kiekvieną 

iš trijų epizodinių scenų sieja su topine scena skirtingos 
figūratyvinės ir sintagmatinės priemonės. Abiejų krašti- 
nių scenų atveju ryšys sukuriamas figūratyviniame lygme- 
nyje: keturi vyrai, remontuojantys miesto sienas, žiūri į 
pro juos slenkančią eiseną; scena su nukritusiu raiteliu 
daro įspūdį tarsi dvi figūros būtų išimtos iš raitųjų būrio 
eisenos pradžioje ir perkeltos į pirmąjį planą. O kore- 
liacija tarp „skulptoriaus“ scenos ir „kryžiaus nešimo“ 
scenos vaizduosenos priemonėmis išgaunama dvejopu 
būdu: šią viduriniąją epizodinę sceną su centrine vidu- 
rinio plano eisenos grupe, su pirmyn varomu Kristum 
sieja ne tik susikertančių linijų perspektvvų žaismas; 
plokštumos perspektyvoje abi scenos sudaro lygiakraštį 
trikampį, kurį dar pailgina fone kylantis piramidės for- 
mos centrinis statinys.“ 

Vidurinioji epizodinė scena jau minėtais sintagmati- 
niais ryšiais yra aiškiai išskirta iš kraštinių scenų ir tuo 
pačiu privilegijuotu santykiu sujungta su turinio ir erdvės 
atžvilgiu centrine piešinio figūra - kryžių nešančiu Kris- 
tumi. Nors tarp šių abiejų scenų negalima įžiūrėti jokių 
tiesioginių figūratyvinių analogijų, duotoji vaizdo forma 
kviečia žiūrovą ieškoti jų turinių santykio. Pastarąjį gali- 
ma nesunkiai rasti abstrakčiame, tematiniame-naratyvi- 
niame lygmenyje. Tai panašumo/ priešingybės santykis: 
ant kolonos keliamas dievybės atvaizdas, ant kryžiaus — Dievo 
sūnus. Analogiška yra naratyvinė struktūra, priešingos vra 
kiekvienoje scenoje manifestuojamos elementariosios 
turinio vertės, kurias dar reikia patikslinti.” 

Skulptorius — nukritęs raitelis: mikroistorija, 
neturinti figūratyvinės koherencijos 


Dešinioji pirmojo plano scena - grupė su „nukritusiu 
raiteliu“ užima ypatingą vietą tarp abiejų kraštinių sce- 
nų. Dėl analogiškos vaizduosenos ir kaimyninės pozici- 
jos aikštėje ji sudaro vieną porą su centrine „skulptoriaus“ 
scena. 

Akivaizdu, kad šias abi figūratyvinės analizės požiūriu 
autonomiškas scenas reikia laikyti neatskiriamomis bei 
sieti vieną su kita turinio atžvilgiu. Formalia savo kilme 
(genijaus statula; batalinis sarkofagas) ir žymėjimo ženk- 
lais (antikinė kolona; SPOR ženklas) abi scenos nurodo 
pagonišką, antikinį romėnų pasaulį. Bet pirmiausia į 
aukštesnio rango vienovę jas sujungia aiškiai išreikšta 
ašinės simetrijos tvarka. Pagal mano tezę, šią ašinės si- 
metrijos tvarką abstrakčiame turinio lygmenyje reikia 
interpretuoti kaip loginės inversijos santykį. 

Tolesniame abiejų scenų aprašyme apsiribosiu tais 
elementais, kurie turi veidrodinį atitikmenį priešais 
esančioje pusėje: 

— kairiojoje (t.y. centrinėje) pirmojo plano scenoje 
(P.) ant žemės sėdi figūra (skulptorius) (1) ir liečia ant- 
rosios, issztiesusios figūros (2) („pakelti ruošiamo geni- 
jaus“) galvą; lygiagrečiai su ja yra objektas („kolona“), 
kuris ją laikys (3); 

— dešiniojoje pirmojo plano scenoje (Py) atpažįstama 
jau nebe sėdinti, o ant žemės klüpanti (1') figūra, („ginklo 
draugas“); ji liečia antrosios, išsitiesusios (2') figūros („nu- 
kritusio raitelio“) galvą; laikęs jį „žirgas“ (3') vėl yra ly- 
giagrečioje su juo padėtyje. 

Šias analogijas galima parodyti tokia schema: 

Abi scenos kartu vaizduoja vieną ir ta pačią istoriją, net 
ir neturėdamos bendro figūratyvinio atlikėjo. Ši mikro- 
istorija struktūruota kaip elementarus transformavimo 
procesas, kurio pradžios ir pabaigos fazes galima aprašyti 
tematinėmis „pakėlimo! ir ,kritimo' sąvokomis. 

Transformavimo procesą reikia temporalizuoti orien- 
tuojantis į „pakėlimo“ (P.) > „kritimo' (P4) krypų, su- 
tampančią su skaitymo iš kairės į dešinę kryptimi, kuri 
savo ruožtu yra esminė kryžiaus nešimo eisenai ir jos 
perspektyvos inscenizavimui. 

Kadangi abi epizodinės scenos figuratyviniame lvgme- 
nyje autonomiškos, bet pagal vaizduoseną tarpusavyje 
susijusios ir rodo bendrą semantinę izotopiją - pagonišką 
pasaulietinę valdžią, tai jomis pavaizduotą mikroistoriją 
abstrakčiame lygmenyje galima skaityti taip: po suplanuoto 
antikinės pagoniškosios tvarkos pašlovinimo, pastatant į 
koloną panašų monumentą (E); seks tos pačios tvarkos 
sunaikinimas, jau numatomas iš romėnų raito kario 
kritimo (P,). Taigi suklupęs arklys tarsi „atstoja“ į dešinę 
nukreiptą nuvirtusią koloną, kaip ją pavaizdavo Jacopo 
Bellini's analogiškame piešinyje „Nuėmimas nuo kry- 
žiaus ir apraudojimas“ (5 il.).*? 

Pasakojimas kaip elementarių semantinių 
verčių transformacija 


Analizuojant „Kryžiaus nešimo“ vaizdavimo visumos tu- 
rinį, pagrindinis vaidmuo tenka ką tik aptartai mikrois- 
torijai. Ji leidžia topinę sceną — „momento nuotrauką“ 
is Kristaus kančių istorijos — apgaubti platesne pasakoji- 
mo struktūra, kurioje reiškiasi elementarios semantinės 
vertės. 

Pirminė semantinė kategorija*, kuria paremtas vaiz- 
davimas, yra opozicija /pagoniška/ vs /krikščioniška/. Ja 
iliustruoja trijų pirmojo plano scenų (P,, P., Pq) ir vidu- 
riniojo plano scenos (V) priešprieša. Daugialypės jung- 
tys tarp abiejų paveikslo registrų, visų pirma sąsaja tarp 
centrinio „kryžių nešančio Kristaus“ ir „į koloną panašaus 
monumento“ grupės, verčia žiūrovą biblinį Kristaus kan- 
čių įvykį matyti sykiu su mikroistorija „pagonybės šlovi- 
nimas, o vėliau sunaikinimas“. Be to, topinė „Kryžiaus 
nešimo“ scena implikuoja pirmojo plano mikroistorijos 
transformaciją: Büsimas (tariamas) krikscionybes sunaikini- 
mas nukryžiuojant Dievo sūnų sukels (realų) dabar dar te- 
betriumfuojančios pagoniškosios romėnų vertybių sistemos su- 
naikinimą. 

Nors ir čia postuluotų turinio sąsajų tarp topinės vidu- 
rinio plano (V) ir epizodinių pirmojo plano scenų rele- 
vantiškumas pabrėžiamas gausiomis vaizdavimo priemo- 
nėmis, tačiau dar turi būti laiduota siūloma loginė arti- 
kuliacija tarp abiejų registrų (kauzalinis santykis V — [PV 
— P,]). Pasiūlytos interpretacijos naudai byloja apytikris 
„nurodomasis santykis“ tarp Kristaus kryžiaus kamieno ir 
suklupusio arklio panašios padėties. Be to, piešinyje 
Kristaus figūra patalpinta tiesiog viršum tuščio kolonos 
pagrindo, tuo būdu užsimenant, kad stabo atvaizdo vieton 

stosiąs Dievo sūnus. Aiškesnis tampa reikšmės niuansas 
„tariamas pagonybės triumfas“: vienoje iš vėliavų eisenos 
pradžioje į akis krinta veidrodiškai apverstos raidės 
„SPOR“, o tai akivaizdžiai yra skirta demaskuoti kareivų, 
vedančių nukryžiuoti mesija, „atvirkščią“, t.y. tariamą 
triumfą.” 

Reikia atkreipti dėmesį, kad vienintelė piešinyje į kairę 
nukreipta figūra yra pagalbon atskubėjęs ginklo drau- 
gas, kuriuo Bellini's papildo sarkofagų nukritusio raite- 
lio motyvą. Todėl pagoniškosios romėnų valdžios išaukš- 
tinimo ir žlugimo mikroistorija atrodo uždara savyje, net 
jei ginklo draugo veiksmas iš tikrųjų skirtas pakelti nu- 
kritusįjį. Tas pats atlikėjas praturtina kūrinį ir moraline 
izotopija: romėnų kareivis gelbsti „teisėtai nubaustąjį“, 
tuo tarpu kai Kristų, teisųjį, vidurinio plano eisenoje 
niekina to paties būrio žmonės. 

Apie vieną dvigubą lakštą iš Londono piešinių albumo 
(lap. 57v/58r) Otto Pachtas rašė: „biblinį įvykį reikia 
sudabartinti perkeliant į savą aplinką, į hic et nunč'2' Šis 
pastebėjimas iš esmės tinka ir čia analizuojamam pieši- 
niui. Jacopo Bellini's nebando įsivaizduoti rytietiskos 
Jeruzalės. Iš esmės Bellini'o Jeruzalė šiame lakšte, kaip ir 
visuose kituose piešiniuose, panaši į apie XV amžiaus 
vidurį lygumoje pastatytą aukštutinės Italijos miestą su 
įtvirūnimais.“? Tuometinio miesto gerai pažįstamo vaizdo 
priklausomybę antikiniam romėnų pasauliui ženklina jau 
vien kolonos tipo monumentų gausa. 

Tačiau nepakanka šį „perkėlimą į savo aplinką“ pava- 
dinti stiliaus charakteristika. Kai turimas reikalas su is- 
torijos vaizdavimu, reikia kelti klausimą apie galimas jo 
pasekmes paveikslo reikšmės sudarymui. Mano manymu, 
is šio fenomeno „Kryžiaus nešime“ išplaukia, jog kūrinį — 
lig šiol mano nagrinėtą elementariame semantiniame 

lygmenyje kaip antikinės pagoniškosios vertybių sistemos 
konfliktą su krikščioniškąja — reikia suvokti dar ir pagal 
antlaikišką modusą, kaip pasaulietinių ir dvasiškųjų ver- 
tybių priešstatą, kuri galioja ir žiūrovo dabarčiai. Prie jau 
postuluotos izotopijos šliejasi antroji, paraleli: 


I istorinė įvykių izotopija: /pagoniška/ vs /krikščioniška/ 
II antlaikiška izotopija: /pasaulietiška/ vs /dvasiška/ 


Tai reiškia, kad pasakymas, nurodantis zstoriskai datuo- 
tą krikščioniškos vertybių sistemos pergalę prieš pago- 
niskaja, antrinamas analogiškų pasakymu, susijusiu su 
bendresne ir dabarčiai tinkančia opozicija tarp dvasisko- 
sios/religinės bei pasaulietinės/ politinės sistemų. 

Specifinė „mūrininkų“ scenos (P,) funkcija - įvesti šią 
antrąją reikšmės dimensiją. Skirtingai nuo abiejų, hori- 
zontaliai tarpusavyje sujungtų pirmojo plano scenų - 
„skulptorius“ (P,) ir „nukritęs raitelis“ (P4), kurios vra 
išskirtos kaip antikinės romėniškos, „mūrininkams“ tokio 
išskyrimo stinga. Pagal savo veiklą jie daugiau priskirtini 
„Miestui“, fam figuratyviniam elementui, kuris stipriau- 
siai pranašauja kūrinio priklausomybę žiūrovo dabarčiai. 
Antikinės-romėniškos scenos abi kartu vaizduoja po ,pa- 
kėlimo“ einančio ,kritimo’ mikroistoriją, o „Mūrininkų, 
remontuojančių miesto sieną“ scena viena manifestuoja 
abu tematinius elementus, tačiau atvirkščia kryptimi: (1) 
„griuvimas“ — (2) „atstatymas“. Tiesiogiai su žiūrovo iš- 
gyvenimais susijusia vaizdavimo forma „mūrininkų“ sce- 
na įrodo pasaulietinių vertybių ir žemiškosi0s politinės tvar- 
kos nepastovumą, kurį jutimiškai išreiškia miesto griuvimo 
grėsmė. 

Dabar norėčiau bandyti paaiškinti Jacopo Bellini'o 
istorijos sampratos specifiškumą, priešpriešindamas ją 
florencijietiškojo renesanso istorijos koncepcijai, kuri 
atsiskleidžia iš vieno paminklo statymo, išoriškai labai 
panašaus į Bellini'o piešinyje įsivaizduojamą manipulia- 
vimą kolona. 


Florencija, 1428: antikinio kolonos 
monumento atgimimas 


Donatello 1428 metais iš Florencijos tarybos gauna už- 
duotį pavaizduoti didesnį nei žmogaus ūgio alegorinį 
miesto „genijų“. Pagal antikinių Abundantia statulų pa- 
vyzdį Donatello sukūrė akmeninę, kontrapostu natūraliai 
pasisukusią moters figūrą su gausybės ragu kairėje ran- 
koje ir pilna vaisių bei gėlių pintine ant galvos. Figūra, 
pavadinta „Dovizia“ („Gerovė“), antikos miestų stiliumi 
buvo pastatyta ant namo aukščio kolonos, romėniško- 
sios Florencijos centre — Mercato vecchio. Anot Haftmanno, 
šitoks paminklų statymas italų renesanso sąjūdyje turė- 
jo išskirtinę reikšmę: „Išgyvename [...] akimirką, kai pa- 
minklų prisiminimas ir paminklų perteikimas vėl susi- 
jungia į bendrą šiuolaikinę problemą — pagoniškosios 
antikos gaivinimą sukuriant tikrą naują renesanso mo- 
numentą“.?? 

Viena maždaug 1600 metų veduta perteikia aikštės 
vaizdą (8 il.) iki jos pertvarkymo XIX amžiuje.” Analogijos 
su Jacopo Bellini'o piešiniu yra akivaizdžios, todėl ana- 
lizuojant turinį geriau matyti skirtumai. Bellini'o kūrinyje 
koloną monumentą ruošiamasi statyti atviroje aikštėje, 
bet tuo pat metu veidrodiniu atvaizdu gretimoje „raitelio 


kritimo“ scenoje jau rodomas ir būsimas jo griuvimas. Be 
to, iš kolonos monumento integravimo į piešinį būdo, 
kuris yra biblinei „Kryžiaus nešimo“ scenai priešingo 
registro, paaiškėja, kad Bellini's dar visai viduramžiškai 
supranta paminklą — kaip „simbolinį krikščionybės prie- 
šininką“, „pagoniškųjų religijos formų simbolį“. 
Pasaulietiskam florencijiečių optimizmui, kurį išreiš- 
kia praktiškai ir turinio atžvilgiu atkurta antikinės statu- 
los forma, priešinga yra Bellini'o pozicija, bent jau šiuo 
jo, kaip menininko, raidos laikotarpiu: nors jis ir suvokia 
antikinių formų savitumą bei pripažįsta jas esant vaiz- 
duosenos pavyzdžiais, tačiau jų turinį dar laiko nesude- 


29 


rinamu su krikščioniška vertybių sistema. 


8 Nežinomas dailininkas (apie 1600), Mercato vecchio Florencijoje. 


Bertini'o kolekcija, Calenzano 


Centrinės perspektyvos, kaip vaizdavimo 
formos, poveikis turiniui 


Kolonos motyvo interpretavimą Jacopo Bellini'o piesi- 
nyje „Kryžiaus nešimas“ (4 il.) dar galima apibūdinti kaip 
viduramžišką, bet to jau negalima pasakyti apie erdvės 
sąrangą. Čia visai koherentiškai taikoma centrinė per- 
spektyva: visi figūratyviniai piešinio elementai vaizduoja- 
mi tarsi būtų matomi tariamojo individualaus žiūrovo, 
kurio „poziciją“ turi įsivaizduoti realusis žiūrovas. 

Tačiau šis koherentiškumas taikant centrinę per- 
spektyvą nėra vien išorinis. Jis būdingas ir temos vaiz- 
duosenai, kuri reikšmės sudarymui panaudoja visas ypa- 
tingas naujos vaizdo sąrangos galimybes. Vaizduojant šią 
istoriją, naujas vizualinis pasaulio fenomenų suvokimo 
būdas taip plačiai pajungiamas istorijai aiškinti, jog 
Jacopo Bellini'o vaizdavimo išradimą tikrai galima vadin- 
ti naujųjų laikų reiškiniu. 

Šią tezę, patikslinančią, kas buvo pasakyta paskutinia- 
me skyriuje, norėčiau pakomentuoti, pasitelkdamas pa- 
lyginimo objektą. Tai altoriaus paveikslas, vaizduojantis 
tą patį objektą (9 il.), nors sukurtas kiek vėliau negu 
Bellini'o piešinys, apie 1470-1490 metus, tačiau dar vi- 
siškai priklausomas nuo viduramžiškos istorijos sampra- 
tos. Vokiečių meistras savo „Kryžiaus nešimo“ paveikslą 
taip pat papildė epizodine scena: paveikslo gilumoje ma- 
tyti visai mažytė figūra — Izaokas neša ant pečių malkų 
ryšulį, panašiai kaip Kristus kryžių, ir noriai seka keliu 
paskui tėvą, pasiruošęs būti paaukotas. Kristaus kančių 
scena šiame altoriaus paveiksle paaiškinama jos ryšiu 
su tradiciniu Senojo Testamento personažu. Abi scenos 
kartu sudaro uždarą „pažado“ ir „įvykdymo“ nuorodų 

9 Žemutinio Reino arba Vestfalijos dailininkas (apie 1470-1490), 
Kryžiaus nešimas. Wallrafo ir Richartzo muziejus, Kiolnas 


sistemą.” Ryšys tarp Kiolne saugomo paveikslo pasaulio 
ir žiūrovo pasaulio suvokiamas ne su istorinių terminų 
pagalba, o tik per identifikuojantį compassio su savo noru 
aukotis pasiruošusio Išganytojo figūra?! 

Epizodinės scenos Jacopo Bellini'o paveikslo erdvėje 
išdėstytos atvirkščiai negu anoniminio vokiečių meistro 
kūrinyje ir todėl atlieka kitokią funkciją. Jos tarsi nurodo 
judėjimo krypti iš paveikslo į priekį ir sujungia vaizduo- 
jamą pasaulį su žiūrovo pasauliu. Kristaus kančią Jaco- 
po Bellini's suvokia kaip istorinį įvykį, kuris plėtojosi 

antikiniame romėnų pasaulyje; tačiau sykiu ši laike nuto- 
lusi scena susieta ir su žiūrovo dabartimi. Kadangi šis 
turinio ryšys negali būti vienodas visiems laikams, vadi- 
nasi, pats jis yra istoriškas, pirmiausia jį turi artikuliuoti 
konkretus kūrybinis menininko darbas. Be to, kaip ma- 
tyti iš aptartojo piešinio, lemiamas vaidmuo tenka erdvės, 
turinčios centrinę perspektyvą, sąrangai — talpiam vieni- 
janciam principui: renesanso menininkui ši erdvės sąran- 
ga leidžia įtraukti į kūrinį fundamentalius interpreta- 
cinius elementus ir kartu paklusti „realistinio“ pasaulio 
vaizdavimo taisyklėms. 

Nagrinėjamuoju atveju naujas centrinės perspektyvos 
taikymo principas neatmeta galimybės įsijausti į vaizduo- 
jamąjį įvykį, nors tai iš esmės prieštarauja sinoptiniam 
perspektyviniam matymui, nes susieta su fokusiniu ste- 
bėjimu. Jacopo Bellini's savo piešinyje „Kryžiaus nešimas“ 
instrumentalizuoja perspektyvą norėdamas atvesti Ziüro- 
vą ir prie emocinio centrinės kryžių nešančio Kristaus 
grupės suvokimo. Inscenizavus centrinę perspektyvą, 
Bellini'o piešinys gali atlikti dvigubą „toliaregiško“ įvykių 
paveikslo ir „wrumparegiško“ šventųjų nuolankumo paveiks- 
lo funkciją. 

Italų renesanso pradininkų išplėtota paveikslo sąranga 
su centrine perspektyva yra ne tik priemonė plokščiame 
paveiksle koherentiškai simuliuoti trijų dimensijų erd- 
vę. Ji yra ir ne vien „simbolinė forma“, reikšminga tik 
ikonologiniame lygmenyje kaip tam tikrai „pasaulėžiū- 
rai“ būdingas požymis.” Tai vaizduosenos priemonė, ga- 
linti atlikti svarbų vaidmenį paveikslo reikšmės sudary- 
mo procese. 

Metodologiniu požiūriu Jacopo Bellini'o piešinio anali- 
zės išvadas galima formuluoti taip: ikonologinį paveikslo 
aiškinimą, priklausantį nuo ženklo sąvokos, reikia papildyti 

sintagmatiniu pradmeniu, kuris leistų į interpretavimo 
procesą sistemingai integruoti ženklo ribas pranokstan- 
čias vaizduosenos formas. Sintagmatinės vaizduosenos 
integravimas suponuoja galimybę remtis hierarchiskai 
artikuliuotu reikšmės sudarymo modeliu, kuris leidžia inter- 
pretuotojui rekonstruoti paveikslo reikšmę kaip daugia- 
dimensinį vaizdinių ženklų ir neženklų tarpusavio žaismą 
autonomiškoje reikšmės visumoje — vaizdiniame tekste. 


t 


M 


Pastabos 


] 


Tai pagrindiniai Oskaro Batschmanno kritikos teiginiai apie 
Panofsky'o turinio aiškinimo modelį. Plg. jo straipsnį „Logos 
in der Geschichte: Erwin Panofskys Ikonologie“, in Lorenz 
Dittmann (sudarytojas), Kategorien und Methoden der deutschen 
Kunstgeschichte 1900-1930, Stuttgart, 1985, p. 89-112. 


Abu Jacopo Bellini'o piešinių tomai, kurių vienas saugomas 
Louvre'e, o kitas — Britų muziejuje, buvo dukart išleisti: 
Corrado Ricci, Jacopo Bellini e i suoi libri di disegni, 2 t. (t. 1: 
Il libro del Luovre, t. 2: Il libro del British Museum), Florenz, 1908; 
Victor Golubew, Die Skizzenbücher Jacopo Bellinis, 2 d., Brüssel, 
1908 (d. 2: Paryžiaus tomas) ir 1912 (d. 1: Londono tomas). 
Naują mokslinį abiejų tomų leidimą šiuo metu rengia Bern- 
hardas Degenhartas ir Annegrit Schmitt, remdamiesi Italų 
piešinių sąvadu, 1300-1450 (Corpus der italienischen Zeich- 
nungen 1300-1450). Pirmąją savo tyrinėjimų rezultatų san- 
trauką, kurioje, beje, kvestionuojamos įprastinės nuomonės 
dėl abiejų piešinių tomų chronologijos, autoriai pateikia 
neseniai pirmąsyk spalvotai išleisto Paryžiaus tomo įvade: 
Jacopo Bellini: der Zeichnungsband des Louvre, München, 1984. 
Įvade pateiktas tikslus Bellini'o piešinių žanrinis apibrėži- 
mas bei jų vertinimas meno istorijoje. 


Golubew (žr. past. 2), t. 2, XV lapo komentaras. Jau Giotto 
darbuose vra toks motyvas: sūnus gręžiasi į Mariją, savo 
motiną, ir jo žvilgsnis tuo metu susiduria su paveikslo žiūrovo 
žvilgsniu. 


Ši analizė suponuoja paveikslo skaitymą plokštumoje ir į 
erdvės gilumą. Tokio skaitymo relevantiškumą Jacopo Bel- 
lini'o piešiniuose pabrėžė Otto Pachtas: Andrea Mantegna und 
die Bellinis: hektographierte Mitschrift der im Sommersemester 1967 
an der Universität Wien gehaltenen Vorlesung, Wien (Skrip- 
tenverlag). 1967, visų pirma p. 32 ir kt. Tačiau čia Pächto 
nuomonei (op. cit., p. 66) aš priešpriešinu savo teigini, pagal 
kurį ne tik Mantegna'os kūryboje, bet jau kai kuriuose 


Bellini'o piešiniuose, ypač „Kryžiaus nesime“, aiškiai junta- 
mas „scenarijaus derinimas su figūrų kompozicija bei dra- 
minis jų sujungimas“. 


> Jacopo Bellini'o piešinyje tarsi glūdi šventųjų nuolankumo 
paveikslo teorija, bet sykiu jis gali būti konkrečiu pavyzdžiu 
vieno iš dviejų tokio tipo paveikslų atsiradimo būdų, kuriuos 
postulavo Panofsky's: vienos figūrų grupės atskyrimas nuo sce- 
novaizdzio. (Erwin Panofsky, „Imago Pietatis: ein Beitrag zur 
Typengeschichte des ‘Schmerzensmannes’ und der ‘Maria 
Mediatrix’“, in Festschrift für Max J. Friedländer zum 60. Ge- 
burtstag, Leipzig, 1927, p. 261-308.) Antrąjį Panofsky'o po- 
stuluotą genezės tipą, ikonos praturtinimq naujomis figūromis, 
svarbioje studijoje analizavo Sixtenas Ringbomas: Icon to Nar- 
rative: The Rise of the Dramatic Close-Up in Fifteenth-Century 
Devotional Painting, Abo, 1965. Savo studijoje Ringbomas 
pabrėžė ir pionieriska Jacopo Bellini'o vaidmenį, kurį jis 
suvaidino šventųjų nuolankumo paveikslo raidoje Italijoje. 
Keista, bet, Ringbomo nuomone, pirmieji šventųjų nuolan- 
kumo paveikslai su „Kryžių nešančiu Kristumi“, regis, bus 
atsiradę ne iš naratyvinio „Kryžiaus nešimo“ vaizdavimo, kaip 
rodo Bellini'o piešinys, bet išplečiant medžio raižinį, vaiz- 
duojantį vieną figūrą, (Ringbomas, 118 il.). Tai patvirtina 
Mantegna'os bei jo mokyklos (čia 7 il.) kūriniuose esant 
pasakojimui atvirkščia Kristaus figūros ėjimo į kairę kryptis, 
kurią pastebi Giovanni Bellini's ir Giorgione. Vėliau Andrea 
Solario ir Bernardino Luini's vėl pataisė krypų pagal siu- 
žetinio paveikslo normą (Ringbomas, 125 ir 126/127 il.). 


6 Beveik tuo pat metu, kai Paryžiaus tomo piešiniuose Jacopo 
Bellini's vaizdavo tokias pavienes įvykio stebėtojų figūras, 
Alberti’s antroje traktato apie tapybą (1435, parašytas lo- 
tyniškai) knygoje pirmą kartą teoriškai paaiškino tų stebė- 
tojų funkciją būti emociniu ir didaktiniu tarpininku tarp 
vaizduojamos istorijos ir paveikslo žiūrovo: Leon Battista 
Alberti, De pictura, sudarė C. Grayson, Rom, Bari, 1975, p. 72 
ir kt. Išsamiau apie šią vietą rašoma lotyniškai: „Tum placet 
in historia adesse guempiam qui earum guae gerantur rerum 
spectatores admoneat, aut manu ad visendum advocet, aut 
guasi id negotium secretum esse velit, vultu ne eo proficiscare 
truci et torvis oculis minitetur, aut periculum remve aliguam 

illic admirandam demonstret, aut ut una adrideas aut ut 
simul deplores suis te gestibus invitet“. („Man patinka, kai 
įvykius vaizduojančiame paveiksle esti kas nors, kas atkreipia 
žiūrovo dėmesį į tuos dalykus, apie kuriuos ten pasakojama: 
moja ranka kviesdamas jų pasižiūrėti arba elgiasi taip, tarsi 
tai būtų koks slaptas dalykas, rūsčia mina ir lakstančiomis 
akimis kviesdamas prisiartinti prie to, arba nurodo pavojų ar 
nuostabos vertą dalyką, arba tave (žiūrovą) savo gestais verčia 
juoktis ar verkti kartu su juo“.) 

Apie „motinos ir vaiko“ motyvą, tematiškai dvejopai panau- 
dotą Bellini'o piešinyje (motina ir vaikas stebi sūnų, atsi- 
gręžusį į savo motiną, ir vieta iš Biblijos „Neverkit dėl manęs, 
verkite dėl savęs ir savo vaikų!“) žr. aut. „Betrachterperspek- 
tiven im Konflikt: zur Uberlieferungsgeschichte der ‘vec- 
chiarella'-Anekdote“, Marb. Jb. für Kunstw. 21 (1986), p. 144 
ir kt. 


Šiame piešinyje regėjimo taškas yra ne tik vertikalioje vidurio 
ašyje, kaip dažniausiai būna Bellini'o darbuose, bet jau net 
geometriniame lapo viduryje. Perrigui, teigusiam, kad Itali- 
jos renesanso kūriniuose regėjimo taškas visuotinai yra su- 
prantamas ne kaip „susikirtimo taškas“, bet kaip paveikslo 
išeities taškas, o šį esą reikia skaityti „iš gilumos į paviršių“, 
galima paprieštarauti, kad aptariamajame Bellini'o piešinyje 
rakursus reikia suvokti tik kaip judėjimą į gilumą (Alexander 
Perrig, „Masaccios ‘Trinita’ und der Sinn der Zentralper- 
spektive“, Marburger Jahrbuch für Kunstwissenschaft 21 [1986], 
p. 11-43). Šia pastaba nenorėčiau abejoti del to, ar paskirų 
kūrinių skaitymui gali būti svarbus Perrigo postuluojamas 
Judesys „iš paveikslo gilumos“ arba sudėtinis judesys „į 
paveikslo gilumą ir atgal“. 


Golubew (žr. past. 2), t. 2, XV lapo komentaras. 


»[...] a strange amalgam [...] in which a welter of banalities 
almost obscures the procession to Calvary as it emerges from 
the gates of a Mythical City“. Zr. Howard F. Collins, „The Cy- 
clopean Vision of Jacopo Bellini“, Pantheon 40 (1982), p. 303. 


Creightonas Gilbertas pasakyma „inverted perspective“ Sia 
prasme vartoja jau tada plačiai diskutuotoje studijoje: „On 
Subject and Not-Subject in Italian Renaissance Pictures“, Art 

Bulletin 34 (1952), p. 202-216. Šiame straipsnyje pirmojo 
plano figūras iš Piero della Francesca'os „Plakimo“ Gilbertas 
aiškina tik kaip stebėtojus („bystanders“) ir paremdamas šį 
teiginį nurodo Jacopo Bellini'o piešinius. Piešinys „Kryžiaus 
nešimas“ apibūdinamas (past. 24) kaip „highly developed 
perspective scene [...] with obscured protagonists“. 


Conrad de Mandach, „Le symbolisme dans les dessins de 
Jacopo Bellini“, Gazette des Beaux-Arts 64 (1922), sąs. 2, 
p. 39-60. 


Ibid., p. 51: „Mėprisė et abandonnė des hommes, trainė 
ignominieusement au supplice, le Christ fondera son roy- 
aume éternel, tandis que les oeuvres de vanité humaine 
seront anėanties. Telle est la pensėe qui semble se dėgager 
de cette admirable page“. 


Abu autoriai tris „šalutines“ „Kryžiaus nešimo“ scenas aprašo 
taip: „Mūrininkai ir skulptorius - žmogaus kūrinių laikinumo 
simboliai; nukritęs raitelis — palaužtos puikybės simbolis“. 
Degenhart ir Schmitt, 1984, op. cit., 18-to lakšto komentaras. 


Salvatore Settis, Giorgiones „Gewitter“: Auftraggeber und verbor- 
genes Sujet eines Bildes in der Renaissance, Berlin, 1982, p. 144. 


Ibid., p. 144. 


Taiklų aprašymą pateikia Ludwigas Justis aplanke „Dailės 
istorija trijuose tūkstančiuose reprodukcijų“ (Geschichte der 
Kunst in dreitausend Tafeln: die italienische Malerei des XV. 
Jahrhunderts: VII. Interegnum und Provinz), Berlin, b.m., 102 
lapo komentaras: „kairėje darbininkai triūsia remontuoda- 
mi sieną“. 

Šio tipo marmurinė statula yra išsaugota Konservatorių 
rūmuose Romoje. Plg. Werner Haftmann, Das italienische 
Saulenmonument, Diss. Göttingen, 1939, p. 88 ir past. 18. 


Plg. vieno iš Camposanto batalinių sarkofagų Pizoje kai- 
riąją pusę (C 21 est.): Paolo Enrico Arias et alii (suda- 
rytojai), Camposanto monumentale di Pisa: le antichita, Pisa, 
1977, 196 il. 


Toliau figūratyvinio lygmens reikšmės vienetus Zymesiu 
dvigubomis kabutėmis, o tematinio lygmens - viengubomis; 

semantinės pagrindinio semionaratyvinio lygmens kategorijos 
atskirtos įstrižiniais brūkšniais; pvz.: „mūryti“, „kelti“ vs,kristi", 
/pagoniška/ vs /krikscioniska/. 


Centrinis aštuoniakampis pastatas su kupolu ir žibintu, pa- 
vaizduotas netikra perspektyva, turi tokius požymius, kurie 
Vakarų architektūros istorijoje žinomi iš Prisikėlimo — Kristaus 
karsto ir jo prisikėlimo vietos — imitacijų. Būtent šio pastato 
formos susiejimas su Kristaus figūra galėjo atlikti paslėptą 
išankstinės nuorodos funkciją naratyvinėje Bellini'o piešinio 
sandaroje. 

Londono tome atskirai pavaizduotą panašų pastatą (75v lap.), 
turinti desimtkampi planą, svogūno formos kupolą ir ko- 
ridorių, panašų į galeriją, Johnas F. Moffittas aiškino irgi 
kaip prisikėlimą: „Anastasis-Templum: ‘Subject or Non-Sub- 
ject’ in an Architectural Representation by Jacopo Bellini:“, 
Paragone 391 (1982), p. 3-24. 

Giovanni'o Di Paolos „Krvžiaus nešimo“ paveiksle (3 il.) 
vaizduojamoje Jeruzalėje taip pat vra vienas centrinis pasta- 
tas — šįkart Sesiakampis. Skirtingai negu Bellini's, Giovanni's 
di Paolo nesukuria tiesioginio ryšio tarp centrinio pastato ir 
Kristaus figūros. 


Susidūręs su panašia interpretavimo problema (Lorenzo 
Lottoso londoniskojo heteros paveikslo aiškinimu, nukrei- 
piančiu į Lukrecijaus savižudybę vaizduojantį piešinį), Han- 
sas Ostas įvedė „kontrastų ikonografijos“ sąvoką. Žr. Justus 
Muller Hofstede, Werner Spies (sudarytojai), Festschrift für 
Eduard Trier zum 60. Geburtstag, Berlin, 1981, p. 136. 

Tai, kad čia pasiūlyta akmentašio scenos interpretacija 
analogiška/ priešinga vra taikli, papildomai patvirtina ko- 
penhagiškoji Mantegna'os „Pieta“. Šiame paveiksle akmen- 
tašiai Golgotos kalvos su plikais krvžiais papėdėje lygiai taip 
pat ruošia antikinio kolonos monumento dalis: kolonos lie- 
menį, kapitelį ir statulą. Tai, kad medžiai Golgotoje yra su 
lapais, o ant uolų akmenų skaldykloje testyro negyvi medžių 
kamienai, liudija, jog ir Mantegna'os paveiksle statyti ruo- 
šiamas kolonos monumentas simbolizuoja Kristaus nukry- 
žiavimu jau beveik nugalėtą pagonybę. Kitaip šią detalę 
aiškina Frederickas Harttas, „Mantegna's Madonna of the 
Rocks“, Gazette des Beaux-Arts 40 (1952), p. 332. 


22 Aišku, jog piešinys, paraleliai vaizduojantis „Nuėmimą nuo 
kryžiaus ir apverkimą“ (Paryžiaus piešinių tomas, lap. 34), 
yra sąmoningai sumanytas kaip savotiškas piešinio „Kryžiaus 
nešimas“ papildymas ir galėtų būti analizuojamas pagal tuos 
pačius metodinius principus. Ir jame topinis įvykis nukeltas 
į vidurinįjį planą; pirmajame plane taip pat yra trys šalutinės 
scenos: „mūrinis lietaus vandens baseinas ir berniukai — vie- 
nas besišlapinantis, o kitas svajojantis“ (P,), „nuvirtusi kolona 
1r birbynininkas su sakalininku“ (P.), „aptvertas žolynų dar- 
želis su jame besiskleidžiančiais augalais šalia tikriausiai jau 
nebegyvy belapių medžių“ (P,). Ir šiuo atveju nepakanka tik 
identifikuoti paskiras figūras ir skyrium aiškinti jas (prira- 
kintą sakalą, belapius medžius ir žolynų darželį kaip būsi- 
mo prisikėlimo simbolius); darželis sintagmatiškai susijęs su 
lietaus vandens baseinu, Kristaus kūnas paveiksle yra lygia- 
gretus nuvirtusiai antikinei kolonai, tik priešinga kryptim 
ir t.t. 


Sankaita tampa tuo aiškesnė, kai tas pats įrašas pasirodo 
įprastine skaitymo kryptimi ant gūnios arklio, kurio raitelis 
laiko „atvirkščią“ vėliavą. Dar kitos formos sankaita — tai 180 
laipsnių apsuktas SPOR ženklas ant skydo, apatiniame de- 
šiniajame jo kampe. Jacopo Bellini'o Paryžiaus piešinių 
albume yra dar kartą panaudota veidrodinė vaizdo sankaita 
visose trijose piešinio „Kryžiaus nešimas“ (lap. 37) vėliavose, 
kuriose vra SPOR ženklas. Man nėra žinoma, kad kiti to laiko 
menininkai simboliškai aiškintų šį vaizduosenos fenomeną 
(įrašo inversiją). Kai kituose Italijos renesanso kūriniuose ir 
pasirodo atvirkščias įrašas, pvz., Orcagna mokyklos „Nukry- 
žiavime“ (Londonas, Nacionalinė galerija, Inv. nr. 1468), 
inversija juose yra tiktai veidrodinės simetrijos padarinys ir 
todėl nėra reikšminga. Apskritai negalima nepastebėti, kad 
Jacopo Bellini's daug „vizualiai mąsto“ tikraja šio žodžio 
prasme, t.y. erdvės kategorijas ir procesus naudoja reikšmei 
produkuoti. 


Pacht (žr. past. 4), p. 6. 


“2 Milžiniškame pastate į kairę nuo kampinio bokšto Golube- 
was (Zr. past. 2) ižiūri Padujos rotušę „Il Salone“. 


Haftmann (žr. past. 17), p. 139. 

Originali Donatello statula, smarkiai sudülejusi, nuvirto nuo 
kolonos jau 1721 metais ir po to buvo pakeista laisva jos 
kopija. Apie Dovizia plg. Haftmann (Zr. past. 17), p. 139-142; 
Hans Kauffmann, Donatello: eine Einführung in sein Bilden und 
Denken, Berlin, 1935, p. 41 ir toliau; ir dar apie šią statulą 
David G. Wilkins: „Donatello's Lost 'Dovizia' for The Mercato 
Vecchio: Wealth and Charity as Florentine Civic Virtues’, 
The Art Bulletin 65 (1983), p. 401-423. 


Haftmann (Zr. past. 17), p. 100. 


Svarbu šį pasakymą priskirti konkrečiam Jacopo Bellini'o 
meninės raidos momentui, kuriam priklauso kūrinys. Pieši- 
nys „Kryžiaus nešimas“ datuotinas apytikriai 1450 metais. 
Paryžiaus piešinių tome dar yra du piešiniai, liudijantys vien 
antikvarišką Bellini'o domėjimąsi antikos likučiais del jų pa- 
čių (lap. 44 ir 45). Paskutinę polemikos su antika pakopą 
reprezentuoja piešiniai, kuriuose savitai nauju būdu vaiz- 
duojama mitologinė medžiaga (Louvre'as, lap. 36, 39; Britų 
muziejus, lap. 4, 97v); juos Pachtas įvertino (žr. past 4), p. 53 
kaip „ankstyvuosius pavyzdžius laisvo, nepasiskolinto atra- 
dimo klasikinės medžiagos su antikiniu apdaru“, kaip „pir- 
mąją antikos meno prikėlimo manifestaciją“, jie esą net anks- 
tyvesni už Florencijos menininkų bandymus. 

Deramai įvertinti Jacopo Bellini'o meną iki šiol trukdė 
vienpusiški meno istorijos aprašymai, plačiai paplitę Floren- 
cijos renesanse. B.Degenharto ir A.Schmitt parengtas naujas 
mokslinis abiejų piešinių tomų leidimas leis patikslinti Pach- 

Aiškinant tai, kas čia pasakyta, reikia pažymėti, kad ir Jacopo 
Bellini’s žinojo tipologinę interpretacijos schemą, tačiau ją 
artikuliavo (o tai galėjo atsitikti jau viduramžiais) kaip Biblijos 
scenos ryšį su antikinės mitologijos scena. Pavyzdžiui, su 
„degančios odos“ motyvu Bellini's dukart įveda Dejaniros 
epizodą iš Heraklio gyvenimo, kaip savotišką Kristaus plaki- 
mo „klasikinį tipą“ (Paryžiaus piešinių tomas, lap. 8 ir 15). 


Ypatingą dėmesį šiame paveiksle pelno vienas Veronikos 
motyvo vaizduosenos keistumas, nesusijęs su mūsų tema: toji 
taip laiko drobulę su atvaizdu, kad jos kairioji ranka (pa- 
vaizduota romėnų mandiliono pavyzdžiu) pusiau dengia 


Kristaus veido „tikrąjį atvaizdą“. Tai kviečia žiūrovą frag- 
mentišką vaizdą užbaigti jo paties vaizduotės jėgomis, pagal 
pavaizduotą „realią“ Kristaus figūrą, tad ir komunikacijos 
proceso tikslas — sukurti sau artimą kenčiančio Išganytojo 
vidujai išvystą paveikslą. 


Čia remiuosi žinomu Erwino Panofsky'o veikalu „Die Per- 
spektive als ‘symbolische Form’ “, Vorträge der Bibliothek War- 
burg (1924/25), Leipzig-Berlin, 1927, p. 258-330, perspaus- 
dintu E. P., Aufsätze zu Grundfragen der Kunstwissenschaft, 
Berlin, 21974, p. 99-167. 

III ALBRECHT DÜRER 


Visų Šventųjų paveikslas 
ir pastabos Apie spalvas 


Istorinės spalvų sintaksės 


atkūrimas 


Kalbos istorijos ir etnologijos studijos parodė, kad spalvos 
substancya* — visi žmones supantys spalviniai reiškiniai, — 
skirtingose epochose ir skirtinguose kultūriniuose regionuose 
nevienodai artikuliuojama*. Kultūros božiūriu kintančios 
artikuliacijos fenomenas* susijęs ne tik su tuo, kokiu būdu 
vaivorykštę — fizikinį saulės šviesos spektro kontinuumą — akis 
suskirsto ruožais, t.y. paskirais spalvos vienetais; specifinį 
kultūros santykį su spalva, be to, dar lemia suvokimui ir for- 
mų kūrimui galiojančios sbalvų kategorijos* bei sbalvų sin- 
takse*, — atitinkamos sąrangos sistema, kuri loginiu ryšiu su- 
Jungia spalvos vienetus ir sbalvos kategorijas. 

Nagrinėjant sbalvų sintaksę, reikia atsižvelgti į du aspek- 
tus: (1) abstrakčias sbalvų sąrangas ir (2) spalvų išdėstymo 
taisykles, kurios nustato, kaib atskiruose kūriniuose pagal 
kompozicinės schemas konkretizuojamos abstrakčios spalvų są- 
rangos. Abu jie yra kovencionalios prigimties ir dėl to pareina 
nuo istorinės kaitos. Žinomi sąrangos modeliai (spalvų tri- 
kampiai ir apskritimai, piramidės ir rutuliai), priešingai pla- 
čiai paplitusiai nuomonei, negali būti pritaikomi kiekvienam 
bet kurios epochos meno kūriniui. Dailetyros uždavinys - atkurti 

atskiroms meno epochoms ar kūrybos periodams būdingas spal- 
vų artikuliacijos sistemas. Tokio atkūrimo iš esmės reikalauja 
kiekviena spalvinio kūrinio interpretacija.' 

Tačiau kaipgi mūsų dienų interpretatorius gali rasti kelią į 
istorinę spalvų sąrangą, kuri yra konkretaus kūrinio pamatas? 
Problematiška yra remtis tik teoriniais amžininkų raštais apie 
spalvas, jei tokie iš viso egzistuoja, nes dažnai dailininkų 
sukurta sbalvų teorija neatitinka jų pačių praktikos. Patı- 
kimesnis kelias eina per tai interpretuojančius kūrinius ir 
kūrinių grupes. Panašiai, kaip paveiksle gali būti schematiškai 
vaizduojama sintaksinė spalvų sąranga, taip ir atskiro paveiks- 
lo teksto* spalvose galima rasti beveik abstrakčius, diagra- 
minius* elementus. Taip būna tada, kai paveikslo tekste 
vaizduojamo daiktų pasaulio struktūros ar kompozicijos struk- 
tūros tiesiogine analogija siejamos su sintaksiniais spalvų san- 
tykiais. Kuo ryškesnis diagraminis paveikslo teksto pobūdis, tuo 
lengviau iš jo rekonstruoti pamatinę spalvų sintaksę. 

Toliau prie Dürerio (1471 — 1528) spalvų sintaksės eisime 
abiem galimais keliais - remdamiesi jo teorija ir tapytu paveiks- 
lu. Pirmiausia panagrinekime teorines Dūrerio pastabas „Apie 
spalvas“. Jose nusakytą sintaksinį spalvų modelį vėliau bus 
galima palyginti su „Visų Šventųjų paveiksle“ diagramiškai 
įrašyta spalvų sintakse. Taigi studija apie Dürerio spalvų 
sintaksę kartu yra studija apie menininko teorijos santykį su 
menininko praktika. 

Preliudas: šuniuko Petitcreiu kailis 


Neteoriniai kalbiniai tekstai — eilėraščiai ir pasakojimai, 
panašiai kaip ir vaizdiniai tekstai, gali turėti diagramines 
struktūras, tad, jeigu juose kalbama apie spalvas, jie gali 
implicitiškai atvaizduoti sintaksinę spalvų sąrangą. Kaip 
pasiruošimą Dūrerio spalvų sintaksės analizei, trumpai 
norėčiau aptarti naratyvinį tekstą, šia prasme turintį 
spalvų teorijos statusą. Tai pastraipa iš Gottfriedo Stras- 
burgiečio „Tristano“. Tekstas pasirinktas būtent dėl jo 
turinio. Paaiškės, jog savo romane Gottfriedas pavaiz- 
duoja spalvų sintaksę, akivaizdžiai artimą spalvų sąran- 
gai, kurią praėjus trims šimtmečiams vartojo tapytojas 
Dūreris. 

Pradedu nuo kalbinio teksto propedeutiniais sumeti- 
mais. Spalvinių reiškinių atžvilgiu mes dažnai elgiamės 
savotiškai paradoksaliai: lengvai galime nepastebėti dai- 
lės objekte tiesiogiai manifestuotų spalvų - geriausiai tai 
įrodo Dūrerio tapybos aptarimas tradicinėje dailėtyros 
literatūroje“, tačiau beveik visuomet pastebime netie- 
siogines, kalba išreikštas, spalvas. Kaip skaitytojai, esame 
priversti kalbinio teksto spalvų sąvokas keisti spalvų 
vaizdiniais. 

Gottfriedas Strasburgietis savo romano „Tristanas“ 
pabaigoje vaizduoja epizodą, kai Tristanas, svečiuoda- 
masis pas Gilaną, susipažįsta su stebuklinguoju šuneliu 
Petitcreiu, kuris nei urzgia, nei loja, be to, nereikalauja 
nei ėsti, nei lakti. Pasakojimo eigai lemiamos reikšmės 
turi šuneliui užkabintas varpelis. Kas tik jį išgirsta, aki- 
mirksniu išsivaduoja nuo visų rūpesčių.“ 

Tačiau ryškiausia Petitcreiu ypatybė — spalvingas jo 
kailiukas. Jis tviska visomis spalvomis, kiekviena kūno 
dalis vis kitokia. Tos spalvos nusakomos dar šiandien 

įprastais pagrindines spalvas reiškiančiais žodžiais — bal- 
ta, žalia, raudona, geltona ir mėlyna, o kartu ir visa eile 
konvencionaliy palyginimo objektų - kaip sniegas, kaip 
dobilas, kaip šarlachas, kaip safranas ir kaip lazuritas, — 
nurodant, kad visos minėtos spalvos itin ryškios (VV 
15822-15829): 


Tai taip tviskėjo, 

pažvelgus jo krūtinėn, 

kad pasakyt niekas negalėjo, 

ar tai būtų balčiau už sniegą, 

ar žaliau už dobilus lankoj, 

vienas šonas raudonesnis už šarlachą, 
o kitas geltonesnis už safraną, 

ir apačia panaši į lazūrą... 


Nugara — toks darnus mišinys (mixture), kad nė viena 
spalva neprasimuša ryškiau už kitas (VV 15830-15833): 


Viršuj toks buvo mišinys, 
viskas į vieną gražiai sumaišyta, 
jog nė viena tų spalvų 

kitų nenustelbė. 


Norint šią spalvinę darną nusakyti žodžiais, dar kartą 
išvardijamos jau minėtos spalvos, suporuojant su prie- 
šingomis spalvomis (juoda greta baltos), tačiau šįsyk 
neigiant (VV 15834-15837): 


Tai nebuvo nei žalia, nei raudona, 

nei balta, nei juoda, nei geltona, nei mėlyna, 
ir vis tiek tai dalis jų visų, 

manau - tikroji purpuro ruda. 

Galiausiai viena sąvoka taikliai apibūdino nugaros kailio 
spalvą: purpurinė — tauriausia antikos spalva, kuri dar ir 
viduramžių literatūroje bei tapyboje išlaikė didelę dalį 
senosios simbolinės reikšmės. 

Šiandien stebina Gottfriedo pavartotas žodžių jungi- 
nys „purpuro ruda“. Tačiau reikia pažymėti, kad anks- 
čiau žodis “rudas” buvo suprantamas plačiau ir, kol visuo- 
tinai įsigalėjo sąvoka „violetinis“, jis apibūdindavo ir tam- 
sius raudonai mėlynus atspalvius. Kaip matyti iš šveicarų 
idiomų žodyno (Schweizerisches Idiotikon), dar praeitame 
šimtmetyje Berno kantono gyventojai nuo šalčio arba per 
daug degtinės išgėrę būdavę „parudavusiais“ veidais.‘ 

Dėl daugumos aptartoje pastraipoje Gottfriedo Stras- 
burgiečio pavartotų spalvų sąvokų supratimo nekyla jo- 
kių abejonių. Palyginamieji objektai, su kuriais jos gre- 
tinamos, rodo, kad jos atitinka šiandieninius spalvų 
vaizdinius, bent jau pagrindinėje vartosenos srityje. Tik 
viena spalvos kategorija verčia mus, pasitelkus pagalbon 
leksikografinius tyrinėjimus, suteikti jai platesnę, šian- 
dien mūsų kultūroje nebežinomą prasmę. 

Tačiau svarbesnis yra vienas aspektas, į kurį ligšioli- 
niuose spalvų sąvokų tyrinėjimuose tebuvo menkai at- 
sižvelgta. Gottfriedo tekstas taip pat leidžia sudaryti spal- 
vų sąrangą, kuri minėtąsias spalvų sąvokas susieja tarpu- 
savyje pagal logines-sintagmatines kategorijas*. Pavyz- 
džiui, 15834-15837 eilutėse galima įžiūrėti tris tarpusa- 
vyje lygiateises opozicinių spalvų poras: žalia/raudona, 
balta/juoda, geltona/mėlyna. Bet ypač įdomus purpu- 
ro rudos spalvos atvejis. Tekste ji atlieka visuminės spalvos 
vaidmenį, spalvos, kuri sujungia visas minėtas spalvas, 
tačiau ne susumuodama, o tarpininkaudama tarp jų ko- 
kybių. Stebuklingą Gilano šunelį Petitcreiu galima su- 
prasti kaip žodžiais nusakytą sintaksinę spalvų sąrangą. 

Dūrerio spalvų vartosenos ypatumai 


Įsižiūrėkime į 1511 m. sukurtą Albrechto Dūrerio „Visų 
Šventųjų paveikslą“, šiandien saugomą Vienos meno 
istorijos muziejuje.? Čia vėl susiduriame su spalvų visu- 
mos reiškiniu, tik šįkart tapytame paveiksle. Paveikslo 
plokštuma, kaip ir aprašytas šunelio Petitcreiu kailis, 
susideda iš pačių ryškiausių spalvinių elementų: raudona, 
žalia, geltona ir mėlyna pasirodo intensyviausiu tos spalvos 
laipsniu. Ryškiais kontūrais viena nuo kitos atskirtos 
spalvinės dėmės sudaro švytintį margą kilimą. 

Tačiau toks santykis su spalvomis anaiptol nebūdingas 
XVI a. pradžios vokiečių tapybai. Tai paaiškėja gretinant 
Dūrerio paveikslą su jo amžininko Grūnewaldo kūrinio — 
Izenheimo altoriaus „Angelų koncerto“ spalvota repro- 
dukcija. Grūnewaldo tapyboje ideali spalvos manifesta- 
cijos forma pasiekiama esant tiesioginei spalvotai žibinto 
šviesai ir netiesioginei atspindžio šviesai, kuri apdarams 
suteikia kintančius atspalvius. 

Visai kitaip pasireiškia spalva Dūrerio paveiksluose. 
Grūnewaldas tarp tapytojų išsiskiria kaip vaivorykščių 
burtininkas, o Dūreris — kaip medžiagos spalvintojas. Ryš- 
kiausiomis spalvomis jo paveiksluose pasižymi audiniai 
bei vaizduojamų figūrų drabužiai. Keturios pagrindinės 
spalvos — raudona, žalia, mėlyna ir geltona - juose turi 
intensyviausia tos spalvos išraišką. Dviem švelnesnėmis 
spalvų gamomis pateikiami nepridengtų kūno vietų in- 
karnatai bei kraštovaizdis. Čia reikia patikslinti: drabužių 
spalvos tuo labiau primena švelnesnes balsvos dangaus 
erdvės spalvas, kuo toliau į paveikslo gilumą nukelti juos 
dėvintys personažai. 

Dėl Dūrerio pomėgio pigmentiniais dažais tapyti dra- 
bužių audinius spalva jo paveiksluose iš pirmo žvilgsnio 

atrodo mimetiškai priklausoma ir tuo būdu redukuota 
iki grynai vaizduojamosios reikšmės. Tačiau nereikia pa- 
miršti, kad drabužiai, išskyrus tuos, kurių spalvą nustato 
konvencionali spalvų simbolika, daiktų tapytojui yra lais- 
va vaizduosenos erdvė. Tik čia jis iš tikrųjų laisvas pa- 
sirinkti spalvas. Kaip tik del išskirtinio dėmesio vaizduo- 
jamų audinių spalvoms, Dūrerio „Visų Šventųjų paveiks- 
las“ panėši į autonomišką, tobulą spalvų tviskėjimą. (Tai 
ir vra ta priežastis, dėl kurios, nagrinėjant Dūrerio spalvų 
vartoseną, peizažinę akvarelę reikia aptarti atskirai nuo 
figūrinių paveikslų.) Figūrų tarpusavio santykį Dūreris 
išreiškia santykiu tarp abstrakčių spalvos reikšmių — rau- 
dona: žalia : geltona : mėlyna. 1511 metų „Visų Šventųjų 
paveiksle“ šios keturios pagrindinės spalvos, prie kurių 
kitame lygmenyje pridedama ir ruda, egzistuoja viena 
greta kitos visiškai lygiomis teisėmis, net tada, kai kom- 
pozicinėje sandaroje ypatingą vaidmenį atlieka tam tikri 
spalvų deriniai. 

Ne visada tai buvo būdinga Dūrerio tapybai. Dūreris 
ilgai svyravo tarp trijų ir keturių spalvų sistemų. Po 
pirmosios dailininko kelionės į Italiją 1494-1495 m. jo 
kūryboje sustiprėjo tendencija pirmenybę teikti trims 
spalvoms — raudonai, geltonai ir mėlynai. Tarp 1500 ir 
1503 m. kaip epitafija Margrethai Glimm nutapytame 
„Kristaus apverkime“ (Miunchenas, Senoji pinakoteka) 
šios spalvos priskiriamos trims įstrižai į dešinę nuo kry- 
ziaus išdėstytoms figūroms": geltona vyrauja Jono figū- 
roje viršuje, vien raudona — moters figūroje viduryje, 
mėlyna — vyro su porfyro indu figūroje, kurioje, be to, 
pasikartoja raudona ir geltona, išreikštos jau ne taip in- 
tensyviai. 

Žalia spalva matoma tik priešais trijų grupę klūpan- 
čios Magdalenos drabuzyje. Visos trys geltona-melyna- 


raudona spalvos ypač aiškios abiejų piemenų figūrose, 
beveik tuo pat metu sukurtoje vidurinėje Paumgartnero 
altoriaus dalyje (Miunchenas, Senoji pinakoteka). Šia- 
me paveiksle žalia spalva paliekama kraštovaizdžiui. Ta- 
čiau jau vienoje iš Jabacho altoriaus dalių, sukurtoje 
1503-1504 metais ir vaizduojančioje pasišaipymą iš Jo- 
bo (Frankfurtas, Städelio dailės institutas), žalia spalva 
drabužyje lygiomis teisėmis pasirodo šalia geltonos, mė- 
lynos ir raudonos." 

Keista, bet atrodo, kad antroji Dūrerio kelionė į Italiją, 
tiksliau sakant, polemika su venecijietiška tapyba, vargu 
ar turėjo įtakos jo spalvų koncepcijos raidai. Kitas daly- 
kas — italų meno teorija ir jos santykis su Dūrerio spalvų 
teorija. 


Teorinės Dūrerio pastabos „Apie spalvas“ 


Tarp išlikusių gausių Dūrerio raštų yra vienintelis lapas, 
skirtas spalvoms. Tikriausiai jis rašytas apie 1512-1513 
metus, kai Dūreris dar puoselėjo išsamaus tapybos va- 
dovėlio planą.* Nors tekstas turi bendrą pavadinimą „Apie 
spalvas“, iš tiesų jis nagrinėja tik vieną problemą - 
„apšvietimą“ ir „šviesokaitą“; šiame tekste kalbama apie 
tai, kaip tinkamai vartoti spalvas tapyboje, išgaunant 
reljefiškumo efektą, arba — kaip iš pradžių formuluoja 
Dūreris — „tapant iškilumus [...], kad jie apgautų akis“. 
Krinta į akis tai, kad Düreris, ištikimas savo bendrajai 
spalvų koncepcijai, pateikdamas konkrečius dailininko 
vaizduojamų daiktų pavyzdžius, vėl vardija vien spalvotus 
audinius (sijonus, apsiaustus ir skaras). 

Teoriškai šis tekstas įdomus visų pirma dėl to, kad jame 
Dūreris atspalvių šviesumą ir tamsumą, kaip abstrakčius 

dydžius, skiria nuo baltos ir juodos spalvos. Raudono 
sijono reljefiškumo efektą turi sukelti ne tapymas balta ir 
Juoda spalvomis, bet šviesesnių ir tamsesnių raudonos 
spalvos tonų gradacija. Panašiai šis patarimas suformu- 
luotas jau antrojoje Alberti'o traktato „De pictura“* 
knygoje, kurios lotyniškas nuorašas Dūreriui buvo priei- 
namas humanisto Johanneso Regiomontano bibliotekoje 
Niurnberge? 

Dūreris išplėtoja Alberti’o patarimą, aiškiau susieda- 
mas jį su tapybos praktika. Pavyzdžiui, Alberti's rašo: 
„vehementer vituperandi sunt pictores, gui albo intem- 
peranter, et nigro indiligenter utuntur“'° (stipriai peik- 
tini tie tapytojai, kurie nesaikingai mėgaujasi balta ir 
neatsargiai vartoja juodą), o Dūreris iš bendros pastabos 
sukuria sceninį pavyzdį, kuriame „nemokšai“, t.y. neišma- 
nančiam tapybos, leidžia pasirodyti kaip kritikui: 


Pavyzdys: nemokša, žiūrėdamas į tavo paveikslą ir jame 
matydamas raudoną sijoną, kalba: ‘Pazvelk, mielas 
drauge, kaip sijonas vienoje pusėje gražiai raudonas, o 
kitoje — su balta spalva ar balsva deme’. Tai negerai, tu 
neteisingai jį nutapei. Raudoną daiktą turi taip tapyti, 
kad jis visas būtų raudonas, o, be to, kad atrodytų 
reljefiškai — taip pat elkis ir su kitomis spalvomis. Pa- 
našiai elkis ir su šešėliais: juos tapyk taip, kad niekas 
nesakytų, jog graži raudona juodai apdergta. Todėl 
įsidėmėk: kiekvienai spalvai duodi šešėlį tos spalvos, 
su kuria ji dera. 


Toliau Dūreris geltoną laiko „pagrindine spalva“. Šios 
geltonos spalvos šešėlis tapomas tamsesne geltona, ta- 
čiau - Cia dailininkas primena apie antrq pavojų — ne žalia 
ir ne mėlyna, t.y. ne kita pagrindine spalva, nes tuomet 

geltona būtų „išmušta iš rūšies“: „išeitų tviskanti spalva, 
kokia esti šilkinio drabužio, austo iš dviejų spalvų“. Tad 
mėlyna ir žalia greta geltonos nesukels reljefiskumo 
įspūdžio, o tik vizualinį „tvaskaus“, t.y. besimainančio šilko 
efektą. 

Tviskantys audiniai gana dažnai vaizduojami beveik 
vien ankstyvojoje Dūrerio tapyboje, sekant paplitusiomis 
drabužių ir tapybos madomis. Paskutinį kartą tvaskumo 
efektą Albrechtas Dūreris išgauna 1506 m. paveikslo 
„Dvylikamets Jėzus tarp rašto mokytojų“ (Thyssen-Bor- 
nemisza kolekcija) reikšmingoje vietoje, — rusvai žalio 
aksomo rankovių pamušaluose kairiajame apatiniame 
kampe, šalia signatūros. Nestebina, kad tai pakartojama 
kaip tik tokioje virtuoziškoje vietoje, kuria labai stipriai 
siekiama išorinio efekto. Iš tikrųjų šis būdas išgauti 
tvaskumą nesiderina su brandžia spalvų samprata, kuriai 
būdinga pagrindinių spalvų atspalvius aiškiai atskirti vie- 
ną nuo kito ir kiekvieną drabužį tapyti tik viena spalva, 
santykiu 1:1.!! 

Toliau skaitant Dūrerio tekstą dabar ypač keistai at- 
rodo tai, jog tapytojas nesitenkina minėtu pavyzdžiu, bet 
prideda ilgą sąrašą kitų spalvų porų, sukeliančių tvas- 
kumo efektą: 


[...] taigi nuo rudos prie mėlynos, kitoje vietoje nuo 
rudos iki žalios, kitur nuo tamsiai geltonos prie žalios, 
ir link kaštoninės iki tamsaus geltonumo, netgi mely- 
numo ir čerpių raudonumo, taip pat nuo čerpių rau- 
donumo iki violetinio rudumo link kitokių įvairiausių 
spalvų, kurias matai, kai jas tapai. 


Sis ekskursas, aiškinantis, ko nereikėtų darvti (kad iš- 
vengtum tvaskumo efekto, tapant šešėlius reikia vartoti 

pasirinktą pagrindinę spalvą) ir ko Dūreris pats tuo metu 
jau beveik nebedarė savo tapyboje, yra keistas ir kviečia, 
skaitant šią vietą, klausti apie jos atsiradimo priežastis. 

Pirmiausia krinta į akis du dalykai: 1. Dūreris mini tik 
keletą spalvų pavadinimų, keturias pagrindines savo 
spalvas — mėlyną, žalią, geltoną (t.y. tamsiai geltoną) ir 
raudoną (plytinę raudoną) - bei tris rudos variantus: 
rudą, „kaštoninę“ ir „violetiškai rudą“ (t.y. violetinę). 2. 
Minimi tik šeši iš dešimties galimų pagrindinių penkių 
spalvų derinių. Visas šešias spalvų poras surašius iš eilės 
pagal jų paminėjimo eilės tvarką, gaunama uždara liniji- 
nė schema, turinti skaitmens aštuoni formą, kurioje ruda 
vra susikirtimo taškas: 


(plytinė) raudona žalia 


6 


„violetiškai ruda“ 


3 
„kaštoninė“ 
1 4 
mėlyna (tamsiai) geltona 


Eilės tvarka (kaip pažymėta): 1) ruda/mėlyna, 2) ruda/ 
žalia, 3) tamsiai geltona/žalia, 4) kaštoninė/tamsiai 
geltona ir - čia reikia truputį pergrupuoti - iš pradžių: 6) 
plytinė raudona/violetiškai ruda ir po to 5) mėlyna/ 
plytinė raudona. 

Atrodo, tarsi Dūreris, surašydamas šias sąvokų poras, 
būtų turėjęs prieš akis tokią spalvų schemą. Tokiam 

spėjimui išsyk prieštarauja tai, kad ankstyviausios spalvų 
diagramos paliudytos tik XVII amžiaus dailėtyros lite- 
ratūroje. Tačiau tai nereiškia, jog Dūreris nedisponavo 
šią schemą atitinkančia implicitine sbalvų sistema, kuria 
vadovaudamasis jis tapė figūrinius paveikslus. Kiekvie- 
nas tapytojas tam tikrus spalvų derinius jaučia kaip daug- 
maž griežtas opozicines poras, o kai kurias spalvas laiko 
privilegijuotomis palyginti su kitomis, vaizduotų jis tai 
schematiškai ar ne. 

Čia nubrėžtą schemą galima dvejopai skaityti. Aštuo- 
niukės formos kilpą skaitant linijine seka, kampinių ka- 
tegorijų išsidėstymas atitinka prizmės spektro spalvų 
tvarką, kuria nuo Newtono laikų grindžiami visi naujųjų 
amžių spalvų modeliai: nuo mėlynos prie žalios, tada prie 
geltonos ir raudonos, turint galimybę sugrįžti prie pra- 
dinės mėlynos. Be to, šią schemą galima suvokti ne kaip 
linijinės, o kaip hierarchines spalvy sąrangos atvaizdavimą. 
Tai leidžia — kol kas rudą dar kartą palieku nuošalyje — 
skirti tris skirtingas opozicines spalvų poras: a) du griežtus 
„horizontalius“ kontrastus: raudona/žalia ir mėlyna/ 
geltona, o po to - hierarchiškai žemesnėje pakopoje - b) 
du „įstrižinius“ kontrastus: raudona/geltona ir melyna/ 
žalia, taip pat c) du „vertikalius“ kontrastus: raudona/ 
mėlvna ir žalia/geltona. 


„Visų Šventųjų paveikslo“ spalvų sintaksė 


Dabar patikrinkime, ar ši hipotetinė spalvų sąranga, ku- 
rią atskleisti leido teorinio Dūrerio teksto apie spalvas 
„giluminis skaitymo“ būdas, atitinka jo tapybos praktiką. 
Norėčiau pabrėžti, jog iš Durerio teksto išvestos schemos 

nelaikysiu jo tapybos interpretacijos raktu, bet gilinsiuos 
lygindamas. Mano išeities taškas — spėjimas, kad kiekvie- 
name paveiksle galima ieškoti pamatinės spalvų sąran- 
gos. Ką tik aptartoji schema turi tik hipotetinės nuosta- 
tos reikšmę. 

Pirmąjį įrodymą, jog spalvų sąranga schemoje atspindi 
tam tikrus Dūrerio tapybinės praktikos aspektus, teikia 
tas faktas, kad Dūrerio tapytuose šventųjų nuolankumo 
paveiksluose galima įžvelgti pakaitomis vyraujantį vieną 
iš dviejų pagrindinių kontrastų (pagal schemą lygiaver- 
čių): žalia/raudona arba mėlyna/geltona. Daugybę vėly- 
vesnių paveikslų, vaizduojančių Dievo motiną, galima su- 
skirstyti į dvi lygiagrečias grupes: vieną su vyraujančių 
mėlyna/geltona kontrastu ir kitą su vyraujančiu raudo- 
na/žalia kontrastu. 

Tačiau iškalbingiausias rezultatas pasiekiamas, paana- 
lizavus spalvinį sprendimą „Visų Šventųjų paveiksle“. Ty- 
rinėjimuose daugelį kartų buvo nurodyta, kad 1511 me- 
tais baigtas paveikslas ir tuoj po to atsiradęs tekstas „Apie 
spalvas“ akivaizdžiai susiję tarpusavyje.!* Bet čia visų pir- 
ma turimas omenyje faktas, jog teoriniame tekste Du- 
rerio mėgstami spalvų pavadinimai (plytinė raudona, 
tamsiai geltona, žalia ir mėlyna) atitinka prioritetinius 
paveikslo atspalvius.'* Pagal mano tezę išeina, kad teo- 
riniame Dūrerio tekste pateikta sintaksinė spalvų schema, 
pasižyminti sudėtine sekventiška ir hierarchine sąranga, 
yra realizuota „Visų Šventųjų paveiksle“. 

Pirmiausia pažvelkime į malonės sostą, paveikslo turi- 
nio centrą. Čia taip pat spalvų pirmenybė teikiama dra- 
bužiams: Dievo Tėvo tunikai ir togai. Konkreti spalvintų 
audinių seka paveiksle Dūreriui padeda abstrakčią spal- 
vų sąrangą paversti matoma. (Plg. graviūros reprodukci- 
ją 10 il.) Ji visiškai tapati schemoje vaizduojamai spalvų 

sąrangai, sudarytai pagal teorinį Dūrerio tekstą: schemo- 
je gretimos spalvos geltona ir žalia paveiksle pasirodo 
kaip to paties apdaro, togos, išorinė ir vidinė pusės; prie 
geltonos ir žalios spalvų poros sintaksiškai jungiama 
mėlyna ir raudona, pasirodančios tunikoje ir užgobtoje 
skraistėje su raudonu pamušalu, kur raudona spalva 
matyti tik mažame kamputyje. 

Dūrerio nutapyta dvišalė skraistė atrodo teturinti vie- 
nintelę funkciją - vienspalvės tunikos mėlyną papildyti 
raudona spalva, panašiai kaip togos geltoną papildo žalia. 

Tačiau raudonas yra ir karūnos pamušalas. Tuo būdu 
susidaro uždara, linijine seka skaitytina sekvencija, kuri 
savo ruožtu sutampa su esančia kilpos pavidalo schemoje: 
po raudonos karūnos pamušalo spalvos eina auksinio gel- 
tonumo karūnos kaldiniai ir geroji togos pusė, po to togos 
pamušalo žalia, po kuria matyti mėlyna tunika ir galiau- 
siai raudona tuniką gobiančios skraistės išvirkščioji pusė. 

Dūrerio spalvų sąranga, kaip uždaro rato visuma, dia- 
gramiškai parodyta malonės soste - dieviškosios Trejybės 
vaizde ir fokuse, į kurį nukreiptos visos besimeldžian- 
čios paveikslo figūros. Kitos paveikslo figūros, kurias 
nukreipia į Trejybę jų veiksmo schema — „malda“, tik is 
dalies susijusios su ja savo spalvomis. Centrinėje paveikslo 
vertikalėje įkomponuoto malonės sosto spalvų sąranga 
pasirodo išbaigta ir kompoziciškai uždara, tuo tarpu be- 
simeldžiančiųjų figūrų grupės spalvos plačiai pasklidu- 
sios į šalis nuo vidurio ašies. Viršutinėje paveikslo dalyje 
koreliacija tarp abiejų šventųjų grupių, šventųjų merge- 
lių ir pranašų dar silpnoka: Marija ir Jonas Krikštytojas, 
pagrindinės šių grupių figūros, aiškiai susietos pagal jų 
padėtį erdvėje ir laikyseną, tačiau to neatitinka jų spalvos. 

Žemiausias, tikinčiųjų, registras paklūsta griežtesnei 
kompozicinei sistemai: kiekviena įžymioji vienos pusės 

10 Albrecht Dürer, Visų Šventųjų paveikslas. Dailės istorijos muziejus, 
Viena. (Reprodukcijoje pažymėtos spalvos: rot - raudona, 
gelb - geltona, grün - žalia, blau - mėlyna, braun - ruda) 


figūra susieta su kitos pusės figūra veidrodinės simetrijos 
principu dvejopai — analogiška padėtim ir spalva. „Visų 
Šventųjų paveiksle“ Dūreris supriešina dvejopai išdėstytas 
spalvas. Viršutinėje paveikslo dalyje besimeldžiančios fi- 
gūros pirmiausia grupuojamos pagal tradicinį, vokiškąjį 
spalvų kaitos principą, o apatinės dalies figūros pagal 
itališkąjį kompozicijos principą — spalvų simetriją.“ 


101 


Apatinės paveikslo dalies kompozicinė sistema taiko- 
ma ir rikiuojant figūras pagal du skirtingus, tačiau tarpu- 
savyje analogija susietus luominius rangus: kairiojoje pusė- 
je, ikonografiskai traktuojant - privilegijuotoje dešinėje, 
vaizduojama bažnytinė hierarchija, priešais ją — pasaulieti- 
nehierarchija. Abiejose vidurio ašies pusėse vyrauja aukso 
geltonumo spalva: kairėje — popiežiaus, dešinėje — impe- 
ratoriaus drabužyje; toliau už jų, kairėje — kardinolas, 
dešinėje — karalius, abu vilki skaisčiai raudonos spalvos 
rūbus. Analogišku santykiu tarpusavyje susietos ir tre- 
čiojoje vietoje patalpintos figūros. Keista, bet atrodo, kad 
jų spalvos jau neatitinka kompozicinio tapatumo. 

Abi šios figūros - šalia signatüros su autoportretu — 
paveiksle yra vienintelės, kurios, be abejonės, gali būti 
identifikuojamos kaip portretai: baltaplaukis senis kai- 
rėje su tamsiai rudu, kailiais apkraštuotu apsiaustu, fun- 
datorius Matthiasas Landaueris ir iš kairės jį papildan- 
ti figūra su krintančia į akis drugelio margumo riterio 
apranga — jo žentas Wilhelmas Halleris. Tai, kad fun- 
datoriaus įtraukiamas į dvasiškių hierarchiją, aiškintina 
tuo, jog našlys Matthiasas Landaueris Visų Šventųjų kop- 
lyčios šventinimo metu jau buvo nutolęs nuo pasaulietiš- 
kų reikalų ir buvo pirmasis viršininkas jo paties įkurtų 
Dvylikos brolių namų, kurie teikė prieglobstį dvylikai 
senų, nuskurdusių amatininkų. 

Priešingoje pusėje fundatoriui atliepia jaunasis Hal- 
leris, pasaulietis. Margaspalvėje jo aprangoje visu ryšku- 
mu matyti šalimais dėstomos visos keturios pagrindinės 
spalvos: geltona, mėlyna, raudona, žalia. Simetriškai tarp 
popiežiaus ir imperatoriaus, kardinolo ir karaliaus pa- 
skirstytomis spalvomis dukart patvirtinta norma verčia 
žiūrovą fundatoriaus apsiausto rudą spalvą priešpriešin- 
ti visoms Hallerio aprangos spalvoms kaip spalviškai ek- 

vivalentišką dydį. Aišku, jog Dūreriui ruda buvo toji spal- 
va, kuri vienodai įėjo į visas pagrindines spalvas ir, kaip 
aukštesnio rango dydis, tartum jas jungė. Ši išvada su- 
tampa su schemoje pavaizduota spalvų sąranga, sudaryta 
skaitant pastabas „Apie spalvas“. Jeigu joje ruda spalva ga- 
lėjo užimti tarpinę padėtį tarp keturių pagrindinių spal- 
vų, tai tik todėl, kad ji tarp jų tarpininkauja. 

Taigi ruda, visuminė Dūrerio spalva iš antikinės spalvų 
teorijos perėmė vaidmenį purpurinės sbalvos, kurioje slypi 
visos kitos spalvos, kaip baigiantis XVI amžiui dar pažymi 
Borghini's ir Lomazzo.!? Kadaise Aristoteliui priskirtame 
traktate Peri chromaton ši nuomonė grindžiama fenome- 
nu, kuris pastebimas išgaunant tikrą purpurinę spalvą: 


[...] kai sutraiškius sraigę išspaudžiamas iš jos skystis 
ir verdamas puode, tai iš pradžių tame virale nematyti 
jokios aiškios spalvos; tačiau vis išsiskiria tikrosios 
spalvos ir vėl susimaišo, per tai randasi juodos, baltos, 
šešėlių ir oro spalvos įvairovė. Galiausiai viskas virsta 
purpurine spalva, jeigu spalvos deramai paverdamos 
kartu, kol joms maišantis ir pereinant iš vienos į kitą 
daugiau nebesimato nė vienos paskiros spalvos.!? 


Taigi vingis vėl atveda prie Gottfriedo Strasburgiečio. 
Šunelio Petitcreiu „purpuro rudai“ tikrai tenka tas api- 
bendrinamasis vaidmuo, kurį Dūrerio spalvų sistemoje 
atlieka ruda.'’ Visai ne be pagrindo „Visų Šventųjų pa- 
veiksle“ fundatoriaus apsiausto ruda spalva vėl pasirodo 
tapytojo apsiauste, signatūriniame autoportrete apatinia- 
me dešiniajame kampe: šalia fundatoriaus Matthiaso 
Landauerio tapytojas Albrechtas Dūreris yra tikrasis, dva- 
sinis kūrinio autorius; paveikslo vizijos spalvų įvairovė — 
jo vaizduotės ir kūrybinės veiklos padarinys. 


Pastabos 


I Vienas iš nedaugelio jtikinamy darbų, kurių tikslas re- 
konstruoti istorinę spalvų sintaksę, — tai Evos Frodl-Kraft 
studija „Gotikinės tapybos spalvų kalba“ („Die Farbsprache 
der gotischen Malerei“, Wiener Jahrbuch für Kunstgeschichte, 
30/31 (1977-1978), p. 89-178). 


Dailės istorijos apžvalgose Düreris visuotinai vadinamas 
disegno atstovu, stokojusiu spalvos pojūčio. Tai sena nuostata, 
su kuria teko rungtis dar pačiam tapytojui. (Plg. jo 1506 
rugsėjo 8 dienos laišką Pirckheimeriui: Albrecht Dūrer, 
Schriften und Briefe, sudarytojas E. Ullmann, Berlin, 1984, 
p. 115.) Dėl tokio vertinimo net klasikiniuose Dūrerio kū- 
rybai skirtuose veikaluose, būtent Thausingo, Wölfflino ir 
Panofsky'o darbuose, visai nekalbama apie paveikslų spalvas. 
Kitokią nuomonę apie Dūrerio spalvų vartoseną randame 
trijose atskirose studijose: Otto Erhard Martin, Die Farbe bei 
Dürer, Masch. Diss., Leipzig o.J. [1941], Jürgen Walter 
Hofmann, Über Dürers Farbe, Nürnberg, 1971. Kurt Pfötsch, 
Die Farbe beim jungen Dürer, Diss. Braunschweig, 1973 [išleista 
1974]. Didžiausia paskata šiai analizei buvo Hofmanno 
studija. 


Tekstą cituoju iš Gottfried von Straßburg, Tristan, sudarytojas 
Rüdiger Krohn, pagal F. Ranke’s tekstą, Stuttgart, 1980. Apie 
šio epizodo funkciją bendrame „Tristano“ romano sumany- 
me zr. Louise Gnädiger, Hiudan und Petitcreiu: Gestalt und 
Figur des Hundes in der mittelalterlichen Tristandichtung, Zü- 
rich, Freiburg i. B., 1971 ir Werner Schröder, „Das Hündchen 
Petitcreiu im Tristan Gottfrieds von Straßburg“, in Dialog: 
Literatur und Literaturwissenschaft im Zeichen deutsch- 
französischer Begegnung: Festgabe für Josef Kunz, sudarytojas 
Rainer Schönhaar, Berlin, 1973, p. 32-42. 


Apie semantine leksemos „ruda“ raida Zr. taip pat: Alfred 
Götze, „Wortgeschichtliche Gedanken und Zeugnisse“, Zeit- 
schrift für Deutsche Wortforschung, 12 (1910). p. 200-206, Ernst 

Schwentner, Eine sprachgeschichtliche Untersuchung über den 
Gebrauch und die Bedeutung der altgermanischen Farbenbe- 
zeichnungen, Diss. Münster, Göttingen, 1915, p. 56-62 ır Karl 
Borinski, „Nochmals zur Farbe Braun“, Sitzungsberichte der 
Bayerischen Akademie der Wissenschaften, philosophisch-philo- 
logische und historische Klasse, München, 1920, 1. Traktatas, 
p. 3-20. 


Geros spalvotos reprodukcijos: Hofmann, Über Dürers Farbe 
(Zr. past. 2, 2 il.) ir Fedja Anzelewsky, Dürer: Werk und Wirkung, 
Stuttgart, 1980 (131 il. ir toliau); leidinyje Peter Strieder, 
Dürer, Königstein im Taunus, 1981, 410, 413 il. per tamsūs 
rudi atspalviai. Apie „Visų Šventųjų paveikslo“ ikonografija 
žr. dvi naujesnes studijas: Friderike Klauner, „Gedanken zu 
Dūrers Allerheiligenbild“, Jahrbuch der kunsthistorischen 
Sammlungen in Wien, 75, N. F. 39 (1979), p. 57-92 ir Carolyn 
M. Carty, „Albrecht Dūrer's Adoration of the Trinity: A Rein- 
terpretation“, The Art Bulletin, 67 (1985), p. 146-153. 


Sio ir toliau minimo Dūrerio paveikslo spalvos gerai per- 
teiktos Anzelewsky'o ir Striederio studijose (žr. past. 5). 


Dūreris, kaip į spekuliatyvų mąstymą linkęs menininkas, 
visišką prioritetą teikė keturspalvei sistemai, tikriausiai rem- 
damasis antikinių autorių (Plinijaus, Cicerono, Plutarcho) 
pastabomis; pasak jų, geriausieji klasikinio laikotarpio dai- 
lininkai vartojo (tik) keturias spalvas. Plg. Plinijus, Historia 
naturalis, Buch XXXV, sudarytojas R. Konig, Mūnchen, 1978, 
p. 44 ir kt. bei p. 192 ir kt.) 


Zr. Dürer, Schriftlicher Nachlaß, sudarytojas Hans Rupprich, 
t. 2, Berlin, 1966, p. 392-394. Čia cituojama iš Ernsto Ull- 
manno leidimo, kuriame ortografija yra modernizuota (žr. 
past. 2), p. 156 ir kt. 


Apie Dūrerio ir Alberti'o santykį žr. Hans Rupprich, „Die 
kunsttheoretischen Schriften L. B. Albertis und ihre Nach- 
wirkung bei Dürer“, Schweizer Beiträge zur Allgemeinen Geschichte 
18/19 (1960/61), p. 219-239. Pasak Ruppricho, rankrastis 
De pictura buvo nuosavybe 1476 metais mirusio Regiomonta- 
no, kuris 1461-1465 metais Italijoje palaikė pastovius asmeni- 
nius ryšius su Alberti'u. Šiandien dingęs Codex galėjo būti tarp 
tų dešimties „tapytojams tarnaujančių“ tomy, kuriuos Dūreris 

įsigijo 1523 m. sausį iš Regiomontano bibliotekos fondų. Tai 
buvo tas rankraštis, kuris Dūrerio draugui Thomas Venato- 
rius galiausiai pasitarnavo pavyzdžiu ruošiant Bazelio Editio 
princeps. Ruppricho (p. 229 ir kt.) pateikiamus faktus, rodan- 
čius, jog Dūreris žinojo Alberti'o De pictura, reiktų papildy- 
ti siejant juos su spalvų teorija, visų pirma antros knygos 
pasažais. 


Leon Battista Alberti, De pictura praestantissma [...], Basel, 
1540, p. 94. Pirmojo Bazelio leidimo tekstas daugeliu atzvilgiy 
neatitinka Cecil Grayson, Rom, Bari, 1975 kritinio leidimo. 


Plg. Gunter Groschopf, Uber die Schillerfarben (Changeants), 
Diss. Mūnchen, Ulm-Donau, 1939. (Esu dėkingas Emiliui 
Maureriui, kad nurodė šią studiją) „Visų Šventųjų paveiksle“ 
tik viena iš kankinių vilki drabužį, kuriame mainosi raudona 
ir geltona spalvos. 


Jürgen Walter Hofmann (plg. past. 2) ir Hans Kauffmann, 
Dürers rhythmische Kunst, Leipzig, 1924, p. 134 ir kt. 


„Visų Šventųjų paveiksle“ geltona beveik visuomet atrodo 
tarsi glazūra padengta aukso folija. 


Šios sąvokos paimtos iš Anna L. Plehn, Farbensymmetrie und 
Farbwechsel: Prinzipien deutscher und italienischer Farbverteilung, 
Strassburg, 1911; apie Dürerio „Visų Šventųjų paveikslą“ žr. 
p. 65. 

Kai dėl dominuojančių spalvų pasirinkimo, viršutinė ir apa- 
tinė paveikslo dalys taip pat skiriasi viena nuo kitos. Žalia ir 
mėlyna spalvos viršutinėje paveikslo dalyje, stambiais lopais 
supančios malonės sosto nukryžiuotąjį Kristų, panašiai kar- 
tojamos Marijos ir Jono Krikštytojo drabužiuose. Antroji 
„diagonalinė“ mano schemos spalvų pora - raudona ir gel- 
tona dominuoja apatinėje paveikslo dalyje, tarp besimel- 
džiančių tikinčiųjų, o žalia ir mėlyna čia nustumtos į šalį. 
Geltona ir raudona spalvos, matomos pirmose dviejose abiejų 
pusių figūrose, sudaro kartu su geltonu-raudonu trikampiu 
Dievo Tėvo biuste naują didelį trikampį. Atrodo, kad Dūreris 
pagal fizionominį suvokimo būdą skirtingai aiškina abi 
„diagonalines“ spalvų poras „Visų Šventųjų paveiksle“: žalia 
ir mėlyna būtų Kristaus kančioms adekvatus „moll akordas“, 
raudona ir geltona pakiliai šventinis „dur akordas“. (Šiose 

pastabose apie spalvų išsidėstymą iš dalies remtasi sampro- 
tavimais, kuriuos man žodžiu išsakė Christian Illies.) 


Raffaello Borghini, Jl Riposo, Florenz, 1584, p. 238 ir 239, 
Giovanni Paolo Lomazzo, Trattato dell’arte della pittura, scol- 
tura, et architettura, Mailand, 1584; 1585 m. leidimas, p. 465. 


Cituojama iš vertimo: Johann Wolfgang Goethe, Farbenlehre: 
historischer Teil, Naturwissenschaftliche Schriften 1. Teil, Zūrich, 
Stuttgart, *1964, p. 280. 


7 Anksčiau nurodžiau tai, kad Glimmo Apraudojime (Miunche- 


nas, Senoji pinakoteka) pačioje apačioje pavaizduota figū- 
ra, kurios drabužis jungia visas tris spalvas, kartu laiko ir 
porfyrinį indą aliejams. Abi spalvinę visumą kuriančios 
formos (destymas šalimais ir sumaišymas) , kurias „Visų Sventųjų 
paveiksle“ simetriškai priešpriešina Dūreris, atrodo, susijun- 
gia šioje figūroje: iš vienos pusės — drabužyje, o iš kitos - in- 
de. Porfyro akmens spalva - lot. purpura kilo iš gr. porphyra — 
buvo suvokiama kaip spalvų susimaišymo išdava. (Plg. Alberti, 
De pictura [kaip past. 10], p. 20: „Caeteros omnes colores 
veluti diaspri et porphirii lapidis ex permixtione factos 
videmus“.) Miuncheno paveikslas rodo, kad iš pradžių ir 
Düreriui visuminė spalva buvo ne ruda, o purpurinė. Atrodo, 
jog vėliau tapytojas, remdamasis dažnai vartojamu žodžių 
junginiu „purpuriškai ruda“, violetinę purpurinę spalvą, 
atliekančią visuminės spalvos vaidmenį, pakeitė į rudą šian- 
dienine prasme, kadangi tik pastarąją buvo galima išgauti 
eksperimentuojant su maišomais pigmentais. 

IV ANDREA MANTEGNA 


Sv. Zenono bažnyčios altorius 


Mimezės autorefleksija 


Klasıkinese dailės istorijos apžvalgose nuo ankstyvųjų vidur- 
amžių iki impresionizmo pradžios Europos tapybos istorija 
apibūdinama kaip tolydi sugebėjimo mimetiškai vaizduoti 
plėtotė: tapytojai esq vis geriau mokedave meninėmis priemo- 
nėmis tiesiogiai atvaizduoti vizualinius išorinio pasaulio fak- 
tus. Angly-saksy semiotineje* literatūroje dar ir šiandien 
neatsisakyta šio natvaus požiūrio į mimezės fenomeną; laikan- 
tis Charles o Sanderso Peirce'o suformuluotos ir Charles'o W. 
Morriso ıspletotos ikoninio* ženklo sampratos, jis apibrėžiamas 
panašumo (resemblance) santykiu su išoriniu referencijos 
objektu. Prancūzų semiotikoje priešingai — mimezę dailėje įprasta 
laikyti pirmiausia paties paveikslo padarınıu. „Effet de réel“, 
įspūdis, jog tekstas* atvaizduoja tikrovės fragmentus, yra, kaip 
ir kiekvienas prasmės efektas, visuminio reikšmės sudarymo 
proceso, kurį galima analitiškai rekonstruoti, rezultatas. 
Mimetinis diskursas, atsižvelgiant į jo sudarymo dėsnius, 
gali būti analizuojamas dvejopu požiūriu: kaip pasakymo* 
(ėnoncė) fenomenas, t.y. kaib uždaras vizualinis tekstas, arba 
kaip sakymo akto* (énonciation) fenomenas. Analizuojant 
mimetinę tapybą pastaruoju požiūriu, t.y. kaip kompetentingų 
subjektų, produkuotojo ir suvokejo, komunikacijos procesą, ky- 
la abejonių del istorijos linijinės pažangos modelio, kuriuo 

pagrįstas tradicinis mimezės supratimas vaizduojamojoje dai- 
leje. Ką kaip reikšmės nešėjas gali pasiekti kiekvienas mimeti- 
nis dailės kūrinys, nemažu mastu nustato žanro, kuriam jis 
priklauso, suvokimo taisyklės. Tačiau šios taisyklės, būdamos 
komunikuojančių subjektų kompetencijos* elementais, yra isto- 
riškai kintančios. 

Istorinė mimetinių kūrinių analizė leidžia rekonstruoti 
atitinkamo žanro komunikacinės taisykles. Žanro struktūros 
išmanymas analizuojant kūrinį atlieka hipotetinės nuostatos 
vaidmenį. Jis sudaro dalį komunikacinės suvokėjo kompeten- 
cijos, į kurą produkuotojas atsižvelgia net ir tada, kai jo 
kūrinys pranoksta nustatytą žanro struktūrą arba ją kvestio- 
nuoja. Tuo būdu mimetinė meno kūrinių dimensija - lygiai 
kaip ir kitos reikšmės dimensijos — yra istoriškai saistoma. 


Sacra conversazione žanro struktūra 


Sacra Conversazione žanro pavyzdys dailėje - Mantegna'os 
(1431-1506) Šv. Zenono bažnyčios altorius! (11 il.) — dai- 
lės istorijoje garsus tuo, kad čia tapybinėmis iliuzijos 
kūrimo priemonėmis trys pagrindinės jo dalys buvo su- 
Jungtos į vientisą erdvę." Sacra Conversazione (reikėtų vers- 
ti ne „Šventas pasikalbėjimas“, bet „Šventas susirinkimas" )* 
kilo iš italų Trecento tapybos ir tuometinėje religinėje 
garbinimo praktikoje turėjo tikslią funkciją. Pavaizduotos 
figūros, Marija ir šventieji, jų atliekamos „užtarimo funk- 
cijos“ dėka tarpininkauja tikinčiajam, kuris meldžiasi į 
Kristų, vaizduojamą ant motinos kelių (paveikslas kaip 
religinio tarpininkavimo, atliekamo per kaimynines pa- 
veikslo figūras, instrumentas). Be to, figūros, priklausy- 
damos tai pačiai iliuzinei erdvei, sudaro „dangiškojo su- 
sirinkimo“ sceną: tikintysis už gerus savo darbus, nes seka 
šventaisiais, ir už savo maldas, kalbamas priešais paveiks- 
lą, tiki kada nors būsiąs priimtas į šį susirinkimą. Tad 
iliuzine erdvė paskiram žiūrovui virsta dangaus erdvės su 
jam rezervuota „laisva vieta“ atvaizdu (paveikslas repre- 
zentuoja vieną dangaus sceną, kuri sutampa su tikinčiojo 
suvokėjo gyvenimo tikslu). Taigi kūrinys, sukuriantis 
„dangaus realybės“ fikciją, suvokiamas dvejopai: atsižvel- 
giant į tuometinę maldos praktiką ir į po mirties laukia- 
mą situaciją. 

Kalbant apie Sacra Conversazione, susiduriama su dai- 
lės žanru, fiktyyumo problematikos požiūriu turinčiu 
paradoksalų realybės statusą, dailininko pramanyti dalykai 
tikinčiojo patiriami tarsi neabejotina realybė („taip man 
dabar yra“), tarsi parinkimas figūrų, su kuriomis jis gali 
komunikuoti per maldą; tačiau pateiktoji scena turi jam 
atrodyti ir kaip dangaus realybė ( „šitaip, visai kitaip, turės 

ir man kada nors būti“), radikaliai atskirta nuo jo pati- 
riamo žemiškojo pasaulio. Kiekvienas dailininkas, norėjęs 
sukurti tokio žanro kūrinį, nagrinėjo šį fikcijos paradok- 
są, būdingą Sacra Conversazione kaip funkciškai apibrėž- 
tam dailės žanrui (didžiausia mimetinė artuma - radikali 
utopinė toluma). Kai vaizduojama scena neatitinka jo- 
kios naratyvinės veiksmo schemos, žodžiais nusakytos 
religiniuose tekstuose, keblesnis esti paradoksalios vaiz- 
davimo fikcijos statusas. Kai kurie dailininkai, susidūrę 
su uždaviniu pavaizduoti Sacra Conversazione, jautėsi pa- 
stūmėti apmąstyti realybės statusą bei mimetinio paveikslo 
sudarymo mechanizmus ir tematizuoti šias problemas ta- 
pomame kūrinyje. Toliau norėčiau aptarti keletą formų, 
kurias šioji „mimezės autorefleksija“ įgavo Mantegna'os 
Šv. Zenono bažnyčios altoriuje. 


Mimetinis diskursas kaip dvejopas 
generatyvinis procesas 


Mano svarstymai visų pirma skirti paaiškinti tokioms 
tezėms: 1. Mantegna'os Šv. Zenono bažnyčios altorius vra 
mimetinis diskursas, kurį galima suvokti ir kaip jo paties 
sudarymo metadiskursą*. 2. Mimetinio paveikslo generaty- 
vinis procesas vyksta dvejopai: sudarant raiškos formą* ir 
turinio formą*. 3. Abu lygmenys (raiška* ir turinys*) susieti 
vienas su kitu ypatingu semiozės* būdu (per kategorinę 
[kategorial] ar semisimbolinę* semioze). 

Panaudojant dvigubos fikcijos arba fiktyvios fikcijos 
mechanizmą, Šv. Zenono bažnyčios altoriuje integruoja- 
mos „svetimos“ diskursų formos: į fiktvvią erdvę įjungiami 
taip pat fiktyvūs pavaizduotai architektūrai priklausantys 

meno kūriniai, statinį puošiantys reljefai. Toks vizualinis 


kelių dimensijų diskursas lygintinas su įrėmintu litera- 


tūriniu pasakojimu. 


Galima skirti tris vaizdavimo registrus arba realybės lyg- 


menis (tiksliau „levels of unreality“, vartojant Sveno Sand- 


stromo sąvoką), kurie toliau bus žymimi RI, RII, RIII: 


RI 


RII 


RIII 


Pirmąjį registrą sudaro plokštė, balti, tondo formos 
marmuriniai reljefai, vaizduojantys antikinės scenas. 
Jie išdėstyti po kapiteliais kolonų, esančių kesonais 
dekoruotos halės, vaizduojamos visose trijose alto- 
riaus plokštėse, gilumoje. 


Antrajam registrui priklauso tų pačių kolonų lai- 
komas frizas su figūromis, dekoruotas sbalvoto marmuro 
fone iškilesniais ir aplikuotais balto marmuro reljefais, 
reguliariai pasikartojančiame ornamente septyne- 
tą kartų po du išrikiuoti putai, laikantys vaisių gir- 
liandas, be to, kiekviena jų pora nuo kitos atskirta 
nedidele palme, stovinčia viršum kolonos; virš 
kiekvienos vaisių girliandos yra kiek didesnis ton- 
das, tik šįkart užpildytas befigūre spalvota marmu- 
ro inkrustacija. (Abu iki pusės pridengti balto 
marmuro angelai prie madonos sosto priskirtini 
tam pačiam vaizdavimo registrui kaip ir putai frize; 


plg. 12 il.) 


Trečiąjį registrą sudaro architektoniniai atraminiai 
elementai, „tikrosios“ vaisių pynes ir „gyvosios figūros“ 
erdvėje (soste sėdinti madona su kūdikiu, devyni 
muzikuojantys angelai ir aštuoni šventieji). 


Apie šių registrų formalią vaizduoseną reikia pasakyti, 
kad juos visus aiškiai sieja eilės RI>RII>RIN tvarka 

11 Andrea Mantegna, Sv. Zenono bažnyčios Veronoje altorius 
(predella kopijos Paolino Caliari'o) 


sudaryta hierarchija. Reziumuoju: (RI) — paprastas balto 
marmuro šviesokaitos kontrastas, mažos vos išryškintos 
figūros; (RII) — kontrastas tarp balto marmuro reljefo ir 
spalvoto marmuro fono, didesnės ir iškilesnės reljefinės 
figūros; (RIII) — visiškas „realistiškai“ diferencijuotas 
spalvingumas, apvalūs kūnai, dar didesnės dimensijos, 
kai muzikuojančių angelų dydis paryškėja iš naujo pa- 
žvelgus į reljefų putus. (Skirtumą tarp registrų RII ir RIII 
aiškiai parodo baltų marmuro putų, pusiau pridengtų 
kilimu sosto pakyloje, sugretinimas su liutnėmis grojan- 
čiais angelais apatiniame vidurinės altoriaus dalies pa- 
veikslo krašte (12 il.) bei marmurinės vaisių girliandos 

gretinimas su „tikra“ viršutiniame paveikslo trečdalyje). 

Šią hierarchiją, matomą formaliame vaizdavimo regist- 
rų sprendime, galima suprasti kaip implicitinį meno teorijos 
metadiskursą apie apgaulingos mimezės sukūrimą. Vizua- 
linis mimetinis diskursas čia suprantamas kaip rezultatas 


12 Andrea Mantegna, Sv.Zenono bažnyčios altorius, 
vidurinioji dalis, 11 il. fragmentas 

generatyvinio proceso, vis įvairėjančios tapybinės vaizduo- 
senos, prasidedančios paprastu juodos ir baltos spalvų kont- 
rastu fiktyviame plokščiame reljefe ir pasibaigiančios „tikro- 
viška“, įvairiaspalvė figūracija erdvėje. Labai keistai atrodo 
tai, kad meno „nykstamojo laipsnio“ elementai (RI), tik 
juodos ir baltos spalvų kontrastu išgauti marmuro tondų 
reljefai — dailės kūrinyje pavaizduoti dailės kūriniai, jau 
turi sudėtinį fiktyvios fikcijos tikroviskumo statusą. 

Ką tik aprašytoji trijų dalių hierarchija RI>RII>RIII, 
kurią galima suprasti kaip laipsnišką augimą arba nuo- 
sekly įvairėjimą, yra apgaubta dviejy dalių hierarchinės 
struktūros, pasižyminčios griežta kategorine diferencia- 
cija. Kalbant apie vaizduojamų figūrų tikroviškumo sta- 
tusą, pasakytina, kad tarp RI ir RII įvyksta lūžis, pasireiš- 
kiantis dvigubo fiktyvumo pakeitimu paprastu. Į tai atsi- 
žvelgiant, formulę reikia patikslinti taip: ff(RI-RII)— 
f(RIII). 

Pereinant nuo RI/RII prie RIII, fiktyvus mimetinis 
dailės kūrinys priešpriešinamas realiam mimetiniam 
dailės kūriniui. Dvigubo fiktyvumo scenas įtraukus į pla- 
tesnę fikciją, paskutiniajam vaizdavimo lygmeniui (RIII) 
suteikiamas papildomas effet de reel: madona su kūdikiu, 
putai-angelai ir šventieji — „tikros, judančios“ figūros — 
atsiskiria nuo pavaizduotuose dailės kūriniuose sustin- 
gusių, nejudančių figūrų. Tačiau turint omenyje faktą, 
kad paskutinysis paveikslo lygmuo (RIII), apgaulinga 
tobula mimezė, yra paskutinioji generatyvinio vaizduo- 
senos proceso pakopa, darosi akivaizdu, kad ji atsirado 
iš paties tapymo darbo. Mimetinis paveikslas — tikroviš- 
kumo apgaulė, kartu tampa ir pergalingu tapybos, kaip 
autonomiško vaizdavimo būdo, atvaizdu. 

Pastaba paraštėje 


Kaip pasakoja Vasari's ir Scardeone, remdamiesi vienu, 
šiandien dingusiu, patikimu šaltiniu?, buvęs Mantegna os 
mokytojas ir jtevis Squarcione po išsiskyrimo su genialių 
savo mokiniu smarkiai kritikavęs ankstyvąsias jo freskas 
Padujos eremitų bažnyčioje. Mantegna'os figūros esą tu- 
rinčios kažką griežta, nes buvo kuriamos antikinių sta- 
tulų pavyzdžiu; jaunasis tapytojas būtų geriau pasielgęs, 
vaizduojamas figūras tapydamas ne tokiomis įvairiomis, 
bet marmuro spalvomis, nes ir šiaip jau jo paveikslai esą 
visai nepanašūs į gyvas figūras. 

Atrodo, jog į Sguarcione's kritiką Mantegna atsakė ta- 
pydamas portretines figūras ne tik paskiausiai baigtoje 
eremitų ciklo freskoje „Šv. Kristoforo kančios“, kaip pa- 
sakoja Scardeone, bet ir kitame dideliame darbe - Šv. Ze- 
nono bažnyčios altoriuje. Čia panaudotas kontrapostas 
rodo „gyvų“ figūrų kilmę iš antikinės skulptūros, tačiau 
tik cituodamas daugelį antikinių reljefų, Mantegna galė- 
jo parodyti, kuo ir kaip jo figūrų stilius skiriasi nuo an- 
tikinės skulptūros stiliaus. 

Keista, bet paskutiniuose savo kūriniuose Mantegna 
vis dėlto dar paisė Squarcione’s patarimo - vaizduodamas 
antikines ir Senojo Testamento istorijas aiškią pirmenybę 
teikė grizailės technikai. Vėlyvojoje Mantegna'os kūryboje 
apgaulingą mimetinį vaizdą tobulai sukuria atstumą 
isreiSkianti „fiktyvi fikcija“ — netiesiogiai fiktyviais bronzos 
ir akmens reljefais perteikiamos vaizdinės scenos. Šis 
faktas tampa akivaizdesnis atsižvelgus į tai, kad grizailės 
tapyba amžininkų būdavo įterpiama tik kaip kontrastas 
spalvinėms paveikslo dalims (pvz., tariamuose architek- 
toniniuose rėmuose ir išorinėse retabulų dalyse). 

Apie vaizdavimo registrų 
turinio hierarchiją 


Lig šiol trijų vaizdavimo lygmenų (RI, RII, RIII) tarpusavio 
santykis buvo aprašomas vien vaizduosenos sąvokomis. 
Tačiau kadangi specifinė figūracija kiekvienam vaizda- 
vimo registrui tuo pat metu suteikia ir turinį, čia galima 
įžvelgti semiozę ir vaizduosenos dimensiją laikyti raiškos 
forma, o figūratyvinę dimensiją - jai priklausančia turinio 
forma. 

Pagal mano tezę, Šv. Zenono bažnyčios altoriuje pri- 
klausomybe tarp abiejų teksto lygmenų sukuria semisim- 
bolinė semiozė. Jeigu kūrinyje yra semisimbolinė raiškos 
ir turinio priklausomybė, tai vieno lygmens formalios 
struktūros išmanymą (mūsų jau analizuotas raiškos lyg- 
muo) galima euristiškai pritaikyti analizuojant kito lyg- 
mens formą (mums dar nežinomas turinio lygmuo). Dėl 
to Šv. Zenono bažnyčios altoriuje galėtume tikėtis dvejopo 
turinio lygmens padalijimo, kai trijų dalių, pakopomis ar- 
tikuliuotq* hierarchiją (RI-RII-RIII) gaubia dviejų da- 
lių, kategorijomis artikuliuota hierarchija ([RI-RII]—-RIII). 
Ir iš tikrųjų turinio lygmenyje esama tokio dvejopo pada- 
lijimo. 

Pradėkime nuo dviejų dalių hierarchijos. Turinio po- 
žiūriu abu pirmieji vaizdavimo registrai (RI ir RII) nuo 
trečiojo (RIII) skiriasi tuo, kad priklauso nekrikščioniškai 
sferai. Mitologinės tondų scenos yra antikinio pasaulio 
vaizdai, halės sijose pavaizduoti festonus laikantys pal- 
mėmis atskirti putai nurodo į Senojo Testamento epochą. 
Pagal Ezechielj 41.18 Saliamono šventykla buvo papuos- 
ta palmės tarp dviejų cherubinų motyvu. Kategorinę 
priešpriešą /fiktyvi fikcija/ vs /fikcija/ raiškos lygmenyje 
atitinka turinio lygmens kategorijos „nekrikščioniška“ vs 

„krikščioniška“. Sią semisimbolinę kiekvienos raiškos lyg- 
mens kategorijos sąsają su tokia pat turinio lygmenyje 
galima pavaizduoti proporcine lygtimi: 


RI + RII /fiktyvi fikcija/ nekrikščioniška 
Rill /fikcija/ krikščioniška 


Remiantis tradicine priešpriešos „nekrikščioniška“ vs 
„krikščioniška“ interpretacija Europos kultūroje, nesun- 
ku būtų pateikti papildomą raiškos kategorijos /fiktyvi 
fikcija/ vs /fikcija/ turinio aiškinimą ir susieti ją su ka- 
tegorija „melaginga“, „nuslėpta“ vs „tikra“. Šis kontrasto 
tarp abiejų vaizdavimo formų interpretavimas labai pap- 
lites italų quattrocento dailėje (plg. II skyrių). Todėl ir 
Šv. Zenono bažnyčios altoriuje šuolis nuo netiesioginės 
prie tiesioginės mimezės atliktų ne tik funkciją sukurti 
aukščiausiame vaizdavimo registre (RIII) papildomą effet 
de reel: bet sykiu „realų“ krikščionišką pasaulį, priešingai 
nekrikščioniškajam, apibrėžtų kaip tikrųjų vertybių mani- 
festacyos vietą. 

Šį kūrinį galima aiškinti ir kaip trijų dalių hierarchiją 
(RI-RII->RIII), aprašant jį kaip tarpininkavimo procesą. Le- 
miamą tarpininko vaidmenį čia atlieka antrasis registras 
(RII), ikonografiškai nurodantis Senojo Testamento epochą. 

Keturis medalionus pagoniškame registre RI išskiria 
paralelinė jų padėtis paveikslo erdvėje ir tai, jog jų ne- 
dengia trečiojo registro RIII figūros.“ Tuose reljefuose, 
puoštuose antikinėmis scenomis, žmonės grumiasi su gy- 
vūnais arba pusiaužmogiais. Iš kairės į dešinę matyti du 
priešais raitelį bėgantys žmonės, vyras, kovojantis su ken- 
tauru, žirgo tramdytojas, moteris, jojanti ant jūrų kentau- 
ro. Šias scenas galima suvokti kaip simbolinius žmogaus 


pasipriešinimo savo gyvuliškai prigimčiai vaizdus.“ 


Antrame vaizdavimo registre RII keistai ambivalentis- 
ką vaidmenį atlieka sparnuoti putai sijų plokštumose, 
atpažįstami kaip cherubinai. Pagal antikinį, laisvai su- 
juostą apdarą, jie dar aiškiai priklauso nekrikščioniška- 
jam pasauliui; tačiau jų figūrose apstu elementų, bendrų 
su RIII putais-angelais, jog sykiu jie atrodo tarsi pastarų- 
jų broliai. Pagaliau ir jų veikla akivaizdžiai skiriasi nuo 
pagoniškų scenų, pavaizduotų tonduose. Taikūs jų gestai 
ir tai, kad jie visi kartu laiko puošiančias girliandas, 
orientuoja į krikščioniškojo pasaulio atstovus, esančius 
kolonų halėje. 

Iškalbingas yra pats Senojo Testamento epochos, kaip 
„sutramdytos“, krikščionybei tarnauti pajungtos antikos, 
supratimas. Tokia formuluotė tiksliai atitinka esmę ano 
pereinamojo laikotarpio, kuris, kaip graikų ir romėnų 
pasaulis, yra atskirtas nuo krikščionybės, bet vis dėlto 
nukreipia į ją. Formaliu požiūriu šį ambivalentiškumą 
išreiškia dvejopa viduriniojo registro (RII) priklausomybė 
dviejų dalių kategorinei ir trijų dalių pakopinei hierar- 
chijoms: kaip fiktyvi fikcija RII priklauso RI ir yra ra- 
dikaliai atskirtas nuo RIII, tačiau spalvų, didumo ir apim- 
ties požiūriu RII kaip tik yra viduryje tarp RI ir RIII. 
Bendra Mantegna'os laikysena antikos atžvilgiu yra pa- 
remta bažnyčios tėvų išplėtoto krikščioniškojo humanizmo 
tradicija. Panašiai jai atstovauja Mantegna'os uošvis Ja- 
copo Bellini's (plg. II skyrių), ir būtent ji ženklina 
renesanso dailininkų sąjūdžio atšaką aukštutinėje Italijoje. 

Mimetinio diskurso sandarą Mantegna'os Šv. Zenono 
bažnyčios altoriuje lig šiol analizavau kaip savyje uždarą 
vaizduojamosios dailės pasakymq. Bet ta paų mimetinį dis- 
kursą galima laikyti sakymo aktu, kurio metu komuni- 
kacijos partneriai pasirodo kaip kompetentingi subjek- 
tai. Čia būtina atsižvelgti į du aspektus: 1) kokiu būdu 

paveikslas inscenizuoja estetinę ribą, taigi kaip paveikslui 
būdingomis priemonėmis erdvėje nustatomas santykis 
tarp fiktvvaus paveikslo pasaulio ir papildomo, nepaveiks- 
lo - žiūrovo patirties - pasaulio; be to, dar reikia atkreipti 
dėmesį į 2) naratyvinio tarpininkavimo tarp pavaizduotų 
figūrų ir stebinčio subjekto fenomenus, į tuos mecha- 
nizmus, kuriais figūratyvinis paveikslas suvokėjui gali 
formuluoti veiklos postulatus. Čia tegalėsime pateikti 
abiejų uždavinių — estetinės ribos nagrinėjimo ir naraty- 
vinio tarpininkavimo analizės - metmenis. 


Estetinės ribos inscenizavimas 


„Estetinės ribos“ sąvoką į menotyros literatūrą įvedė Erns- 
tas Michalskis. „Estetine riba“ Michalskis laiko „ribą, ski- 
riančią formuotą meninę erdvę nuo neformuotos laisvos 
erdvės“. Problematika, kurią autorius nurodo šia sąvoka, 
turi lemiamą reikšmę analizuojant mimetinę dailę. Ta- 
čiau Michalskio terminologija teikia progą nesusiprati- 
mams, nes „ribos“ sąvoka žymi dviejų to paties ontologi- 
nio statuso dydžių atskyrimą. Juk tokia riba neegzistuo- 
ja, bent jau fiktyvios erdvės tapybos darbuose. Sąvoka 
„estetinė riba“ reiškia ne materialią paveikslo plokštumą, 
veikiau čia turima omeny įsivaizduojama „riba“, didesnis 
ar mažesnis paveikslo erdvės atvėrimas į priekį, „žiūrovo 
link“, inscenizuojamas mimetiniam paveikslui būdingo- 
mis vaizduosenos priemonėmis. Iliuzinę paveikslo erdvę 
ir realią Žiūrovo erdvę svarbu iš anksto apibrėžti kaip 
ontologiškai skirtingus dydžius, kad šio skirtingumo 
panaikinimo iliuziją būtų galima aprašyti kaip mimetinio 
paveikslo pasiekimą. 

Pagrindinėse Šv. Zenono bažnyčios altoriaus dalyse, 
kaip ir daugelyje kitų kūrinių, vaizduojančių natūralaus 
dydžio figūras, Mantegna panaudoja jau anuomet Auks- 
tutinės Italijos tapyboje populiarų iliuzionistinį triuką: 
vienoda siaurų paveikslo pakraščių spalva leidžia suvokti 
juos kaip vertikalius architektūros elementų paviršius, 
kurie tarsi sutampa su realia paveikslo plokštuma; be to, 
objektai remiasi į atitinkamus architektūros elementus 
(grindis, kolonas, sijas) būtent taip, jog atrodo „išsiki- 
šantys“ į žiūrovo erdvę. Mantegna'os Šv. Zenono bažny- 
čios altoriuje — tai liutnėmis grojančių angelų sijonų 
krašteliai, Jono Krikštytojo kojos dešinėje pusėje bei 
vaisių girliandos, tarytum siūbuojančios ties paveikslo 
erdvės ir žiūrovo erdvės riba, tarp tapytų piliastrų ir tik- 
rųjų rėmų kolonų. Šie iliuziniai elementai, išeinantys 
už paveikslo erdvės ribų žiūrovo link, vis dėlto nenutri- 
na ontologiškai griežtos ribos tarp iliuzinės paveikslo 
erdvės ir realios suvokėjo erdvės. Nes jie galimi tik to- 
del, kad konstrukciniai architektūros elementai pakras- 
čiuose išryškina paveikslo plokštumą, tarsi sutampančią 
su jais. 

Apskritai galima tvirtinti, jog Mantegna'os darbai nėra 
naivi Trompe-l’eil tapyba, pasikliaujanti nemąstančiu žiū- 
rovu, kuris kaip ir Dzeuksidas, reaguotų į savo kolegos ta- 
pytojo Parasėjo apgaulingą uždangą kaip paukščiai į jo 
paties tikroviškai nutapytas vynuoges.? Krinta į akis tai, 
kad Šv. Zenono bažnyčios altoriuje paveikslo plotą dalijan- 
čias skulptūrinės rėmų kolonas Mantegna, skirtingai ne- 
gu jo pirmtakas, papildo plokščiomis tapytinemis kolo- 
nomis.!* Tai aiškiai signalizuoja žiūrovui apie skirtumą 
tarp realybės ir fikcijos, ir tik paskui, pačiame paveiksle 
kompleksiškas tapybinis procesas tą skirtumą vėl panai- 
kina: tapytos halės priekinių kolonų kapiteliai spalva ir 

forma vra daugialypiškai tarpininkaujanti pereinamoji 
grandis tarp rėmuose iškalinėtų kapitelių su voliutomis 
ir šešių kolonų kapiteliy viduriniame paveikslo plane. 
Vaizduosenos fenomenas - parodyti, o paskui panaikinti 
skirtumą tarp paveikslo erdvės ir žiūrovo erdvės — visiškai 
atitinka paradoksalų realybės statusą vizualiniame Sacra 
Conversazione žanre, vaizduojančiame nuo suvokėjo radi- 
kaliai atskirtą, bet sykiu žmogui artimą erdvę. 


Naratyvinis tarpininkavimas tarp 
paveikslo figūrų ir suvokėjo 


Naratyvini tarpininkavimą tarp paveikslo figūrų ir su- 
vokėjo norėčiau paaiškinti remdamasis „Kristaus nukry- 
žiavimu“ predella plokštėje (13 il.). Ši vidurinioji plokštė 
visame altoriuje atlieka vpatingą funkciją: kristologinis 
turinys paverčia ją būtinu trijų pagrindinių mariologinio 
turinio dalių papildymu. Formaliai šis ryšvs išreikštas 
kryžių trijų skersinių, atliepiančių iliuzinės kolonų halės 
sijoms, padėtimi paveikslo erdvėje. Be to, šis Golgotos 
vaizdas vra tiesiog virš altoriaus stalo, ant kurio kasdienių 
mišių metu liturgiškai pakartojama Kristaus kryžiaus auka. 

Mantegna'os pavaizduotoje nukryžiavimo scenoje dvi 
figūros išsiskiria ypatinga savo padėtimi paveikslo erdvėje. 
Tai abu vyrai pačiame priešakyje, taip pavaizduoti ant 
panašių į prosceniuma laiptų, kad juos radikaliai kerta 
apatinis paveikslo kraštas. Kairioji figura, kurios matoma 
tik viršutinė kūno dalis, vilki romėnų kareivio uniforma; 
ji pasisukusi į giliau stovinčią figūrą, matomą tik nuo 
viršugalvio iki lūpų. Figūrų nukirtimas paveikslo kraštu — 

13 Andrea Mantegna, Nukryžiavimas, Sv. Zenono bažnyčios altoriaus 
predella. Louvre'o muziejus, Paryžius 


vaizduosenos stereotipas, neretai sutinkamas Manteg- 
na'os kūryboje ir pasikartojantis vaizduojant fundato- 
rius cinquecento altorių paveiksluose!!- turi nurodyti, kad 
atitinkamos figūros priklauso tiek paveikslo, tiek ir ziu- 
rovo erdvėms. 

Romėnų kareivio figūra dešinėje rankoje laiko ieti. Ka- 
dangi niekas daugiau iš paveiksle pavaizduotų kareivių 
nėra apsiginklavęs šiuo ginklu, čia turėtų būti Lionginas, 
pradūręs šoną mirusiam Kristui ir šitaip atpažinęs Žmo- 
gaus sūnaus dieviškumą. Vyro figūra priešais jį, be abe- 
jonės, vaizduoja pirmąjį, kuris apie tai išgirdo. Ši ikoniš- 
kai silpnai charakterizuota figūra siūloma kiekvienam 
žiūrovui kaip identifikavimosi figūra. Paveikslo žiūrovas, 
susitapatindamas su ja, pritaria naratyvinėje paveikslo 
struktūroje glūdinčiam provokuojamam veiksmui: jis tu- 
ri tapti Liongino pradėtos liudijimo perdavimo grandinės 

nariu ir nešti pasauliui tiesą apie paveiksle pavaizduotą 
įvykį. 

Toks neįprastas Liongino epizodo inscenizavimas tik- 
riausiai yra susijęs su tapytojo biografija. Predella plokščių 
paveikslai, be abejonės, yra vėliausiai tapytos, apie 1458- 
1459 m. atsiradusios altoriaus dalys. Tuo metu Andrea 
Mantegna jau buvo priėmęs Gonzagos kunigaikščio kvie- 
timą tarnauti jo dvaro dailininku Mantujoje. Šv. Andrie- 
jaus bažnyčia Mantujoje garsėjo Kristaus Brangiojo Krau- 
jo relikvija, kuria, pasak legendos, į Mantują atgabeno 
atsivertęs Lionginas. Šiame kontekste paveikslo krašto 
kertamo Liongino ir jo anoniminio liudytojo motyvas 
pasirodo kaip bandymas vaizdinėmis priemonėmis pa- 
siekti tai, ką atlieka Mantujos relikvija, atkurdama ryšį 
tarp istorinio įvykio — pasiaukojamos Kristaus mirties ir 
paskirų tikinčiųjų gyvenimo. 

Tipiška vra tai, kad Paolino Caliari praleido abi nu- 
kirstąsias figūras (plg. 11 il.) XIX amžiuje tapytoje, šiaip 
jau itin tikslioje nukryžiavimo scenos kopijoje - Veronos 
altoriuje ji atstoja Louvre 'e likusį originalą. Jei tuomet ir 
galėjo būti suprantama, jog šis Mantegna os vaizduosenos 
stereotipas tarpininkauja tarp paveikslo pasaulio ir žiū- 
rovo pasaulio, tai bent jau jam būdingas kreipimasis tu- 
rėjo ryžtingai prieštarauti moderniosios estetikos „nesu- 
interesuotam požiūriui“. XIX amžiuje jau nebebuvo ga- 
lima nuo paveikslo scenos laiptų nužengti žiūrovų link. 


Išvados 


Analizės tikslas buvo, remiantis tik pačiu kūriniu, apra- 
švti tai, ką mimetiniame paveiksle pasiekia fikcija kaip 

pasakymo (ėnoncė) fenomenas, o schematiškai ir kaip sa- 
kymo akto (ėnonciation), tarpininkavimo tarp paveikslo 
pasaulio ir žiūrovo pasaulio, fenomenas. Pasirodė, kad 
Šv. Zenono bažnyčios altorius tarp Mantegna'os paveikslų 
išsiskiria itin sudėtinga mimetinės tapybos forma. Pagal 
pradinę mano hipotezę, tai galėtų būti paaiškinama tuo, 
jog dailininką, turinti nutapyti Sacra Conversazione, para- 
doksalus šio žanro tikroviškumo statusas priverčia gvil- 
denti mimezės problematiką dailėje apskritai. 

Domėjimasis mimezės problematika kuriant Šv. Zeno- 
no bažnyčios altorių paskatino jaunąjį Mantegna pri- 
pažinti reflektyvią funkciją mimetiniam paveikslui. Ta- 
čiau mimezės autorefleksija negali panaikinti pačiame 
žanre glūdinčio paradokso, o gali jį tik parodyti para- 
lelinėmis analogiškomis struktūromis. Kai, pavyzdžiui, 
mimetinis paveikslo diskursas vra ir jo paties sudarymo 
metadiskursas, paaiškėja, jog fikcijos padarinys yra pa- 
čios tapybos rezultatas. Taigi visiškai dėsninga, kad šioje 
mimezės — retoriškai veiksmingos ir perregimos iki pat 
savo mechanizmų - sampratoje Mantegna nenuslepia ribų 
tarp paveikslo pasaulio ir žiūrovo pasaulio, bet aiškiai jas 
nubrėžia, o paskui sujungia. Tačiau tas sakymo aktą 
liečiantis sujungimas (tarpininkavimas) vra ir paties 
mimetinio paveikslo padarinys. Kalbant apie naratyvinį 
tarpininkavimą tarp paveikslo figūrų ir suvokėjo, pasa- 
kytina, kad tai yra pasiūlymas atitinkamam suvokėjui, 
sukurtas mimetinio paveikslo vaizduosenos priemonėmis. 

Mantegna'os Šv. Zenono bažnyčios altoriaus tapyba 
atsiveria žiūrovui iki tol dar nežinomu būdu, tačiau ji tai 
daro, sakvtume, sąmoningai. 

Frankfurt am Main, 1977, p. 273-283. 


V NICOLAS POUSSIN 


Manos rinkimas 


Nuostaba kaip matymo pasija 


Kai iškyla uždavinys atkurti praėjusios epochos estetiką, pa- 
prastai pasirenkamas kelias, vedantis per amžininkų meta- 
diskursus*: meno traktatus, kritikų komentarus ir pačių me- 
nininkų teorinius pasisakymus. Tiesa, kartais einama kitu, 
tresesniu keliu, jau ne kalbiniu. Yra vaizduojamosios dailės ku- 
rinių, kuriuose integruotos epizodines scenos žiūrovui patei- 
kia modelį, kaip jis, būdamas suvokėju, turi elgtis žiūrėdamas 
kūrinį, kokiomis turinio kategorijomis turi aiškintis tai, kas 
pavaizduota. 

Literatūros teorijoje prancūzai tam vartoja sąvoką „mise en 
abyme“, kurią aš toliau versiu — integruotas atspindys*. Is prin- 
cipo gali būti skiriamos dvi šio fenomeno formos: integruotas 
pasakymo* atspindys, kai viename teksto fragmente pasikarto- 
Ja su visu pasakytu tekstu* susijusios struktūros, ir integruotas 
sakymo akto* atspindys, kai paciame sakyme figūratyvinėmis 
priemonėmis vaizduojami plataus komunikacijos proceso (pro- 
dukavimo ar suvokimo) aspektai. Čia analizuojamo Nicolas 
Poussino (1594-1665) kūrinio viena epizodinė scena tuo pat 
metu gali būti suvokiama kaip integruotas pasakymo ir kaip 
sakymo akto atspindys. 

Analizuojant paveiksle vaizduojamą sakymo aktą, demesio 
centre bus pasijų konceptas — pamatine XVII amžiaus estetikos 

ir retorikos kategorija. Remiantis A.J. Greimo darbais, bus ban- 
doma pasijų prasmės efektą* analizuoti kaip dviejų priestarin- 
gu konfigūracijų modalumų susidūrimo pasekmę. Baroko es- 
tetika yra paveikta manipuliacinės* retorikos net ir vaizduo- 
jamosios dailės srityje; ji siekia sužadinti pasijas tam, kad kuo 
veiksmingesne forma perteiktų suvokėjui vaizduojamus turi- 
nius. 

Pradinė hipotezė: Caritas Romana grupė 


kaip dviguba legenda 


Mano analizė apima vienintelį kūrinį, kadaise garsų, 
šiandien Louvre e saugomą paveikslą „Manos rinkimas“. 
Nicolas Poussinas nutapė jį vienam prancūzų mecena- 
tui - Pauliui Frėart'ui de Chantelou Romoje tarp 1637 ir 
1639 metų (14 il.).' Pats tapytojas trumpai aprašė savo 
kūrinį, kai šis buvo visai baigtas, dviejuose laiškuose,* be 
to, jau 1663-aisiais, dveji metai prieš Poussino mirtį, 
paveikslą savo paskaitoje nagrinėjo tapytojo kolega Le 
Brunas naujai įsteigtoje Paryžiaus Tapybos akademijoje 
(Académie de peinture).* Savo analizėje šiais amžininkų 
tekstais nesiremsiu kaip argumentais. Suvokimo nuosta- 
tos elementus bus mėginama rasti pačiame paveiksle. Vis 
dėlto remsiuosi keletu filosofinių ir retorinių traktatų. 
Jie padės atvaizduoti tą XVII amžiaus kultūrinio žinių 
lobyno dalį, kurią, rodos, būtina pažinti atkuriant este- 
tinę kūrinio poziciją. 

Studija nesiekiama išsamiai išanalizuoti Poussino pa- 
veikslą „Manos rinkimas“. Visų pirma man rūpės nedide- 
lė figūrų grupė. Tai keturios iš septynių pirmųjų figūrų 
kairėje. Poussinas jas trumpai apibūdino laiške Chante- 
lou (16 il.).* Grupę sudaro jauna moteris, žindanti seną 
moterį, ir pirmosios vaikas; šią sceną stebi ir reaguoja į 
tai, ką mato, greta stovintis vvras. Grupę papildo šiek tiek 
giliau paveikslo erdvėje pusiau gulintis vyras ir dar kiti 
du, pavaizduoti dešinėje nuo jaunos moters, atgręžtomis 
į ją nugaromis. 

Išraiškingą stovinčio vyro (jis akcentuojamas privilegi- 
juota vieta kairiojo kampo apačioje?) gestikuliaciją Le Bru- 
nas išsamiai aprašė kaip „nuostabos“ (admiration) apimto 
žmogaus laikvsena.° Jo „nuostabą“ sukėlusi scena - jauna 

14 Nicolas Poussin, Manos rinkimas. Louvre'o muziejus, Paryžius 


(be vėlyvesniųjų papildymų viršutiniame ir apatiniame paveikslo 
kraštuose) 


moteris, žindanti senąją (savo motiną), - topinis motyvas, 
žinomas Caritas Romana pavadinimu. Ši scena, dažnai 
vaizduota antikoje, nuo XVI amžiaus pradžios vėl tampa 
populiari, tačiau jauna moteris nuo bado mirties dau- 
giausia gelbsti vyresnio amžiaus vyrą (savo téva).’ 

Jeigu nagrinėdami Poussino paveikslą apsiribotume 
abiejų moterų ir greta stovinčio vyro figūromis — tokį 
žingsnį pateisinsiu vėliau, šias tris figūras galėtume ap- 
rašyti kaip vieną grupę, vienu metu vaizduojančią akciją 
(veiksmą) ir pasyq (aistrą ar sielos virpesį), nepaprastos 
artimo meilės veiksmą (action de charité) ir atitinkamą pa- 
siją — „nuostabą“ (admiration) .* Mano analizė grindžiama 
hipoteze, jog Caritas Romana grupė ne tik metonimiškai 
(dalis visumos vietoje), bet ir metaforiškai (visumos veid- 
rodis) susijusi su Poussino pavaizduota bibline istorija — 


tai Izraelio tautos išgelbėjimas manos lietumi.’ Sykiu 


tai reiškia, jog vyro, su nuostaba stebinčio Caritas Romana 
sceną, figūrą galima suvokti kaip pavyzdinį paveikslo su- 
vokėjo atitikmenį.!? Stebėtojo reakcija sutampa su integruo- 
tu sakymo akto atspindžiu (mise en abyme de l’énonciation), 
o abiejų moterų veiksmas atitinka ¿integruotą pasakymo 
atspindį (mise en abyme de Vėnoncė).!! Tad trys figūros, pa- 
vaizduotos istorijos atžvilgiu, atlieka dvigubos nuorodos 
vaidmenį: stovinčio vyro figūra rodo, kaip reikia skaityti 
paveikslą, o abi moterys parodo, ką jame perskaityti. Mi- 
nėtos trys figūros gali būti analizuojamos kaip uždara 
grupė dar ir todėl, kad jos, kaip citata, nurodo antikinį 
paveikslą, vaizduojantį Caritas Romana. 


Antikinis paveikslas 


Tarp mus pasiekusių antikos dailės kūrinių, vaizduojan- 
čių Caritas Romana epizodą, vra trys Pompėjoje rasti pa- 
veikslai, trys freskų fragmentai. Didelis jų panašumas 
leidžia manyti juos esant kilusius iš to paties helenistinio 
pavyzdiio.'? Čia pateikiamoje graviūroje (15 il.) matome 
daugiausia iš visų trijų meniškai ištobulintą kūrinį, kurį 
būtų galima laikyti artimiausiu dingusiam helenistiniam 
originalui.!? 

Trys antikiniai paveikslai vaizduoja sceną iš Kimono ir 
Pero istorijos, beje, išlikusios ir kalbine forma - Valerijaus 
Maksimo Dicta et facta memorabilia. Senas žmogus, vardu 
Kimonas, sėdi kalėjime pasmerktas bado mirčiai. Jo duk- 
tė Pero gauna leidimą jį lankyti, o sargybiniai saugo, kad 
ji neįneštų maisto. Tačiau myriop nuteistasis nemiršta. 
Vieną dieną vienas iš prižiūrėtojų pastebi — ši akimirka 
vaizduojama trijose freskose — jog jauna moteris savo 

15 Kimonas ir Pero, 
graviūra pagal 
Pompėjos freską 


vargstančiam tėvui duoda žįsti krūtį. Apie šį neįprastą 
vaiko meilės aktą pranešama teisingumo tarnautojui, ku- 
ris po to kalinį paleidžia. 

Palyginus Neapolio nacionalinio muziejaus freską 
9040 (15 il.) su Caritas Romana grupe Poussino „Manos 
rinkime“ (16 il.), išryškėja didelis abiejų kūrinių pana- 
šumas. Visiškai vienodai išdėstytos dvi veikiančios figūros 
ir reaguojantis stebėtojas (kvadratas antikinėje freskoje 
rodo grotuoto langelio pėdsakus, per kurį sargas išvydo 
sceną; Poussino paveiksle jis atitinka stebėtojo figūros 
galvos vietą). Be to, yra vienodų detalių, leidžiančių ma- 
nyti, kad Poussinas buvo susipažinęs su antikiniu pavyz- 
džiu: beveik identiškos jaunos moters kairės rankos ir 

16 Nicolas Poussin, Manos rinkimas, fragmentas 


seno vyro (Poussino pakeisto sena moterimi) dešinės 
kojos padėtys. Pagaliau, nustačius, jog Poussino Caritas Ro- 
mana grupės rūbų ir antikinio paveikslo spalvos sutampa, 
vargu ar abejosime, kad Poussino paveiksle turime reika- 
la su antikos citata."* 

Tačiau neįtikėtina, jog kažkuri išlikusi Pompėjos fres- 
ka, tiesiogiai ar netiesiogiai, būtų pasitarnavusi dailinin- 
kui modeliu, nors ir negalima visiškai neigti, kad XVI 
amžiaus pabaigoje Domenico Fontana vadovaujamų in- 
žinerinių darbų Pompėjoje metu nebuvo randama pa- 
veiksly.'° Labiau tikėtina Poussino vaizduojamą Caritas Ro- 
mana motyvą kildinti iš kitoje vietoje rasto, šiandien din- 
gusio, antikinio paveikslo. Žinoma, kad Poussinas labai 

domėjosi romėnų ir graikų meno kūriniais ir artimai ben- 
dravo su antikos kūrinių kolekcionierium Cassiano dal 
Pozzo.'® Kai kurių Caritas Romana grupės ikonografijos 
tyrinėtojų nuomone, baroko laikais jau buvo turima žinių 
apie šią grupę vaizduojantį antikos kūrinį. Tačiau tokių aiš- 
kių įrodymų kaip Poussino paveiksle vis dėlto dar stigo." 
Remdamiesi prielaida, kad Poussinas cituoja antikinį 
pavyzdį, nesunkiai atpažįstame, jog trys pagal antikos sche- 
mą pavaizduotos figūros — abi moterys ir stebėtojas — tai 
branduolys, iš kurio išsirutuliojo septynių pirmųjų figū- 
rų kairėje grupė. Visos keturios papildomos figūros, 
išdėstytos paraleliai arba pagal ašinę simetriją šių trijų 
figūrų atžvilgiu, kartu su jomis sudaro itin griežtai su- 
tvarkytą kompozicine struktūrą.!š 
Tačiau septynios figūros kartu perteikia du skirtingus 
pasakojimo momentus: penkios figūros iš kairės dar 
nepastebėjo manos lietaus, o abi figūros iš dešinės šį 
stebuklą pamatė. Betgi abi dešiniosios vyrų figūros pa- 
kartoja semantinį ryšį, kuris jau charakterizuoja abiejų 
moterų santykį Caritas Romana grupėje: jaunas žmogus 
bando padėti vyresniam vyrui. Tuo būdu tapybos prie- 
monėmis parėdoma, kad „vaiko meilės“ samprata yra 
relevantiska* izotopija* šio paveikslo aiškinime.!? 
Papildžius sceną vaiko figūra — tokį papildymą galima 
paaiškinti, nes veiksmas vyksta nebe kalėjime, o atviroje 
gamtoje, —ji tampa turtingesnė reiškiamų pasijų atžvilgiu. 
Galiausiai reikia pažymėti, jog antroji anekdoto versi- 
ja, kurią Valerijus Maksimas pasakoja išorinėje (externa) 
grupėje, paremta prielaida, jog skaitytojui žinomas šią 
istoriją vaizduojantis paveikslas. Ten rasoma”: „Haerent 
ac stupent oculi cum huius facti pictam imaginem vident“ 
(„Nustebinta akis negali atsitraukti, jei jos žvilgsnis krinta 
į šią istoriją vaizduojantį paveikslą“). Šis sakinys kartu su 

pirmos versijos formuluote "Quae admirabilis spectaculi 
novitas a ipso [...] perlata“ („jo [prižiūrėtojo] papasakota 
tokia stebinanti veiksmo naujovė“) rodo, jog dar antikos 
autoriui stebinčio sargo figūra buvo nustebinto žiūrovo 
atitikmuo. Kita vertus, antikinėje tapyboje įprastą tėvo/ 
dukters porą Poussinas keičia mažiau rizikinga motinos/ 
dukters pora, o tai rodo, kad jis buvo susipažinęs su 
Valerijaus Maksimo knyga - vieninteliu antikos šaltiniu, 
išsaugojusiu abi versijas. 

Caritas Romana antikinio motyvo tyrinėjimų išvados 
paremia pirmąjį pradinės hipotezės punktą: sceną ste- 
binčio vyro figūra pirmojo plano kairėje gali būti su- 
prantama kaip integruotas sakymo akto atspindys. Paveikslo 
žiūrovui jis perduoda jo paties laikysenos, pavaizduotos 
istorijos atžvilgiu, modelį. O žiūrovo figūra pačiame pa- 
veiksle - tai buvo aišku amžininkams - įkūnija „nuostabos“ 
pasiją. 


„Nuostabos“ pasija pagal Descartes'ą 
ir Malebranche'ą 


Prieš tęsiant Poussino paveikslo analizę, reikia išsiaiškinti 
„nuostabos“ pasijos apibrėžimą XVII amžiuje. Čia rem- 
siuosi Descartes'o ir Malebranche'o tekstais. „Nuostabai“ 
abu prancūzų filosofai skyrė svarbią vietą savo pasijų 
sistemoje. 

Descartes'as buvo pirmasis filosofas, įtraukęs „nuosta- 
bą“ į pasijų sąrašą ir teikęs jai pirmenybę 1649 metais 
paskelbtame traktate Apie sielos pasijas (Les passions de 
l’ame). „Nuostaba“ (admiration) yra Descartes'ui pirmoji 
iš pasijų, nes ji gali atsirasti „dar prieš mums sužinant, ar 

objektas [kuris ją sukelia] mums tinka, ar ne“.”' Semio- 
tinėmis* sąvokomis galima būtų pasakyti, jog „nuostaba“ 
yra pirmesnė negu euforinis ar disforinis bet kokio 
objekto vertinimas. Dėl šios priežasties „nuostaba“, skir- 
tingai nuo visų kitų pasijų, neturi „jokios priešpriešos“. 

Savo traktato 53 skyriuje Descartes'as bando paaiškinti 
„nuostabos“ atsiradimą: 


Kai nustembame pirmą sykį susidūrę su objektu ir 
mums atrodo, jog tai kažkas nauja arba skirtinga nuo 
visų ankstesnių dalykų ir nuo mūsų lūkesčių — mes 
stebimės ir esame to nustebinti.“ 


Pagal šią citatą „nuostaba“ betarpiškai siejasi su žinojimo 
modalumu. Taip atsiranda semantinė kompetencija*, 
asmeninio žinojimo visuma, leidžianti individui numatyti 
objektų prigimtį ir jų elgseną. Pasijų prasmės efektas kyla 
tuomet, kai subjektas konfrontuoja su jo lūkesčių neati- 
tinkančiu, vadinasi, ankstesnes jo žinias pranokstančiu 
objektu: 


Stebina tik tai, kas keista ir neįprasta, o šitaip mums 
tegali pasirodyti tai, kas lig tol buvo nepažįstama arba 
skirtinga nuo to, kas mums jau pažįstama. Dėl šio 
skirtumo tatai ir vadinama nejprastu.”* 


Įsidėmėtina, kad viename skyriuje, pavadintame „nuo- 
stabos“ definicija, Descartes'as aprašo šios pasijos sukeltą 
poveikį subjektui: 


Nuostaba yra nelaukta staigmena sielai, leidžianti atidžiai 
stebėti objektus, kurie jai pasirodo keisti ir neįprasti.*? 


Anot Descartes'o, „nuostabos“ pasekmė glūdi kognityvi- 

niame veiksme („atidžiai stebėti“), kuris nukreiptas į objek- 
tą, sukėlusį sielos virpesį. Descartes'as žengia dar vieną 
žingsnį. „Nuostaba“ apskritai yra prielaida žinojimui įgyti: 


„tie, kurie šiai pasijai neimlüs iš prigimties, paprastai 
[lieka] nieko nežinantys.*? 
[...] gerai, kai yra natūralus polinkis į šią pasiją, nes jis 
skatina siekti mokytumo.”' 


„Polinkio“ arba „(mlumo“ sampratą, kurios kontūrus ką 
tik cituotose vietose nubrėžė Descartes'as, išplėtojo Ma- 
lebranche'as 1674 metų veikale De la recherche de la vérité. 
„Polinkis“ (inclination) Malebranche'ui yra pasiją papil- 
danti sąvoka. Pavyzdžiui, „nuostabos“ pasiją atitinka 
ypatingas polinkis — „smalsumas“ (curiosité). 

„Smalsumas“, kuriam aiškinamojo apibrėžimo Male- 
branche'as nepateikė, semiotiniu požiūriu gali būti api- 
brėžiamas modaline /žinoti-norėti/ konfigūracija. Visų 
pirma ji susijusi su neaiškiu pažinimo objektu, suvokiamu 
kaip tam tikru momentu subjekto turimo žinių lobyno 
papildymas. „Smalsumas“ — bendras žmogaus kompeten- 
cijos elementas, skatinantis jį didinti turimą žinių lobyną, 
specifinę semantinę kompetenciją. 


Pasijų seka: smalsumas — nuostaba - 
atidus stebėjimas 


Pagal Descartes'ą, „nuostaba“ verčia subjektą „atidžiai 
stebėti objektus“, su kuriais jis visai nelauktai susiduria. Ši 
formuluotė leidžia suprasti, jog kontaktas su „keistu ir 
neįprastu“ objektu ne iš karto leidžia įgyti žinojimą. Dėl 

sudėtingos savo prigimties šis parodo pasipriešinimą 
žinoti ištroškusiam subjektui. Tačiau būtent šis pasi- 
priešinimas ir sukelia „nuostabą“. 

Tad pasijų prasmės efektas „nuostaba“ yra paradok- 
salaus subjekto apibrėžimo dviem modalinėmis konfi- 
gūracijomis — /zinoti-noreti/ ir kartu /nežinoti-galėti/ — 
rezultatas. Pasijų prasmės efektas „nuostaba“ kyla subjek- 
tui susidūrus su objektu, kurį negalima iš karto padaryti 
savą kaip žinojimo objektą. Tačiau objektas turi turėti 
savybių, kurios parodytų jį esant geistiną galutinai in- 
tegruoti, kad tuo būdu ir po pirmo kontakto su juo išliktų 
„nuostaba“, /Zinoti-noreti/ modalumas. „Nuostaba“ turi 
subjektą skatinti „keistą ir neįprastą“ objektą paversti 
semiotiniu objektu, turinčiu dvigubą struktūrą: manifes- 
tacine (signifiant) ir imanentine (signifié). Objektas, su 
kuriuo susiduria subjektas, iš pradžių yra paslaptingas. 
Subjekto uždavinys — šį paslaptingą objektą įtraukti į 
interpretacijos procesą, leidžiantį atskleisti jo tikrąją, 
paslėptą prigimtį. Šį interpretacijos procesą abu filoso- 
fai — Descartes'as ir Malebranche'as apibūdina sąvoko- 
mis „atidžiai stebėti“ (considérer avec attention) ir „tirti” 


(examiner). 

Du matymo būdai 
Viename 1642 metų laiške Sublet'ui de Noyers, Liudviko 
XIII „surintendant des bâtiments“, Poussinas parode daznaı 
tuo metu cituojamą skirtumą tarp dviejų matymo būdų: 


aspect ir prospect. Si vieta verčiama taip: 


Reikia žinoti [...], jog yra du objektų matymo būdai. 

Vienas yra toks, kad jie tėra pamatomi, kitas, kad jie 
atidžiai stebimi (considėrer avec attention). Paprastas ma- 
tymas yra ne kas kita kaip natūrali pamatyto objekto 
formos ir panašumo pagava akimi. Atidus stebėjimas, 
priešingai, ypač uoliai ieško priemonių nuodugniai 
pažinti objektą. Vadinasi, galima pasakyti, kad paprastas 
matymas (aspect) yra natūralus vyksmas, tuo tarpu kai 
tai, ką aš vadinu prospect [atidus stebėjimas], yra proto 
veikla, priklausanti nuo trejeto dalykų: akies, matymo 
spindulio ir atstumo tarp akies ir objekto. Tiems, ku- 
rie sau leidžia vertinti [tapybą], reikėtų palinkėti gerai 
tuos dalykus išmanyti.” 


Šiame tekste Poussinas pirmiausia aptaria išorines pros- 
pect sąlygas. Toliau mūsų nedomins išvedžiojimai, susiję 
su ypatingu šio laiško pretekstu (tapytojo, dekoravusio 
Louvre'o didžiąją galeriją, kritika). Tačiau konstatuoki- 
me, jog apibrėždamas prospeci, Poussinas pateikia lygiai 
tą pačią formuluotę (considėrer avec attention) kaip ir De- 
scartes'as, aprašydamas jos poveikį „nuostabos“ apibrė- 
žime. Pakartosiu šią vietą iš traktato Apie sielos pasijas: 


Nuostaba yra nelaukta staigmena sielai, leidžiant att- 
džiai stebėti objektus, kurie pasirodo jai keisti ir ne- 

įprasti. 
Taigi Poussino prospect samprata turi būti suvokiama lyg- 
meniu, pranokstančiu minėtoje laiško vietoje aptariamas 
išorines perspektyvinio matymo sąlygas. Galima kelti 
klausimą: ar tapvtojas nedisponuoja ir vidinėmis diskur- 
so priemonėmis, galinčiomis pakeisti suvokėjo matymo bü- 
da, kad šis nuo paprasto aspect pereitų prie prospect? Ma- 
nau, jog i šį klausimą galima atsakyti teigiamai. Tereikia 

iš suvokėjo pozicijų perfrazuoti Descartes’o apibrėžimą: 
tapytojas turi sukelti žiūrovo „nuostabą“, kad tasai galėtų 
„atidžiai“ stebėti kūrinį. Jis gali tai pasiekti, įtraukdamas 
į savo tekstą „keistus ir neįprastus objektus“. „Nuostabos“ 
pasija sakymo akto strategijoje atliktų instrumentinį 
vaidmenį suvokėjui suteikdama progą nuodugniau pa- 
nagrinėti paveikslo tekstą. 

Man atrodo, paveiksle „Manos rinkimas“ Poussinas 
kaip tik ir laikosi tokios strategijos, grįždamas prie Caritas 
Romana motyvo. Betgi šis motyvas turi sukelti ne vien 
„nuostabą“; vaizduojamoji scena taip parinkta, kad ji ir 
turiniu padeda žiūrovui suprasti bendrą paveikslo ob- 
jektą — „manos stebuklą“. 


Manipuliacijos retorika 


Caritas Romana grupė paveiksle užima ne tik privilegijuo- 
tą vietą, ji papildomai išskirta ir stipriu spalviniu kon- 
trastu: geltonas senos moters ir mėlynas jaunos moters si- 
jonai. Pirmoje Roger de Piles'o veikalo Abrėgė de la Vie des 
Peintres (1699) dalyje ši spalvų vartosena aprašoma kaip 
tam tikras „masalas akims“: 


Dvi nepaprastai stipriai kontrastuojančios spalvos, 
sąmoningai įterptos tarp suderintų viena su kita, itin 
išryškina tam tikras [paveikslo] vietas; šios būtinai 
dominuoja tarp kitų ir patraukia žvilgsnį.?? 


De Piles'o aprašyta strategija pirmiausia susijusi tik su 


raiškos lygmeniu ir tarnauja erdvinei paveikslo plokš- 
tumos artikuliacijai*. Ji padeda žiūrovui išskirti paveiksle 

vieną zoną - ši atitinka abiejų moterų grupę - ir laikyti ją 
to paveikslo skaitymo išeities tašku. 

Čia norėčiau įterpti keletą pastabų apie erdvės bei 
pasakojimo tvarką Poussino paveiksle. Paveikslo plokš- 
tuma yra kelissyk padalyta pagal horizontaliąją ir verti- 
kaliąją vidurio ašis: padalijimas į kairę-dešinę viršutinėje 
paveikslo dalyje pasiekiamas vaizduojamų gamtovaizdžio 
elementų sankaitos (Umkehrung) būdu (kairėje: apaugu- 
sios medžiais uolos tarsi tiltas su siaura anga ties vidu- 
riu, dešinėje: uždara medžių grupė, iš dalies užstota 
masyvios uolienos). Ši kompozicinė schema kaip nara- 
tyvinė sankaita dusyk pakartojama apatinės paveikslo 
dalies pirmajame bei viduriniame planuose. Pirmojo 
plano kairės pusės figūros yra stokos*, o dešiniosios fi- 
guros — stokos panaikinimo būsenoje.?! Viduriniame pla- 
ne dvi figūrų grupės išdėstytos aplink simetrinę ašį 
sudarančius Mozę ir Aaroną: figūros iš dešinės klūpo, 
reikšdamos dėkingumą vadams; betgi Mozė ir Aaronas 
gestais rodo į viršų, „už paveikslo“, į Dievą, tikrąjį ste- 
bukladarį; taigi antroji, kairėje išdėstyta grupė savo 
padėkos maldas nukreipia į dangų.” 

Šios pastabos apie bendrąją topologinę-naratyvinę 
paveikslo struktūrą padeda paaiškinti pirmojo plano 
dešinėje vartojamą spalvų kontrastą mėlyna/geltona. Mė- 
lynai ir geltonai apsirengusi jauna moteris su kūdikiu 
ant rankos pagal sutampančias spalvas sietina su Cartas 
Romana grupe, tiksliau, su jauna moterimi, dėl alkstančios 
motinos neprisileidžiančia savo vaiko. Motinos ir vaiko 
grupė dešinėje - ji ir kompoziciškai atsveria Caritas Ro- 
mana grupę - rodo, kaip manos lietaus deka vėl atkuria- 
mi natūralūs Žmonių santykiai. 

Iš paveikslo kairės einant į dešinę, vertikaliai išdėstytos 
geltona ir mėlyna spalvos chiazmiškai sukeičiamos, ir tai 

diagramiškai* išryškina „apverstą“ situaciją. Negalima 
nepastebėti, jog toje pusėje, kur dominuoja stoka, abi 
spalvos išdalytos tarp motinos ir dukters, o stokos pa- 
naikinimo pusėje abi pasirodo jaunos moters rūbuose. 

Pagaliau dešinėje vaizduojama geltonai ir mėlynai 
vilkinti motina savo judesiu visiškai, pozityviai užbaigia 
Caritas Romana grupę. Kairiaja ranka ji duoda ženklą gre- 
ta stovinčiam jaunam vyrui su kupina manos pintine: 
gelbstintį dangiškąjį maistą reikia nešti Caritas Romana 
grupės žmonėms.” 

Caritas Romana grupę Poussinas susiejo su manipulia- 
cine retorika ne tik formaliai, parinkdamas spalvas, bet ir 
turiniu. Žinomi XVII amžiaus retoriniai traktatai iš kal- 
bos figūrų teorijos, visiškai sutampančios su ta instru- 
mentine „nuostabos“ samprata, kurią teoriškai išplėtojo 
Descartes'as ir Malebranche'as, o įgyvendino Poussinas 
„Manos rinkime“. Vienas tokių traktatų yra Bernard'o 
Lamy L'art de parler, kurio pirmasis leidimas pasirodė 
1675 m. Ten skaitome: 


Retorinės figūros [...] vartojamos kaip tik klausytojų 
dėmesiui sužadinti, kad jie susitelktų tik ties tuo, ką 
reikia stebėti (considėrer). [...] Kadangi siela sutverta 
tiesai, ji karštai trokšta žinoti. Todėl ji pajunta smal- 
sumą, susidūrusi su tuo, ko ji dar niekuomet nematė ir 
kas ją neįprastai jaudina; ji nori tai pažinti. Sielos 
dėmesiui atkreipti, tiksliau, jos smalsumui sužadinti, 
tereikia rasti įžvalgių posakių, kurie teiktų neįprastą 
išvaizdą tam, kas turi būti stebima.*! 


Savo pamokslų traktate panašiai siūlo Richesource'as: 


įžangon įdėti „istoriją ar pavyzdį, emblemą, hieroglifine 
figūrą, pasakėčią ar parabolę, staigmeną, paradoksą“ ir 

t.t., „nes — tęsia jis, — vienas didžiausių įžangos privalu- 
mų — turėti kažką netikėtą ir stebinantį, kas patinka 
klausytojui ir maloniai skatina trokšti kalbos tęsinio“.35 


Caritas humana — caritas divina 


Pakluskime filosofų ir retorikų reikalavimui ir įdėmiau 
panagrinėkime „keistą ir neįprastą“ objektą, vaizduoja- 
mą Caritas Romana scenoje. Veiksmas prilygsta natūralių 
santykių tarp trijų asmenų apvertimui: jauna moteris, 
skriausdama savo pačios vaiką, žindo motiną, gelbėdama 
ją nuo bado mirties. Pirmame iš dviejų anekdoto vari- 
antų, kurį pasakoja Valerijus Maksimas, yra įsidėmėtina 
šią „apverstą“ situaciją vertinanti vieta: „Iš pirmo žvilgsnio 
čia būtų galima pastebėti prieštaravimą gamtai, jei kaip 
tik meilė tėvams nebūtų pirmasis gamtos dėsnis“? Pa- 
gal Valerijų Maksimą, maitinti savo motiną krūtimi yra 
priešingas gamtos dėsniams veiksmas, tačiau gamtos dės- 
niui nusižengiama vardan aukštesnio, moralinio dėsnio — 
vaikų meilės tėvams. Ši komentuojanti lotyniško teksto 
vieta leidžia Caritas Romana grupėje matyti ne tik nuosta- 
ba keliantį įvykį, bet ir tam tikrą „zmogiskajj stebuklą“, 
kai moralinis dėsnis eliminuoja gamtos dėsnį.” 

Taigi yra glaudus metaforinis ryšys tarp žmogiškojo ca- 
ritas akto, vykstančio Caritas Romana mikropasakojime, ir 
dieviškojo caritas akto, kurį vaizduoja manos stebuklas: kaip 
jauna moteris, norėdama išgelbėti savo motiną, ignoruo- 
ja gamtos dėsnius, taip ir Dievas, gelbėdamas savo tautą, 
nepaiso gamtos dėsnių ir leidžia iš dangaus lyti manai.?* 

Tarp mikroistorijos (Caritas Romana) ir makroistorijos 
(manos stebuklas) yra dar daugiau turinio analogijų. 

Septynių figūrų išdėstymas pirmojo plano kairėje paro- 
dė — tai patvirtina ir Valerijaus Maksimo komentaras - 
kad Caritas Romana skaitytina kaip „vaiko meilės“ izotopi- 
ja. Lygiai kaip ir Dievo įvykdytas Izraelio tautai stebuklas 


yra neįprastos „tėvo“ ir jo „vaikų“ meilės įrodymas, tačiau 
atvirkščia kryptimi.?? Taigi ir Caritas Romana scena „Manos 
rinkime“ gali būti traktuojama kaip integruotas pasakymo 
atspindys (mise en abyme de l'énoncé) arba - vartojant baro- 
ko retorikos terminologiją — įžanga ad rem, ruošianti pa- 


veikslo žiūrovą suprasti pagrindinę sceną.“ 


Man-hu: kas tai yra? 


„Manos rinkimo“ skaitymas vis dėlto neturi čia baigtis. 
Pats manos lietus irgi yra „keistas ir neįprastas“ įvykis, su- 
keliantis žiūrovo nuostabą ir galiausiai leidžiantis pas- 
tarajam „atidžiai stebėti“ šį nuostabą keliantį įvykį. Iš 
žiūrovo reikalaujama ir manos lietų paversti semiotiniu 
objektu, imanentinę prasmę turinčia manifestacija. XVII 
amžiaus žmonėms net nekildavo abejonių, jog tai eu- 
charistijos misterija. Manos stebuklą, kaip eucharistijos 
prefigūraciją, aiškino, pavyzdžiui, jėzuitas Louis Richeo- 
me 'as veikale Tableaux sacrez des figures mystiques du tres- 
auguste sacrifice et sacrement de L'Eucharistie, publikuotame 
1601 ir 1609 m. Paryžiuje. Šioje knygoje, kuri buvo žino- 
ma Poussinui, mana apibūdinama kaip „gražus Mozės 
mokyklos paveikslas“.*! Toliau komentuodamas, Richeo- 
me'as nurodo sąvokos „mana“ etimologiją, patvirtinančią 
mano tezę, pagal kurią visą Poussino paveikslą - įskaitant 
ir plėtojamą manos lietaus temą - reikia pažymėti „nuo- 
stabos“ ženklu: 


Mana vra nepaprasta dėl savo atsiradimo priežasties, 
prigimties ir poveikio. Todėl ir jos vardas reiškia ne ką 
nors kita, o tik stebuklą ir nuostabą. Mana kilusi būtent 
iš žodžio man-hu, reiškiančio [...]: kas tat yra? Tai žodis, 
žymintis jį ištariančiojo nustebima ir smalsumą. Mūsų 
mana, t.y. mūsų sakramentas, yra tokia nepaprasta, kad 
joks žodis negali to atskleisti. Nuodugniai panagrinė- 
jus, matoma, jog daug lengviau tuo stebėtis, negu rasti 
tą išskirtinumą atitinkantį vardą. Taigi tarp visų vardų 
nėra tinkamesnio negu mana — nuostabos vardas...** 


Paveikslui skaityti šis tekstas siūlo postuluoti trečią reikš- 
mės lygmenį, kuris vis dėlto paveiksle pavaizduotas netie- 
siogiai, kadangi jis yra nepavaizduojamas, — tai eucharistijos 
misterija. Mozės ir Aarono gestai nurodo tikrąjį stebuk- 
ladarį „už paveikslo ribų“, o Poussino vaizduojama Senojo 
Testamento scena savo nepaprasta prigimtimi nurodo 
prasmę, pranokstančią vaizdinės raiškos išgales. 


Sakymo aktas kaip naratyvinis procesas 


Pirminiame skaitymo lygmenyje Poussino „Manos rinki- 
mas“ pasirodo esąs istorinis paveikslas, vaizduojantis 
Senajame Testamente pasakojamą epizodą iš išrinktosios 
tautos istorijos. Šis pasakojimas Poussino paveiksle iš- 
dėstytas dviejuose papildomuose pasakojimo lygmenyse, 
kurie jį ir aiškina: vienas - tai Caritas Romana grupės isto- 
rija, kitas - nepavaizduojama, tačiau numanoma eucha- 
ristijos istorija. Visos trys istorijos tarpusavyje susijusios 
metaforiniais ryšiais, kuriuos galima pavaizduoti tokia 
homologacıjos formule: 


Caritas Romana : manos stebuklas :: manos stebuklas : eucharistija 


Šis dvigubas metaforinis perkėlimas pats savaime vėl gali 
būti suvokiamas kaip vienas pasakojimas: sakymo akto pa- 
sakojimas, jungiantis tris pasakymą sudarančius pasakoji- 
mo lygmenis į vieną hierarchiškai sutvarkytą visumą. 


Pasakymą [eucharistia] | — — — — — — — — — 
sudarantys 

pasakojimo Manos stebuklas 

lygmenys 


Caritas Romana 


Sakymo akto 
pasakojimas 


Iš trijų hierarchizuotų pasakojimo lygmenų semanti- 
nės analizės matyti, jog sakymo aktą sudaro tarpinin- 
kavimo procesas, kurio tikslas - žingsnis po žingsnio vesti 
suvokėją nuo nepaprasto Caritas Romana įvykio, pirmojo, 
žmogiškojo, reikšmės lygmens, per manos lietaus stebuk- 
lą iki trečiojo, dvasiškojo, prasmės lygmens — eucharisti- 
jos misterijos. 


Komunikacijos Komunikacijos 

atlikėjai objektas 
Eucharistija — misterija Dievas/žmogus dvasiškas/kūniškas 
Manos lietus - stebuklas Dievas/žmogus kūniškas 


Caritas Romana - nepaprastumas Zmogus/Zmogus | kūniškas 


Atsižvelgus į istorinį laikotarpį, paralelinės kylančios 
pakopos rodo, kuriam iš jų priklauso kiekvienas pasa- 
kojimo lygmuo: Caritas Romana kilęs iš antikos pasaulio 
pavyzdinių pasakojimų lobyno, manos stebuklas — Senojo 

Testamento įvykis, eucharistija priklauso Naujojo Testamento 
pasauliui. 

Mano išvada: Poussino paveikslas turi dvigubą pasa- 
kojimo struktūrą. Žiūrovas, stebėdamas pavaizduotos 
istorijos veikiančias figūras, pats tampa kitos istorijos — 
sakymo akto pasakojimo veikiančiuoju subjektu. „Manos 
rinkime“ Poussinas remiasi baroko estetikai būdinga 
manipuliacine retorika; „nuostabos“ pasijos prasmės 
efektas čia vartojamas kaip reikšmės sudarymo instru- 
mentas, siekiant vesti žiūrovą nuo žmogiškai jam artimos 
prasmių srities prie bevaizdės misterijos. „Manos rinki- 
mas“ atskleidžia žiūrovui ne vien tik išorinį Senojo Testa- 
mento istorijos įvykį, sykiu jis parodo kelius, leidžiančius 
jam teisingai perskaityti paveiksle vaizduojamos istori- 
jos prasmę. 

Pastabos 


l 


Ankstesnėje literatūroje įprastas išsamesnis pavadinimas: „Les 
Israélites recueillant la Manne dans le dėsert“ („Izraelitai, 
dykumoje renkantys maną“). „Manos rinkimas“ buvo pirma- 
sis ilgoje paveikslų serijoje, kurią Poussinas sukūrė mecena- 
tui Chantelou. Paskui šis kūrinys (šiandieninis formatas 
147x200 cm) iš viršaus ir iš apačios buvo pailgintas, visai ga- 
li būti dėl to, kad karališkose kolekcijose, į kurias jis vė- 
liau pateko, galėtų papildyti Poussino ,Asdodo marą“. 14 il. 
perteikia pirmykščio formato paveikslą. 


Nicolas, Poussin, Correspondance. Sudarytojas Ch. Jouanny, 
Paris, 1911 (= Archives de l’art français 5), perspausdinta 1968, 
p. 21 (laiškas Chantelou), p. 4 ir toliau. (laiško Jacgues'ui 
Stella'i fragmentas). 


1667 m. lapkričio 5 dienos posėdyje. Le Bruno paskaitą pa- 
gal protokolus atkūrė A. Fėlibien, Entretiens sur les vies et les 
ouvrages des plus excellents peintres anciens et modernes, 
(perspausdino Trėvoux) Paris, 1725, t. 5, p. 400-428, o išleido 
Henry Jouin, Conferences de l’academie royale de peinture et de 
sculpture, Paris, 1883, p. 48-65. 


Poussin, Correspondance, p. 21: „Je crois que facillement vous 
recognoistrės guelles sont celles gui languisent, gui admire, 
celles gui ont pitiė, gui font action de charitė, de grande 
nécessité, de désir de se repestre-,» de consolation, et autres, 
car les sept première figure à main gauche vous diront tout 
ce qui est icy escrit et tout le reste est de la mesme estoffe 
[...]“. („Tikiuosi, Jūs lengvai atpažinsite tuos, kurie kankina- 
si, stebisi, užjaučia, myli savo artimą, vargsta, prašo valgyti, 
guodžia ir dar kažką daro, nes septynios pirmosios figūros 
kairėje pasakys Jums viską, kas čia parašyta, panašiai ir visos 
kitos“.) Problemas, kurios kyla, bandant šį aprašymą sujung- 
ti su vizualiniu pavaizdavimu, nagrinėja Louis Marin, „La 
lecture du tableau d'aprės Poussin“, Cahiers de l’association 
internationale des etudes frangaises 24 (1972), p. 186-209. 

> Algirdas Julius Greimas atkreipė mano dėmesį į tai, kad 


“I 


Diderot paprastai aprašinėja paveikslus nuo kairiojo apatinio 
kampo. 


Žr. Fėlibien, Entretiens (žr. past. 3), p. 413 ir toliau: „Il montra 
gue cet homme reprėsente bien une personne ėtonnėe et 
surprise d'admiration: l’on voit qu’il a les bras retirez et 
posez contre le corps, parce gue dans les grandes surprises 
tous les membres se retirent d'ordinaire les uns auprės des 
autres [...].“ („Jis [Le Brun] parodė, jog šis vyras taikliai vaiz- 
duoja nustebintą ir nuostabos apimtą žmogų: matyti jo at- 
kištos ir priešais laikomos rankos; labai nustebus paprastai 
sustingsta visos galūnės“.) Be to, tapytojas Le Brunas yra 
parašęs tyrinėjimą apie pasijų vaizdavimą piešinyje, kuris 
buvo išleistas (su daugybe klaidų) po jo mirties. Confėrence sur 
l’expression generale et particulière, Amsterdam, 1718 (ir vė- 
lyvesni leidimai), kur panašiai aprašyta „nuostaba“ (admı- 
ration). Pasakymas „admirer/admiration“ vartojamas ir 2-oje 
past. cituojamuose Poussino laiškuose. Reikia pasakyti, jog 
nuo XVII amžiaus keitėsi prancūzų kalbos žodžio „admira- 
tion“ reikšmė. Anksčiau tas žodis turėjo stipresnę reikšmę 
už šiandieninę „stebėjimasis“ ir todėl turi būti verčiamas 
nuostaba. 


Apie Caritas Romana motyvą žr. E. Knauer, „Caritas Romana”, 
Jahrbuch der Berliner Museen 6 (1964), p. 9-23 ir W. Deonna, 
„La légende de Pero et Micon et l'allaitement symbolique“, 
Latomus 13 (1954), p.140-166 ir 356-375. A. Pigleris knygoje 
Barockthemen, Budapest, 1974, t.2, p. 284-292, pateikia dau- 
giau negu 200 paliudijimy apie meno kürinius, vaizduo- 
jančius dukters-tėvo versiją (žinomą Pero ir Kimono bei Pero 
ir Mikono vardais) ir tik penkis apie silpnesnį įspūdį daran- 
cia romėnišką dukters-motinos versiją. 


Prancūziškos sąvokos paimtos iš Poussino ir Le Bruno pa- 
veikslo aprašymų (žr. past. 3 ir 4). 


Šį dvigubą ryšį jau teigė Louis Marinas (žr. past. 4, tame 
leidinyje past. 43). Sąvokos „metonimiškas“ ir „metaforiš- 
kas“ čia vartojamos Romano Jakobsono pasiūlyta bendrąja 
reikšme: „Deux aspects du langage et deux types d'aphasie“, 
in R. J., Essais de linguistigue generale, Paris, 1963. 


10 Besistebinčio žiūrovo kaip tarpininko figūrą vaizduodamas 
aiškiai matomoje paveikslo vietoje, Poussinas, rodos, bus 
sekęs Alberti'o antroje knygoje De pictura tapytojams duotu 
pasiūlymu. Pastraipa iš De pictura cituojama II skyriaus 6-oje 
past. Jau Alberti's pateikia „res admiranda“ (nustebimo vertą 
dalyką) kaip pavyzdį žiūrovo dėmesiui atkreipti. 


II Plg. Lucien Dällenbach, Le récit spéculaire: essai sur la mise en 
abyme, Paris, 1977. 


12 Žr. A. Rumpf, Malerei und Zeichnung: Handbuch der Archäologie 
6.1.4, München, 1953, p. 180. 


13 Graviūra paimta iš R. Kekulė, Die antiken Terracotten, t.l: Die 
Terracotten von Pompeji, pataisyta H. von Rohdeno, Stuttgart, 
1880, p. 57; čia pateiktos ir kitos dvi freskos. Visos trys freskos 
išimtos iš sienos ir saugomos Neapolio nacionaliniame 
muziejuje. 


l4 Plg. spalvų aprašyma: W. Helbig, Wandgemälde der vom Vesuv 
verschütteten Städte Campaniens, Leipzig, 1868, p. 307 (kursyvas 
F.Th.): „Čia sėdi Pero su mėlynu chitonu ir kairiąja ranka 
duoda tėvui dešinę krūtį [...]. Kimonas apaugęs baltais 
plaukais ir barzda, su geltonu rūbu aplink klubus...“. Spal- 
votos Poussino „Manos rinkimo“ iliustracijos: Kurt Badt, Die 
Kunst des Nicolas Poussin, Koln, 1969, t.2, 201 il. ir Christo- 
pher Wright, Poussin Paintings. A Catalogue Raisonne, New 
York, 1984, 157 il. 


— 

> Plg. Knauer (žr. past. 7), p. 20, past. 43. 


Šiuo požiūriu reikšmingas paveikslas „ Šventoji šeima bėga į 
Egiptą“ 1655/57 (plg. Jacques Thuillier, Tout l’œuvre peint de 
Poussin, Paris, 1974, nr. 200). Egipto scenoms fone Poussinas 
panaudojo motyvus romėnų mozaikos, kuri tikriausiai jam 
buvo žinoma iš vienos akvarelinės kopijos, užsakytos Cassia- 
no dal Pozzo. Plg. Nicolas Poussin, Lettres et propos sur l'art. 
Sudarytojas A. Blunt, Paris, 1964, past. 11, p. 158. Apie 
Cassiano dal Pozzo zr. Nicolas Solinas (sudarytojas), Cas- 
siano dal Pozzo: Atti del Seminario Internazionale di Studi, Rom, 


1989. 


l Plg. A. Blankert ir LJ. Slatkes (sudarytojai), Holländische 
Malerei in neuem Licht: Hendrick ter Brugghen und seine 

Zeitgenossen, Hercogo Antonijaus Ulricho muziejaus parodos 
katalogas, Braunschweig, 1987, p. 191 (apie vieną Dircko van 
Babureno paveikslą). Pigler, Barockthemen (žr. past. 7) pateikti 
duomenys man padėjo surasti XVII amžiaus paveikslą, kuris 
yra dar panašesnis į antikinį (15 il.). Tai Genujoje saugomas 
kūrinys, anksčiau laikytas Guido Reni darbu, o dabar Piero 
Torriti (La Galleria del palazzo Durazzo Pallavicini a Genova, 
Genua, 1967, 157 il.) priskirtas Reni mokiniui Giovanni 
Andrea Sirani (1610-1670). 


Laiške savo kolegai tapytojui Jacgues'ui Stella'i aprašydamas 
„Manos rinkimą“, Poussinas itin pabrėžia dispositio problemas: 
„J'ai trouvė [...] une certaine disposition pour le Tableau de 
M. de Chantelou.“ („Pono von Chantelou paveikslui radau 
ypatingą figūrų išdėstymą“.) Correspondance (Zr. past. 2), p. 4. 


Valerijaus Maksimo ir kitų lotynų autorių Exempla rinki- 
niuose legenda apie Mikoną ir Pero pasakojama su rubrika 
De pietate erga parentes. Žr. Deonna'o lotyniškų šaltinių sąrašą 
(žr. past. 7), p. 140 ir t.t. 


Lotynišką tekstą cituoju pagal seną, 1614 metais Antverpene 
spausdintą leidimą. Vokiškas tekstas, nors atskirose vietose ir 
taisytas pagal lotynišką originalą, paimtas iš šio vertimo: 
Valerius Maximus, Sammlung merkwürdiger Reden und Thaten, 
vert. F. Hoffmann, Stuttgart, 1828, t. 3, p. 334. 


53 sk. „...avant que nous connaissions aucunement si cet 
objet nous est convenable ou s'il ne l'est pas“. Traktatą 
cituoju atitinkamo skirsnio numerį nurodydamas pagal 
F. Alguiė leidimą: René Descartes, Œuvres philosophiques, 
t. 3, Paris, 1973; vokiskas vertimas A. Buchenau, Berlin, 
1911, tačiau „admiration“ aš verčiu nuostaba (Staunen), o ne 
stebėjimasis ( Verwunderung) (plg. past. 6). Mano taisytos są- 
vokos išskirtos kursyvu. 


Ibid., 53 sk. „n'a point de contraire“. 


Ibid.. 53 sk. „Lorsgue la premiėre rencontre de guelgue 
objet nous surprend, et gue nous le jugeons ėtre nouveau, 
ou fort diffėrent de ce gue nous connaissions auparavant ou 
bien de ce gue nous supposions gu'il devait ėtre, cela fait 
que nous l’admirons et en sommes étonnés“. 

Ibid., 75 sk. „Nous n'admirons gue ce gui nous parait rare 
et extraordinaire; et rien ne nous peut paraitre tel gue parce 
que nous l'avons ignoré, ou même aussi parce qu'il est 
different des choses que nous avons sues; car C'est cette 
différence qui fait qu’on le nomme extraordinaire’. 


Ibid., 70 sk. „L'admiration est une subite surprise de l'âme, 
qui fait qu'elle se porte a considérer avec attention les objets qui 
lui semblent rares et extraordinaires*. (Kursyvas F. Th.) 


Ibid., 75 sk. ,Ceux qui n’ont aucune inclination naturelle a 
cette passion sont ordinairement fort ignorants“. 


Ibid., 76 sk. „[Il est] bon d'ėtre nė avec quelque inclination 
a cette passion, parce que cela nous dispose à l’acquisition 
des sciences“. 


Poussin, Correspondance (žr. past. 2), p. 143: „Il faut scavoir 
[...] qu'il y a deux manières de voir les objets, l’une en les 
voyant simplement, et l'autre en les considérant avec attention. 
Voir simplement n'est autre chose gue recevoir naturel- 
lement dans l'œil la forme et la ressemblance de la chose 
veūė. Mais voir un objet en le considėrant, c'est gu'outre la 
simple et naturelle réception de la forme dans l'œil, l'on 
cherche avec une application particuliére les moyens de 
bien connoistre ce mesme objet: Ainsi on peut dire que le 
simple aspect est une opération naturelle, et que ce que je 
nomme le Prospect est un office de raison qui dépend de trois 
choses, scavoir de l'œil, du rayon visuel, et de la distance de 
l'œil a l'objet: et c'est de cette connoissance dont il seroit a 
souhaiter que ceux qui se meslent de donner leur jugement 
fussent bien instruits“. 


Žr. past. 25, kursyvas F. Th. 


P. 51:,[...] ainsi les Couleurs les plus opposées, étant placées 
bien a propos entre plusieurs autres qui sont en union, 
rendent certains endroits plus sensibles, lesquels doivent 
dominer sur les autres, et attirer les regards“. 


Maxas Imdahlas atkreipė dėmesį į tai, kad šviesos ruožas 
tarp uolų yra viršum Caritas Romana grupės“. „Ir tai akivaiz- 
džiai ją išskiria ir tikrai neatskiria nuo stebuklo malonės 

akto“. Žr. M. I., „Die Zeitstruktur in Poussins ‚Mannalese‘: 
Fiktion und Referenz“, in Clemens Fruh et alii (sudarytojai), 
Kunstgeschichte — aber wie? Zehn Themen und Beispiele, Berlin, 
1989, p. 47-61, citata iš p. 58 ir toliau. 

Plg. M. Imdahl, „Caritas und Gnade: zur ikonischen Zeit- 
struktur in Poussins ‘Mannalese’ “, in F. Nies ir K. Stierle, 
Französische Klassik: Theorie — Literatur — Malerei, München, 
1985, p. 137-166. Imdahlo straipsnį cituoju pagal 1989 me- 
tų redakciją, kuri, nors ir trumpesnė, tačiau praplečia kai 
kuriuos ankstyvesnio teksto pastebėjimus. 


Vargu ar teisingai laiko atžvilgiu Imdahlas suskirsto abi vyrų 
grupes, išsidėsčiusias simetriškai aplinkui Mozę ir Aaroną, 
ibid., p. 49. Pirmajam planui galiojančią eilės tvarką iš kairės 
į dešinę Imdahlas postuluoja ir viduriniajam: „Šių grupių 
veiksmus galėtume atskirti pagal tai, kad kairioji grupė 
pamato debesį dar iki stebuklo, o dešinioji, stebuklui jau 
įvykus, reiškia pagarbą Mozei, tačiau šis, rodydamas į dangų, 
tai draudžia“. 


Taip jaunos moters gestus aiškina Imdahlas, ibid., p. 51, 
priešingai negu Le Brunas (žr. past. 3, Jouino leidimas, 
p. 51), kurio manymu, „septynių pirmųjų figūrų iš kairės“ 
grupę užbaigia senukas. Imdahlo aiškinimą patvirtintų jo 
pastebėtas vizualinis „rimas“ tarp jaunuolio ir jaunos moters 
iš Caritas Romana grupės viršutinių kūno dalių. 


Bernard Lamy, La rhétorique ou lart de parler, Amsterdam, 
11699 (Perspausdinta Brighton, 1969), knyga 8, sk. V, p. 325 
ir toliau: „Toutes les figures de Rhėtorigue [...] ne se font 
gue pour rėveiller les Auditeurs et les tourner vers ce gue 
Von veut qu'ils considèrent. [...] Comme l'ame est faite pour 
la veritė, qu’elle a un désir ardent de scavoir, aussi tot qu elle 
appercoit quelque chose qu'elle n’a point vù et qui la frappe 
d'une maniėre extaordinaire, elle a de la curiositė, elle la 
veut connoitre. Ainsi pour rendre l'ame attentive, c'est a 
dire pour lui donner de la curiositė, il n'est guestion gue de 
trouver des tours ingėnieux qui donnent un air extra- 
ordinaire a ce gu on veut faire considérer“. 


Richesourse [J. de la Sourdiére], L'Eloguence de la chaire, ou 
la Rhetorique des predicateurs, Paris, 1609, p. 124: „L’Histoire 

ou l'exemple /L’Embléme / L’Hieroglyphique / La fable et 
la Parabole / La Surprise / Le Paradoxe etc.“; p.129: „une 
des plus grandes perfections de l’Exorde est d'avoir quelque 
chose d'imprėvue et de surprenant gui plaise aux Auditeurs 
et qui les engage agrėablement a souhaiter le reste du 
discours“. 


Valerius Maximus, Sammlung [...] (žr. past. 20), t. 3, p. 334. 
Atitinkamoje lotyniško teksto vietoje rašoma: „Putaret aliquis 
hoc contra rerum naturam factum, nisi diligere parentes, 
prima naturae lex esset“. 


Trėvoux žodyne (Dictionnaire universel francois et latin [...]. 
Paris, 1743) stebuklas (miracle) apibrėžiamas šitaip: „Un mi- 
racle est [...] un effet extraordinaire et merveilleux, qui est 
au-dessus des forces de la nature; gue Dieu fait pour ma- 
nifester son amour, ou sa puissance“. („Stebuklas [...] tai 
nepaprastas ir nuostabus įvykis, pranokstantis gamtos jėgas. 
Ji įvykdo Dievas, norėdamas parodyti savo meilę ar galia“.) 


Metaforinis ryšys, kurį aš nustačiau tarp Caritas Romana ir 
manos stebuklo, skiriasi nuo Louis Marino straipsnyje pos- 
tuluojamo (žr. past. 4) past. 43. Mano nuomone, Mozė ir 
Aaronas nėra tiesioginiai stebukladariai. 


Plg. vietą iš Biblijos Išminties knyga 16.21, kurioje lygiai taip 
pat aiškinamas manos lietus: „Nes tavo esmė [kiti verčia: 
„duonos saldumas'] rodė tavo jautrumą, kurį tu turi savo 
vaikų atžvilgiu“. 


Richesource (žr. past. 35, p. 125) vadina Exordium ad rem 
„prėparatif et disposition au corps du sermon“ („Pasiruošimas 
pagrindinei pamokslo daliai“). 


J. Vanuxemas pirmasis pastebėjo tai, kad Poussinas naudojosi 
Richeome knyga:,Les ‚Tableaux sacrės' de Richeome et 
l'iconographie de l'Eucharistie chez Poussin“, in A. Chastel 
(sudarytojas), Nicolas Poussin, t. 2, Paris, 1960, p. 151-162. 
Tačiau Poussinas, Vanuxemo nuomone, nesidomėjo tomis 
temomis, kurios teikė progą aiškinti jas alegoriškai („ne s'est 
pas occupé de sujets se prêtant a un sens allégorique“). 
Konkrečiai „Manos rinkimui“ Poussinas nesuteikęs alegori- 
nės reikšmės. Ši tezė man atrodo ginčytina. Be abejonės, 

paveikslo fonui Poussinas panaudojo Gaultier graviūrą, kuri 
yra Richeome’o knygos p. 161. Be to, išdėstydamas kai kurias 
figūras, jis orientavosi į Richeome'o tekstą. Pvz., p. 163 ra- 
Soma: „Mais sur tous il y a du plaisir à veoir ces petits enfants 
demy nuds, gui ayans goustė ces douceurs blanches y ac- 
courent, comme a une grelle de pois sucrez: et s'entre- 
poussans les uns les autres, font gui en serrera plus dans 
ses pochettes“. („Visų pirma smagu matyti, kaip šie pusnuo- 
giai vaikai subėga tarsi krintant cukrinių žirnių krušai; 
stumdydamiesi, visi jie bando kuo daugiau prisigrūsti kiše- 
nes“.) Tačiau nereikia užmiršti, kad tarpusavyje besigalynė- 
jančių vaikiščių grupę Poussinas integravo į bendrą paveiks- 
lo struktūrą: ši scena kartu su Caritas Romana grupe vaizduoja 
dorybės ir ydos vaizdavimui būdingą Invidia ir Caritas su- 
poravimą. 


* Louis Richeome, Tableaux sacrez [...], Paris, 1609, p. 176 ir 
toliau: „Comme la Manne estoit merveilleuse en ses causes, 
en sa nature, et en ses effects; aussi portoit-elle un nom ne 
signifiant que merveille et admiration: car Manne vient du 
mot MAN-HU, qui est a dire, ainsi gu'avons cy-dessus ouy, 
QU’EST-CECY; mot qui marque admiration et desir de 
scavoir en celuy qui le profere: car parce qu'il ignore la 
nature de la chose, il l’admire et demande que c'est. Nostre 
Manne et nostre Sacrement est si admirable, qu’aucun nom 
ne le peut declarer, et apres qu'on l’a bien consideré, on 
trouve beaucoup plus facile de l’admirer que de l’exprimer 
par un nom correspondant a son excellence, au moyen 
dequoy de tous les noms qu’il porte, il n’en a aucun qui luy 
convienne mieux que Manne, nom d'admiration“. 

VI BRUCE NAUMAN 


Dream Passage 


Svarstymai apie erdvės 


pagavą 


Skulptūros ir architektūros, t.y. erdvinių darinių, pagava ski- 
riasi vienu svarbiu bruožu nuo dvimačių dailės formų paga- 
vos. Trimačių kūrinių sąlytis su suvokėju yra dvejopas: į juos 
ne tik žiūrima, bet jie ir apeinami. Čia labiau negu suvokiant 
paveikslą, apeliuojama į vieną suvokėjo sugebėjimą - topologi- 
nę kompetenciją*. Šia sąvoka nusakoma suvokėjui, kaip kū- 
niškai bütybei, būdinga orientavimosi sistema, kurios dėka tiek 
natūralią, tiek ir dirbtiniu — ar meniniu — būdu suformuotą 
erdvę jis suvokia kaip reikšmingą (turintį reikšmę) tekstą*. 
Topologine kompetencija leidžia projektuoti į mus supančią 
erdvę tris kategorijas*: horizontalumo (kaire/desine), vertika- 
lumo (viršus/apačia) ir erdvės gilumos (arti/toli). Reikia ba- 
zymeti, jog priklausomybė nuo žmogaus kūno dviem iš šių 
kategorijų (vertikalumo ir erdvės gilumos) suteikia asimetrišką 
pobūdį, o tai neatitinka grynai geometrinio jų apibrėžimo. Kaip 
erdvės skaidymo principas simetriška iš esmės yra tik kairės/ 
dešinės kategorija (be kita ko, tikriausiai del to atskirose kultu- 
rose linkstama skirtingai vertinti šios kategorijos terminus). 
Topologines kompetencijos konceptas ypač svarbus analizuo- 
jant Bruceo Naumano (gim. 1941) kūrinį „Dream Passage“ 

(17, 18 il.). Šio kūrinio reikšmės sudarymui būdinga tai, kad 
suvokėjo kompetencija gali būti veiksminga kaip atliktis* tiktai 
vienoje, parengiamojoje, bet ne bagrindinėje erdvės dalyje. Be to, 
abu erdvės suvokimo sudaromieji — vizualinis-kognityvinis ir 
kūniškasis aspektai — negali veikti, kaip įprasta, kartu; jie tar- 
pusavyje supriesinami. Tad „Dream Passage“, suardydamas 
iprasting nedrumsčiamą abiejų aspektų vienybę, priverčia 
suvokėją svarstyti apie tai, kaip jis pats suvokia erdvę. 

Pirmasis priartėjimas 


Bruce’o Naumano „Dream Passage“ (17, 18 il.), sukurtas 
1983-aisiais, priklauso serijai tų šio amerikiečių meni- 
ninko kūrinių, kuriuos galima apibūdinti „patiriamųjų 
architektūrų“ sąvoka. Tai dariniai, atrodantys kaip archi- 
tektoninės erdvės, tačiau neturintys praktinės funkcijos. 
Vienintelis jų tikslas — padėti suvokėjui įgyti naują, tik 
tokiu būdu perteikiamą estetinį patyrimą.! 

„Dream Passage“ toliau norėčiau aprašyti kaip kūrinį, 
kurio tikslas — paveikti suvokėjo topologinę kompetenciją 
ja manipuliuojant*. Šis manipuliacijos procesas* suvokiamas 
kaip kūrinio turinio forma*, o pati architektonine erdvė, 
artikuliuota* kompleksiškai, suvokta kūnu ir vizualiai- 
kognityviai, yra raiškos forma*. Čia pateikiama sakymo ak- 
to* analizė pagrindiniais bruožais primena išgyvenimo 
nupasakojimą, kurį kartais pertraukia hipotetiniai spė- 
liojimai ir patikslinančios retrospekcijos. Tame nupasa- 
kojime vaizduojamas „idealiojo“ suvokėjo takas per archi- 
tektoninį darinį, sykiu bandant aprašyti raiškos formą, 
galinčią teikti estetinį patyrimą. 

„Dream Passage“ galima pamatyti Schaffhausene, nau- 
jojo meno salėse.“ Iš pradžių lankytojui kūrinys atrodo 
kaip nedidelis architektoninis darinys erdvioje parodų 
rūmų architektūroje (17 il.). Tai siauras dvylikos metry 
ilgio ir beveik dviejų su puse metrų aukščio koridorius, 
ties viduriu kertamas kubui artimos formos erdvės 
(2,47 x 2,87 m horizontalioje projekcijoje). Pagal pla- 
no konfigūraciją šis mažosios architektūros darinys yra 
panašus į centrinę bažnyčios dalį, turinčią vienodo il- 
gumo presbiteriją ir navą. Tačiau medžiagine savo išvaiz- 
da - išorinės sienos iš neobliuotų medinių lentų, kurias 
laiko taisyklingi sijų pastoliai - jis veikiau primena mugės 

17 Bruce Nauman, Dream Passage (išorės vaizdas). Naujojo meno salės, 
Schaffhausen 

kioską. Pro siaurą angą, esančią viename jo gale, galima 
pažiūrėti į vidų. Skirtingai nuo išorės, sienos čia lygios ir 
baltai dažytos. 

Įėjimą apšviečia akinamai geltona šviesa, sustiprindama 
traukos į vidų jėgą. Tai provokuoja lankytoją įžengti į šią 
erdvę ir laikinai atsisakyti galimybės laisvai judėti - 
privilegijos, kurią paprastai turi dailės kūrinių suvokėjas. 
Centre esanti kubinė erdvė, kurios kontūrai gerai mato- 
mi iš išorės, leidžia tikėtis būsiant ją galimo „įvykio“ arba 
paruošto vertės objekto* manifestacijos vieta. Dėl to 
žiūrovas tampa elementarios naratyvines zeskojimo* pro- 
gramos subjektu. Tunelio formos įėjimo zona, turinti 
vieno metro plotį, yra tokia ankšta, kad į ją tegali įeiti 
vienas žmogus. Todėl suvokimo procesas įgauna indivi- 
dualaus ieškojimo forma.” 

Dvejopai — kaip žiūrintis ir kaip apeinantis [kūrinį] — 
įvardytas suvokėjas, patekęs į įėjimo zoną, centriniame 
kube išvysta juodo keturbriaunio vamzdžio darinius, ku- 
rių iš pradžių negali identifikuoti kaip objektų. Tuo tar- 
pu siauras koridorius, kuriame jis stovi, yra tuščias, tik 
palubėje šviečia dvi eilės geltonų neoninių vamzdelių. Ši 
pirmoji erdvės dalis, atlikusi traukos ir „nukreipimo“ 
vietos funkciją, jau neatrodo kaip koridorius, kuris veda 
į centrinį kubą. Tačiau iš tikrųjų įėjimo dalies funkcija 
yra daug platesnė. Ji išaiškėja palyginus įėjimo ir centri- 
nio kubo erdvines struktūras. Pirmoji erdvės dalis skirta 
suvokėjo topologinei kompetencijai sutvirtinti ir pareng- 
ti jį atlikčiai, turinčiai vykti centriniame kube. Šią pa- 
rengiamąją funkciją atlieka įėjimo zona, nes jos erdvinė 
sandara atitinka žmogaus kūno topologinę struktūrą; ją 
sudaro tvarką įvedančios vertikalumo, horizontalumo 
bei erdvės gilumos kategorijos, - žmogaus kūno a prior, 
kuri padeda jam „įsisavinti“ erdvę: 

18 Bruce Nauman, Dream Passage (vidus). Naujojo meno salės, 
Schaffhausen 


— Asimetrija išilgai koridoriaus vertikalios ašies (šviečian- 
tys vamzdeliai lubose /tuščios grindys) atitinka žmogaus 
kūno asimetriškumą išilgai vertikalios ašies (viršuje — 
galva/apačioje — kojos). 
— Įėjimo zonos skersinė simetrija kartoja kūno kaires- 
dešinės simetriją. 
— Asimetrija išilgai koridoriaus gilumos ašies (už nugaros 
lieka jau žinoma patalpos išorė /priekyje dar laukia išžval- 
gymo kubas) atspindi kūno asimetriją priekis/ nugara. 
Įėjimo zona, nors ir ankšta, atpažįstama kaip jau žino- 
ma vieta: jos specifinė forma atspindi erdvės pagavos a 
priori, kuri suvokėjui leidžia orientuotis pasaulyje. 


Erdvės sąrangos principo atradimas 


Centrinio kubo erdvė tampa matoma įveikus apie du 
trečdalius įėjimo zonos (18 il.). Kas gi yra tame kube, ku- 
rį „įsisavinti“ ir siekia suvokėjas: Kairėje matyti lygus, so- 
lidus, juodo matinio plieno stalas; tarp stalo ir kairiosios 
kubo sienos stovi kėdė iš tokios pat medžiagos. Tačiau 
kubo erdvėje stalo/kėdės grupė atsiranda ir antrąsyk — 
apversta, pritvirtinta prie lubų. Tad negali būti siekiama 
paprasčiausiai pasinaudoti baldais. Šio klasikinio, iki 
minimumo redukuoto kambario apstatymo sudvejinimas, 
atstumianti [baldų] medžiaga ir neįprasta stalo ir kėdės 
padėtis verčia stebinų ir einanų lankytoją ieškoti kitos 
suvokimo formos — įprastą pragmatinį suvokimą turi 
pakeisti vizualinis ir kognityvinıs.' 

Tačiau, negana to, sudvejinta ne tik stalo/ kėdės grupė. 
Pabandžius suprasti pakabintų baldų padėtį, grindys, ant 
kurių stovima, pasirodo turinčios lubų paskirtį. Taip 

19 Bruce Nauman, Dream Passage eskizas. Kröller-Müller muziejus, 
Otterlo 


atsitinka dėl to, kad centrinio kubo erdvė apšviečiama iš 
dviejų pusių (dviem eilėm raudonų ir baltų neoninių 
vamzdelių): viršuje ir „apačioje ant lubų“, iš dešinės į 
kairę sukeitus raudoną ir baltą spalvas. Dabar jau matyti, 
kad kiekvienas toks įrenginys pakartotas dusyk ir kad 
visos poros išdėstytos pagal vieną ir tą pati principą — 
taškų simetriją? 

Šio darinio struktūros taisyklingumas tuo dar nesibai- 
gia: kitapus kubo erdvės atsiveria antrasis koridorius, 
forma ir įrengimu identiškas tam, kuriame stovima. 
Tačiau ir jame matyti ta pati sankaita: priešais esančioje 
erdvės dalyje apšvietimas įrengtas „ant lubų apačioje“. 

Dabar stebintis ir einantis lankytojas pagaliau pamato, 
kad jis pats uždarytas taškų simetrijos sistemoje, nule- 
miančioje visą erdvinį darinį, centrinio kubo erdvę ir abu 
koridorius (plg. 19 il.).® Šią trimatę taškų simetrijos sis- 
temą galima būtų aprašyti geometrijos terminais: tam 
tikrą darinio vietą (V) atitinka kita to paties darinio vie- 
ta — jos „antrininkė“ (V'); visos tiesės, kurios tą vietą 
jungia su jos „antrininke“, susikerta viename taške — 
simetrijos centre; jis yra šio darinio viduryje ir dalija į dvi 
lygias dalis linijas, jungiančias abi tarpusavyje santykiau- 
jancias vietas.’ 


Estetinio prasmės efekto kūrimas 


Nustačius, kad taškų simetrija yra bendras „Dream Pas- 
sage“ sąrangos principas, dar nereiškia, kad tai sąlygoja 
estetinį prasmės efektą* per se. Nepamirškime, kad suvo- 
kėjui tai paaiškėjo įėjimo zonoje. Jos funkcija — atvaiz- 
duoti žmogaus kūnui būdingą erdvės koordinačių sis- 
temą. Kai suvokėjas patenka į koridorių, su šia patalpos 
dalimi atsiranda grįžtamasis ryšys. 

Buvimas įėjimo zonoje suvokėjui yra realus kūno 
patyrimas. Tačiau centrinį kubą jis suvokia jau ne kūnu, 
o tik vizualiai ir kognityviai. Kaip jau minėta, „sudvejinti“ 
baldai trukdo centrinę erdvės dalį suvokti pragmatiškai. 
Simetriškas kartojimas rodo, kad tikroji apstatymo bal- 
dais funkcija yra „abstrakčios“ prigimties: baldai visų 
pirma yra aiškiai skirti pavaizduoti simetriškai tvarkai, 
kurią suvokėjas turi pamatyti. Šioji antra, vizualinė-kog- 
nityvinė pagava leidžia atrasti vieną tašką — taškų simet- 
rijos sistemos centrą. Nuo šio momento kognityviniu 

grįžtamojo ryšio būdu suvokėjas kviečiamas užimti šią 
idealią, nematerializuotą vietą. 

Abi ką tik aprašytos erdvės patyrimo formos — kūniška 
ir vizualinė-kognityvinė, yra susijusios sintagmatiškai*: vi- 
zualinę-kognityvinę erdvės pagavą ruošia įėjimo zonos 
suvokimas kūnu, zonos, kurios erdvinė struktūra sustip- 
rina suvokiančiojo subjekto topologinę kompetenciją. 
Centrinio kubo erdvės apstatymas baldais demonstruo- 
ja nuoseklią binarinę struktūrą, ir tai suvokėjui teikia 
progą projektuoti į ją erdvės koordinačių sistemą, kuri 
taip pat yra aiškiai binarinė. Horizontalių, vertikalių ir 
erdvės gilumos sistema negali tapti veiksminga, nes 
„Dream Passage“, turėdamas simetrijos centrą, yra erdvė 
be dominuojančių ašių. Lauktoji atliktis įgauna neatlik- 
ties, o tiksliau — save reflektuojancios modalinės atltkties 
forma. Taigi Cia susiduriame su suvokimo procesu, kuris, 
uzuot krypes j pagavos objekta, atsigreZia j patj suvoke- 
ją, kad pakirstų pirmoje fazėje sustiprintą jo „topolo- 
ginį tikrumą. 

Belieka tiksliau nustatyti estetinio patyrimo, kurį suke- 
lia paradoksali „Dream Passage“ sakymo akto struktūra, 
prigimtį. Pagal kai kuriuos apibūdinimus ji panaši į 
fantastiskumo patyrimą, jeigu šis apibrėžiamas kaip „dve- 
jonė“, „patiriama vien gamtos dėsnius pažįstančio sub- 
jekto, susiduriančio su akivaizdžiai antgamtiniu įvykiu." 
Pavartota sąvoka „antgamtinis“ gal ne visai dera mūsų 
kontekstui, tačiau ir „Dream Passage“ suvokėjas yra prieš- 
taringoje situacijoje, verčiančioje rasti adekvačią reakciją 
į naują „realybės“ formą, kurios jis nepajėgia įsisavinti, 
remdamasis turimomis pagavos schemomis. 

Reikia pasakyti, kad tas estetinis patyrimas, kokį tei- 
kia Bruce'o Naumano kūrinys, tam tikra prasme yra 
„konkretesnis“ už patyrimą, įgyjamą skaitant fantastinę 

literatūrą. Bruce'o Naumano dirbtinai sukurta realybė, 
kuri supriešinama su pažįstama realybe, egzistuoja ne tik 
kalbinės fikcijos arba prisiminto išgyvenimo forma; su- 
vokėjas savo paties kūnu patiria iš pradžių gerai jam 
pažįstamą koridoriaus erdvę, o vėliau pastebi, kad ir ji yra 
tik dalis aukštesnio rango erdvės sistemos su beveik „ant- 
gamtinėmis“ savybėmis. „Dream Passage“ suvokėjas nėra 
tik paprastas skaitytojas, jis yra tikras „fantastinio“ teksto 
protagonistas. 

Pasirinkdamas „Dream Passage“ („Sapnų pasažas') pa- 
vadinimą, Bruce'as Naumanas jo paties siekiamam este- 
tiniam patyrimui suteikia panašumą su sapno patyrimu. 
Gali būti, kad dailininkas šiuo pavadinimu norėjo pri- 
siminti „blokavimo“ įspūdį, kartais patiriamą sapnuojant, 
kai žmogus jaučia, jog yra verčiamas veikti situacijoje, 
kuri bet kokį jo veiksmą padaro neįmanomą. Šį fenomeną, 
kuris nekontroliuojamoje naktinėje egzistencijoje dažnai 
tėra slogutis, architektoninis Bruce'o Naumano išradi- 
mas leidžia pažinti iš naujo kaip reflektuojamą ir skaidrų 
estetinį patyrimą. 

Dar neaprašyti visi Bruce'o Naumano kūriniai, mano va- 
dinami „patiriamosiomis architektūromis“. Sistemingo šių 
darbų aprašymo stinga ir Coosje van Bruggeno monografijoje 
Bruce Nauman, New York, 1988. Šiame kataloge pateikiami 
eskizai daugelio projektų, tarp jų ir nerealizuotų: Bruce 
Nauman: Drawings — Zeichnungen 1965-1986, Museum für 
Gegenwartskunst, Basel, 1986. Apie Naumano „koridorių“ 
estetiką Zr. neseniai pasirodžiusį Gerhard Graulich, Die leib- 
liche Selbsterfahrung des Rezipienten: ein Thema transmodernen 
Kunstwollens, Essen, 1989, p. 120-128. 


Plg. su straipsniu „Hallen für neue Kunst (The Space of New 
Art) in Schaffhausen“, Parkett 4 (1985), p. 88-98, kuriame 
Christel Sauer isdesto Sios institucijos, kaip muziejaus, 
samprata. 


Dauguma Bruce'o Naumano „patiriamųjų architektūrų“ 
reikalauja nuoseklaus individualaus suvokimo. 1972 m. Ka- 
selyje, „Documenta“ parodos proga padarytoje instaliacijoje 
tokį suvokimą laidavo išorinės instrukcijos. Lankytojas būda- 
vo išprovokuojamas sekretoriate pasiimti durų, pro kurias 
patenkama į „patalpą“, raktą. Be to, jis turėjo teisę išbūti joje 
valandą. 


Anglų kalboje yra posakis „to turn the tables“, kuris pagal The 
Oxford English Dictionary reiškia: „to cause a complete reversal 
of the state of affairs“. Vaizduodamas „Dream Passage“, 
Bruce'as Naumanas, regis, pritaikė kūrybišką metodą, kurį 
jis itin vertina. Jį sudaro kalbinės metaforos žodžių išraiška 
plastinėmis priemonėmis. (Už nurodytą anglišką posakį esu 
dėkingas Ann'ai Vollman.) 


Brutalių ir negausių „Dream Passage“ spalvų (baltos, rau- 
donos, geltonos, juodos) simbolines reikšmes Bruce'as Nau- 
manas yra aiškinęs viename iš vėlesnių kūrinių, siedamas jas 
su rasių spalvomis ir priežodžiais. Plg. 1984 metų neoninių 

uzrasu eskizus Bazelio kataloge (zr. past. 1) nr. 461 ir toliau, 
kurie susiseda iš tokių žodžių junginių: WHITE ANGER, 
RED DANGER, YELLOW PERIL, BLACK DEATH (baltas 
pyktis, raudonas pavojus, geltona erdve, juoda mirtis). (UZ 
nuoroda esu dekingas Kurtui Schneideriui.) 


Pabrėžiant pragmatinio suvokimo liniją, kurią sugestijuoja 
kūrinys. „Dream Passage“ būtų galima suvokti ir kaip „ko- 
ridorių, vedantį prie stalo su kėde“, t.y. darinį, susidedantį iš 
dviejų dalių — vienos normalios, kitos apverstos — kurios 
susikryžiuoja centrinio kubo erdvėje. Tačiau kubo erdvė taip 
aiškiai atskirta nuo abiejų tunelį primenančių koridorių, kad 
toks supratimas negali tenkinti. 


„Dream Passage“ turi vieną elementą, kuris nepaklūsta 
aprašvtiems simetrijos dėsniams: „apversto“ koridoriaus ga- 
las vra užtvertas medine lenta. Todėl net pavadinime esanti 
„pasažo“ sąvoka atrodo priklausanti „uždaros gyvenamosios 
patalpos“ sampratai. Uždaryti įėjimui priešingą galą yra bū- 
tina, nes kitaip per angą matytųsi normaliai vaikščiojantys 
žmonės ir išnyktų sankaitos įspūdis. Pagal menininko su- 
manymą, kuris nebuvo įgyvendintas Schaffhausene, anga 
turėjo būti visai arti sienos. Dėl to būtų daug mažiau juntama 
ši asimetrija. (Už šią informaciją esu dėkingas poniai Christel 
Sauer.) 


Tzvetan Todorov, Introduction a la lıtterature fantastigue, Paris, 
1970, p, 29: „I'hėsitation éprouvée par un être qui ne connait 
que les lois naturelles, face a un ėvėnement en apparence 
surnaturel“. 

VII FRANCESCO BORROMINI 


Sv. Ivo bažnyčios 
alla Sapienza interjeras 


Reikšmės dimensijos 


architektūroje 


Reikšmė architektūroje tebėra mažai tyrinėta, palyginti su tapy- 
bos sritimi, kur ikonografija, kaip nauja metodinė išeities 
pozicija, yra lygiomis teisėmis atsistojusi greta tradicinės stilių 
istorijos, nors ir nebūdama su pastarąja susijusi. Pionieriaus 
vaidmenį atliko velyvosios antikos 17 viduramžių architektūros 
tyrinėjimai, pademonstruodami architektūrinės citatos funkci- 
jos svarbą reikšmės sudarymui.' 

Pastaruoju metu linkstama prie kitokios reikšmės analizės: 
remiantis pastatų puosyboje (lipdybınıs dekoras ir architektūri- 
nė plastika) manifestuotais simboliais ir emblemomis, visų pir- 
ma aiškinamas baroko kūrinių turinys. Tačiau šiose studijose 
dažniausiai tenkinamasi tik tuo, kad išaiškinama kuo dau- 
giau pavienių simbolių-ženklų, nepaisant jų santykio su visa 
erdvės forma. Analizuodamas Šv. Ivo bažnyčios interjerą, no- 
rečiau parodyti, jog architektūros kūrinys pats savaime gali 
būti laikomas sintagmatine* struktūra, turinčia reikšmę nepri- 
klausomai nuo konvencionalių simbolių. 

Tačiau simboliai ir emblemos, atpažįstami pirmiausia baž- 
nyčios lipdybiniame dekore, nėra tik papildomi reikšmės ele- 
mentai, tikslinantys ir praturtinantys pagrindinės formos 

sintagmatinę reikšmę. Francesco Borromini’o (1599-1667) 
kūrinyje „ornato“, architektūros puosyba, savo ruoztu tur 
uždarą sintagmatine struktūrą, išlaikančią sistemišką, reikšmi- 
nį ryšį su visa erdvės forma. 

Šio tyrinėjimo objektas — Šv. Ivo bažnyčios interjeras; pastato 
su pagarsėjusiu, plačiai aptartu spirales pavidalo bokštu išorės 
forma nebus nagrinėjama. Apsiribojimas interjero analize pa- 
grįstas metodiškai: interjeras pats savaime sudaro savarankišką 
architektūrinį tekstą*, kurį recipientas suvokia atskirai nuo 
isores vaizdo.? 

Architektūros kūrinys — konvencionaliy 
simbolių-ženklų vieta 


Pastaraisiais metais Borromini'o Šv. Ivo universitetinė 
(alla Sapienza) bažnyčia (20, 21 il.) tapo pamėgtu simbolių 
komentavimo pratybų lauku.? Studijos galėjo įrodyti, jog 
Borromini'o, kaip ir kitų baroko laikotarpio architektų, 
kūryboje svarbus vaidmuo tenka konvencionaliems simbo- 
liams ir emblemoms. Bet čia galioja ir tai, kas pasakytina 
apie ikonografinį tapybos tyrinėjimą: naujas aiškinimo 
metodas negali integruoti stilių istorijos analizės rezul- 
tatų. Be to, dauguma lig šiol publikuotų studijų taip silp- 
nai metodiškai pagrįstos, kad interpretavimas žymia 
dalimi yra intuityvus ir atsitiktinis. Abejones kelia ypač 
tai, kad beveik visi autoriai, komentuodami jau baigtą sta- 
tinį, pasitelkdavo pagalbon dar ir planus bei brėžinius iš 
pirminių projekto variantų, kurių vėliau buvo atsisakyta. 

Pirmiausia norėčiau trumpai aptarti labiausiai įtiki- 
namus simbolių aiškinimus, kurie iki šiol galioja Šv. Ivo 
bažnyčios interjerui, bandydamas juos sugrupuoti pagal 
paprastą tipologiją. Borromini'o kūrinyje iš esmės skir- 
tinos dvi simbolių-ženklų rūšys: bendrieji, priklausantys to 
meto bibliniam-teologiniam kontekstui, ir specialieji — tai 
atskiros emblemos iš popiežių herbų, tačiau taip pat 
perimtos iš bendrosios simbolikos? 

Iš pradžių - apie popiežių emblemas. Jau Borromini'o 
amžininkai nuolat tvirtino, kad itin savitas Šv. Ivo baž- 
nyčios planas (22 il.) sukurtas turint galvoje bitės - gyvio, 
vaizduojamo popiežiaus Urbono VIII emblemoje - for- 
mą. Nors šį faktą tikriausiai bus pateikęs pats architek- 
tas, negalima jo pervertinti. Net jei Borromini's ir siejo 
projektuojamą pastatą su bite ir tai parodė pirmajam po- 
piežiaus įgaliotam užsakovui, vis tiek tenka manyti, jog 

specifinė plano forma tikrai negali būti kildinama iš bitės 
formos. (Didžiausias plano ir vabzdžio panašumas — 
šešiakampė forma.) Visų pirma, baigtame pastate, net ir 
jo plane, bitės kontūrų nematyti.“ 

Tačiau interjere (23 il.) aiškiai matyti Aleksandro VII, 
kurio valdymo metu buvo daromi lipdiniai, emblemos. 
Monti - daugiausia aštuonkampė žvaigždė, ąžuolo lapai ir 
gilės, — skyrium arba kombinuoti su kitais simboliais 
ir herbų emblemomis, pasirodo išsklaidyti po visą bažny- 
čios erdvę: žibinte, viršum langų, ant vainikinio karnizo, 
kaip abako gėlės pakaitas.” O augalų kompozicijoje vir- 
šum arkinių langų, apjuostos dideliu ąžuolo lapų vaini- 
ku, pasirodo ir dvi Aleksandro pirmtako Inocento X emb- 
lemos: rožė ir lelija. Greta emblemų iš popiežių herbų 
lygiai taip pat aiškiai matyti bendrieji bibliniai simbo- 


22 Šv. Ivo alla Sapienza bažnyčia, Roma. Pastato planas pagal Giannini 

liai, ypač išsiskiria cherubinai ir palmės, pagal Ezechielį 
41.18 — tai puošybos elementai vizijoje pamatytos ir 
atstatytos Saliamono šventyklos (tradiciškai suvokiamos 
kaip Bažnyčios prefigūracija), taip pat tokios figūros, kaip 
šešiakampė žvaigždė - aliuzija į dieviškąją išmintį. 

Pirmiausia šie bendrieji bibliniai ir specialieji popie- 
žių simboliai atlieka atrıbutine funkciją: bažnyčios erdvę 
jie apibūdina kaip naująją Saliamono šventyklą ir kaip 
dieviskosios išminties namus, pagal liaudišką universiteto 
pavadinimą „la Sapienza“, tačiau sykiu - ir kaip statybą 
skatinusių popiežių kūrinį. Krinta į akis Borromini'o 
pomėgis dviprasmiškai vartoti simbolius — bendrąja ir 
specialiąja reikšme: žvaigždės yra Aleksandro VII herbo 
ženklai, o kartu — dieviškosios išminties dovanos; rožės 
ir lelijos, kaip ir palmių šakelės, yra naujos Saliamono 
šventyklos atributai, bet sykiu ir emblemos iš Inocento X 
herbo. Dėl figūrų simbolikos dviprasmiškumo popiežių 
kūriniu vadinamas pastatas kartu yra ir Dievo namai. 

Greta šių abiejų atributinės simbolikos formų, kurios 
yra paremtos atskirų ženklų* reikšme, Šv. Ivo bažnyčioje 
Borromini's panaudojo ir naratyvinę simboliką, apiman- 
čią visą interjerą. Kaip aiškino Hansas Ostas’, iš pirmojo 
dekoro lengva atpažinti Šv. Ivo bažnyčią kaip atvaizdą 
namų, kuriuose įvyko Sekminių stebuklas — Šventosios 
Dvasios nužengimas, ir vietą, kur šis stebuklas kartojasi 
kasdienių mišių metu. Iki 1741 m. dvylikoje nišų, vie- 
nodais atstumais išdėstytų sienoje, stovėjo dvylika apašta- 
lų (24 il.)? Dvylika kupolu statmenai besileidžiančių 
žvaigždžių eilių, kuriose pakaičiui išdėstyta po aštuonias 
šešiakampes ir aštuoniakampes žvaigždes (21 il.), yra 
nukreiptos į apaštalų nišas ir rodo kelią ugnies liežu- 
viams, išeinantiems iš Šventosios Dvasios balandžio, esan- 
čio lubose viršum žibinto.!? 


23 Sv. Ivo alla Sapienza bažnyčia, Roma. Zvilgsnis į kupolą 

24 Sv. Ivo alla Sapienza bažnyčia, Roma. Sienos fragmentas su 
pagrindiniu altoriumi ir nišomis su apaštalais (pirminis vaizdas). 
Pagal Giannini 


Kadangi pagal tradicinę Biblijos egzegezę Šventosios 
Dvasios nužengimą reikia suvokti ir kaip Bažnyčios įkū- 
rimo momentą, tai naratyvinė interpretacija daro poveikį 
ką tik aptartam bažnyčios interjero kaip „Domus Sapien- 
tiae“ ir Bažnyčios prefigūracijos aiškinimui: Borromini'o 
universitetinėje Šv. Ivo bažnyčioje kartu su Sekminių ste- 
buklo akimirka pavaizduotas ir Bažnyčios įkūrimo mo- 
mentas — nepakartojamas istorinis ir per mišias vis pa- 
sikartojantis ivykis.'' 

Tačiau čia išvardyti simbolių aiškinimai dar nėra išsa- 
mi Šv. Ivo bažnyčios interjero reikšmės analizė. Komenta- 
ras, kuris apsiriboja tik konvencionalių simbolių reikšmės 
atskleidimu, negali parodyti, kokiu būdu simbolių-ženk- 
lų lipdyba yra susijusi su visa pastato forma. Toliau ban- 
doma panagrinėti šį aspektą, remiantis platesne reiks- 
mes samprata.!? 


Konstrukcija vs suvokimas 


Šv. Ivo bažnyčios interjero analizę reikia pradėti nuo 
plano konfigūracijos. Ji lemia sienų projekciją ir dar 
daugiau kupolo formą. Vargu ar ligšiolinėje literatūroje 
planas teisingai aprašomas, nes autoriai, užuot rėmęsi 
realiu pastatu, vadovaujasi Giannini'o graviūromis arba 
nepakankamai aiškiai skiria plano formos konstravimo 
metodą nuo jos suvokimo. 

25 Sv. Ivo alla Sapienza bažnyčia, Roma. Kupolas 

Beveik visi ligšioliniai Šv. Ivo interjero aprašymai re- 
miasi Giannini'o 1720 m. graviūrų knygoje Opera del ca- 
valiere Francesco Boromino [...] publikuotu planu (22 il.), 
į kurį įbrėžta heksagrama, sudaryta iš dviejų kryžmai su- 
dėtų lygiakraščių trikampių.!? Tačiau heksagrama nei 
reikalinga plano konfigūracijos brėžinio konstrukcijai, 
nei ji matoma baigtame pastate. Be to, geometrinės 
schemos, konstrukcijos ir kontrolės sumetimais įbrėžtos 
į abu Albertinoje saugomus planus, terodo vieną didelį 
trikampi.'' 

Plano konstrukcijos išeities taškas — Iygiakrastis trikam- 
pis, kurio kraštinės, padalytos į šešias lygias dalis, duoda 
pagrindinį matmenį (r). Tas pagrindinis matmuo kartu 
vra ir apskritimų, nukertančių trikampio kampus, ir 
pusapvalių „apsidžių“, esančių ties trikampio kraštinių 
viduriu, spindulys (žr. schemą p. 190). 

Šalia apskritimo vienintelis esminis interjero architek- 
tūros elementas — plano konfigūracija: ji lemia ne tik 
konstrukcinį pastato sujungimą, bet, naujai suskaidvta, 
ir erdvės suvokimą. 

Šv. Ivo bažnyčios interjeras (21 il.) padalytas į dvi aiš- 
kiai viena nuo kitos atskirtas zonas: belangę sienų zoną, 
kuri erdvinio cilindro forma vertikaliai pratęsia plano 
konfigūraciją, ir aiškiai apšviestą kupolo zoną, kuri pra- 
sideda be tambūro, tiesiog viršum sienų zonos. Plano 
konfigūraciją akivaizdžiai rodo juoda šešėlinė linija vin- 
giuotame vainikiniame karnize ties sienų ir kupolo zonų 
susikirtimu (25 il.). Priešais ją, kupolo viršūnėje, vra bal- 
tas žibinto šviesos ratas. Kupolo pavidalas sukuria nuolati- 
nį perėjimą tarp abiejų linijinių darinių, — sudėtingos 
plano konfigūracijos ir paprasto žibinto skleidžiamos 
šviesos rato, kurių priešingumą pabrėžia apšvietimo in- 
scenizavimas. 

Sienų zoną, dekoruotą stambiais korintiškais piliast- 
rais, karnizas dalija į du aukštus (21 il.). Kupolo zona yra 
gausiai dekoruota lipdiniais, kurie supaprastinta forma 
pratęsia sienų suskirstymą piliastrais, be to, rafinuotai 
varijuoja Šv. Petro bazilikos kupolo mozaikinę puošybą. 

Borromini'o kupolą, kaip ir visus kitus, galima suprasti 
lyg pavaizduotą „dangaus skliautą“. Tačiau Šv. Ivo baž- 
nyčioje ši tradicinė simbolinė reikšmė neturi būti pritem- 
piama iš šalies — iš jau žinomų kultūros faktų fondo. Ji 
tematizuota pačiame kūrinyje, o būtent - ypatingu kupolo 
ir sienų architektūriniu sprendimu, kuris kaip paprastai 
apeliuoja į kaskart naują suvokimo formą. 

Kupolo zona yra grynai suvokiminė erdvė, sienų zona vaiz- 
duoja prokseminę erdvę, kurią recipientas suvokia komplek- 
siškai: jis stebi erdvę, tuo pat metu judėdamas joje. 
Skirtumas tarp sienų ir kupolo Šv. Ivo bažnyčioje pa- 
brėžiamas tuo, jog „žemiškoji“ sienų zona specifine savo 
horizontaliąja projekcija (plg. 22 il.) daugialypiškai at- 
spindi žmogaus kūno „koordinačių sistemą“ (panašiai 
kaip įėjimo erdvė Bruce'o Naumanno Dream Passage) .'® 
Tam, kuris atsistoja į vidurį ir šešis kartus pasisuka 
sesiasdesimcia laipsnių, bažnyčios erdvė šešis kartus 
pakartoja kūno kairės ir dešinės pusių simetriją; tuo pat 
metu kūno priekio ir nugaros asimetrija architekturis- 
kai realizuojama skirtumu tarp įgaubtų ir isgaubty „ap- 
sidžių“, išdėstytų viena priešais kitą trijose pagrindinėse 
aSyse; pagaliau piliastrų orderio bazės ir kapitelio skir- 
tumas atspindi žmogaus asimetriškumą pagal vertikalią 
ašį. Recipientui, kurio suvokimo struktūra slypi „jo paties 
kūne“, ypatingas architektūrinis sienų sprendimas lei- 
džia jaustis pakyletam erdvėje. Taigi su žmogaus kūnu 
susietame architektūriniame sienų sprendime papildo- 
mai motvvuota simbolinė „žemiškumo“ reikšmė. 

Lig šiol, remdamasis geometrinės sandaros dėsniais, 
sudėtinę plano konfigūraciją, matomą vainikiniame kar- 
nize, aprašiau kaip lygiakrascio trikampio modifikaciją. Šį po- 
žiūrį į sienų, pratęsiančių pamatų kontūrus vertikaliai 
aukštyn, suvokimą keičia naujas skaidymas. Kaip parodė 
Hansas Seldmayras, suvokėjui nustatant sienų ribas, svar- 
bus vaidmuo tenka piliastrams, kuriais Borromini's inst- 
rumentalizuoja „žemiškąją“ zona.’ 

Piliastrai, projektuojantys taisyklingus modulius į ban- 
guojančią sieną, atlieka dvejopą funkciją — segmentuojanciq 
ir kompozicinę. Jie dalija sieną į šešias dalis, arba travejas, 
kurios savo ruožtu susideda iš trijų dalių. Jos realizuo- 
jamos dviem skirtingom išraiškom: travėja A ir travėja B 
(26 il. ir 27 il.). B tipo igaubtos travėjos kyla viršum 
pusapskritimio; A tipo travėjos sudėtingesnės, jas sudaro 
išgaubta, išsišovusi vidurinioji dalis ir dvi tiesios šoninės 
dalys, sueinančios į smailų kampą. Tačiau abu travėjų 
tipai pasižymi vienodų atstumų tarp piliastrų (trumpas- 
ilgas-trumpas) ritmine tvarka, tad jie yra palyginami kaip 
skirtingai išgaubti to paties pagrindinio vieneto variantai. 


een error 

Skaitant atkarpa po atkarpos, pagal erdvės paribius, 
travėjų tipai A ir B keičia vienas kitą, o pagal simetrijos 
ašis atsiduria vienas priešais kitą.!* 

Planą suvokiant vien tik kaip linijinę figūrą, jis atro- 
dys kaip lygiakraščio trikampio transformacija. Tik su- 
skaidžius piliastrais, planą galima aiškinti kaip šešių da- 
lių darinį. „Kompoziciniam“ erdvės suvokimui lemiamą 
reikšmę turi piliastrų modulio projekcijos teikiama ga- 
limybė abu travėjų tipus suvokti kaip to paties sienų fo- 
no, artikuliuoto kaip trumpas-ilgas-trumpas, skirtingus 
„Išgaubimus“. Dėl to architektūros kūrinys įgyja dinamiš- 
ką pobūdį: specifinė erdvės apvalkalo forma atrodo 
tartum „sustingęs“ geometriniais principais paremto for- 
mavimo proceso rezultatas. Būtent ši dinamiška architek- 
tūros kūrinio koncepcija lemia ir kupolo formos suvo- 
kimą, t.y. pagavą formos, kurią, kaip jau sakyta, galima 
suprasti kaip sudėtingos plano konfigūracijos transfor- 
mavimą žibinto papėdėje. 


Kupolo diskursas — „ornato“ metadiskursas 


Kupolą, panasiai kaip ir erdvės paribius, recipientas su- 
vokia kaip formą ir kaip procesą, kuris šią formą sukuria. 
Skaitant iš apačios į viršų, kupolo forma (23 il.) atrodo 
kaip tolydi plano konfigūracijos, matomos vainikiniame 
karnize, transformacija į apskritimą žibinto papėdėje. 
Apatinėje dalyje — sudėtingas, meliono formos kupolas 
viršūnėje darosi artimas įprastinei pusrutulio formai. 
Tačiau tokia paprastai nusakoma kupolo forma turi 
nepaprastą, itin įvairų lipdybinį dekorą. Skirtingai ne- 
gu tolydžio pasikartojantys Bernini'o arba Pietro da 

Cortona'os kupolų dekorai, Borromini'o „ornato“ neiš- 
dėstomas vienodai, bet vra vis kitaip skaidomas nuo 
kupolo pradžios iki žibinto. Kupolo pagrindo formai 
pamažu pereinant į paprastesnę, viršuje pastebimai kei- 
čiasi ir dekoras. Kupolo kevalo plynėjimas yra laipsniškas, 
„kilpinio pobūdžio“ procesas, 0 puošybos supaprastėji- 
mas yra kategorinis procesas su aiškiai pabrėžtais lūžiais. 

Kokia šio sudėtingo dekoro funkcija? Visų pirma galima 
konstatuoti, kad transformacijos procesas kupolo kevale 
iš tikrųjų turi atemporaline sintagmatine struktūrą. Ji gali bu- 
ti skaitoma ir jos turinys aiškinamas iš esmės dviem kryp- 
timis. Besileidžiančia kryptimi atrodo kaip „paprasto 
vieneto (apskritimo) išsiskleidimas į sudėtingą įvairovę“, 
kylančia kryptimi — kaip „sudėtingos įvairovės sutrauki- 
mas į paprastą vienetą“. Tačiau simbolinėmis-figūrinė- 
mis priemonėmis pastato puošyboje pavaizduotas „Šven- 
tosios Dvasios nusileidimo“ įvykis verčia skaityti dvipras- 
mišką sintagmatinę reikšmės struktūrą besileidžiančia 
kryptimi. 

Skaitant iš apačios į viršų, kupolo transformacijos pro- 
cesas nekelia jokių supratimo sunkumų: jis pasirodo esąs 
nuoseklus paprastėjimas, perėjimas nuo sudėtingo prie 
paprasto. Tačiau kokiu būdu, skaitant pagrindine kryp- 
timi iš viršaus į apačia, iš paprasto rato gali atsirasti 
sudėtinga plano konfigūracija, negalima paaiškinti vien 
to rato ištempimu. Čia turime reikalą su itin sudėtingos 
formos atsiradimu iš pačios paprasčiausios. „Ornato“, 
kuriuo Borromini's išpuošė kupolą, paaiškina šią genezę. 

Šv. Ivo bažnyčios kupolo lipdybinį dekorą galima su- 
vokti kaip eksplikatyvy metadiskursą*, kuris „aiškina“ plano 
konfigūracijos raidą iš apskritimo, vaizduodamas ją kaip 
formos diferenciacijos procesą, vykstantį keliais etapais, 
lygia greta su laipsniška kupolo evoliucija. Pagrindinis 

principas, leidziantis lipdybiniam dekorui atlikti analitinį 
vaidmenį — intervalų žymėjimas, vientisumos skaidymas į 
aiškiai viena nuo kitos atskirtas dalis. Tačiau Borromini's 
naudoja dar ir daugiau vaizduosenos triukų, tam, kad 
„ornato“ galėtų parodyti ne tik formaliai diferencijuotus 
elementus, bet ir išsaugotų jų rišlumą didesnėje visumoje. 

Pamėginkime pasekti svarbiausius formos genezės 
proceso momentus tokia tvarka, kaip jis yra pavaizduotas 
kupolo puošybos metadiskurse. Iš pradžios nustatomi 
intervalai: aplinkui žibinto papėdę, žymėtą reljefiniu 
žiedu, Borromini's išdėstė žiedą, sudarytą iš dvylikos vie- 
nodų aštuoniakampių žvaigždžių. Tad čia jau iš anksto 
pateikiamas naratyviniam simboliniam interjero aiškini- 
mui svarbus skaičius dvylika, kuris redukcijos ir diferen- 
cijavimo būdu dar sąlygoja taisyklingai besikaitaliojanų 
sienų skaidymą į šešias dalis. Žvaigždžių vainikas pasiro- 
do esąs taisyklinga dvylikos identiškų vienetų seka, tačiau 
apskritiminė architektonika, tarsi „abstraktesnis“ aidas, dar- 
syk pakartoja pradinę apskritimo figūrą. Po žvaigždžių 
vainiko matomas platesnis reljefinis žiedas. Jis turi šešias 
kupolo cokolio zoną siekiančias briaunas, sudarančias 
tarsi „vielinius pastolius“, kurie dalija skliautą į šešis 
segmentus, panašius į išpūstas palapinės palas. 

Šešios briaunos, pagal jų sujungimą su antruoju ku- 
polo žiedu iš pradžių suvoktos kaip autonomiški formos 
elementai, tampa paprasčiausiomis ribojančiomis linijomis, 
kai žiūrovo žvilgsniui leidžiantis žemyn jose yra atpa- 
žįstama dalis dvigubų lizenų, kurios yra supaprastintų 
dvigubų sieninių piliastrų su kaneliūromis tęsinys kupo- 
le. Taigi Borromini's vieną ir tą patį darinį — briauną — 
pakaitomis panaudoja dviem funkcijoms ir priverčia 
žiūrovą iš naujo aiškintis jos liniją, nežymėdamas vietos, 
kurioje pirmasis skaitymas (linija kaip autonomiškas 

formos elementas) pereina į antrąjį (linija kaip papras- 
čiausias plokštumos apribojimas). Orientuojantis į ant- 
rajj skaitymą kylančia kryptimi, visą kupolą galima suvok- 
ti kaip ištisai lizenomis dekoruotą darinį. Bet čia susi- 
duriame su dar vienu keistu aiškinimu. Abi lizenos, ku- 
rios, analogiškai dvigubiems sienų piliastrams, iš pradžių 
kyla lygiagrečiai viena kitai, „išskiriamos“ palei žibinto 
žvaigždžių vainiką ir nulenkiamos priešingomis krypti- 
mis; pagaliau kiekviena iš abiejų lizenų, lenkiant jas dar 
kartą, jungiama su kita lizena į visiškai naują vertikalų 
dvilypį vienetą. Šie lizenų porų pergrupavimo ir naujo jų 
elementų aiškinimo procesai atlieka svarbų vaidmenį 
nusakant kupolo gaubte vykstančią formos genezę: jie 
leidžia skirti šešis nepriklausomus kupolo segmentus ir 
sykiu laikyti juos sunertais lyg grandys į uždarą apskritimo 
formos visumą. 

Aukščiausioje visų kupolo segmentų vietoje, tiesiog po 
lizenų skliautais pirmiausia eina dekoro elementas - še- 
šių cherubinų vainikas. Nuo čia prasideda abiejų A ir B 
tipų travėjų diferenciacija, nors ir vėl tokiu būdu, jog 
diferencijuotos dalys vra išskiriamos ir vis dėlto paro- 
domos kaip viena su kita susijusios. Šeši cherubinai vra 
identiški savo sudedamosiomis dalimis (pagal galvas ir 
sparnus); tačiau pagal skirtingas sparnų padėtis — išskės- 
ti ir sukryžiuoti — jie skiriami į du besikaitaliojančius 
tipus. Kiekvieno ju gestai apsprendžia po jais atsiveriančio 
segmento arba travėjos formą. Tai sustiprina travėjų for- 
mos aiškinimą kaip formos atsiradimo proceso padarinį. 

Tolesnė ryskejanti abiejų tipų kupolo segmentų dife- 
renciacija išgaunama apvainikuojant langus skirtingais 
heraldiniais simboliais (žvaigžde vainikuota kalva iš Alek- 
sandro VII herbo vs augalinių simbolių aranžuotė). Abie- 
Ju segmentų tipų langai vienas nuo kito skiriasi išlenkimų, 

28 Sv. Morkaus katedra, Venecija. Sv. Dvasios nusileidimas, 
navos kupolo mozaika 


frontonų bei cherubinų juose forma. Be to, atkreiptinas 
dėmesys į tai, kad abu langų tipus, nepaisant jų skir- 
tingumo, sieja sistemiškos formalios sankaitos (apskri- 
tas vs tiesus kontūras, atvira vs uždara cherubinų sparnų 
padėtis frontonuose). Tai sužadina lyginamąjį stebėjimą, 
kuris iš naujo sujungia išskirtus elementus. Viduryje 
aiškiai, o iš kraštų beveik nepastebimai diferencijuotą 
dekorą (identiškos žvaigždžių anfilados) atitinka kupolo 
kevalo segmentų forma - labai ryškiai skirtinga bažnyčios 
viduje, ir beveik nesiskirianti iš išorės. 


Išvados 

Šv. Ivo bažnyčios interjero lipdybinis dekoras reikšmin- 
gas ne tik dėl savo konvencionalių simbolių-ženklų. Pa- 
gal bendrą sintagmatinę struktūrą dekoras gali būt 
suprantamas kaip kupole vykstančio diskurso metadiskur- 
sas. Skaitant iš viršaus į apačią — tokią skaitymo kryptį 
primygtinai rodo figūriniai elementai, - kupolo kevalas 
pasirodo esąs formos genezės proceso padarinys. Inter- 
valų išdėstymu, kategorijų artikuliavimu dekoras paaiš- 
kina, kokiu būdu yra įmanomas šis sudėtingos formos 
atsiradimas iš apskritimo. 

Sintagmatinė erdvės apvalkalo ir dekoro struktūra 
Šv. Ivo bažnyčios interjerą paverčia ypač veiksminga 
vaizduojamosios architektūros forma. O kalbant apie figū- 
rinę-naratyvinę prasmės dimensiją, reikia pasakyti, kad 
interjeras gali būti siejamas su vėlvvesnių laikų meno 
kūriniais, vaizduojančiais Šv. Dvasios nužengimą, pavvz- 
džiui, su Sekminių kupolu Šv. Morkaus katedroje (28 il.). 
Nuo pastarojo jis skiriasi ne tik tuo, kad naratyviniam 
aiškinimui Borromini's pajungia bažnyčios erdvę kaip 
visumą. Kadangi erdvės apvalkalo sintagmatinė struktūra 
jau pati savaime turi reikšmę, tai biblinio įvykio vaiz- 
davimui Borromini's suteikia abstrakčią prasmės dimen- 
siją. Sekminių stebuklas dėl jam suteiktos architektūri- 
nės formos yra tarsi „paprasto vieneto išsiskleidimas į 
sudėtingą įvairovę“. Dėl to Šv. Ivo bažnyčios interjeras, 
būdamas ne tik paprasta nuoroda į biblinį įvyki, įgyja 
autonomiško naratyvinio teksto statusą. Tačiau architek- 
tūrinis tekstas, skirtingai negu paveikslai, vaizduojantys 
Sekminių stebuklą, leidžia tikinčiajam pasekti biblinį 
įvykį ne tik dvasiškai, bet ir kūnu - tikro erdvės patyrimo 
būdu. 


Pastabos 


1 Žr. pirmiausia Richard Krautheimer, „Introduction to an 


‘Iconography’ of Medieval Architecture“, Journal of the War- 
burg and Courtauld Institutes 5 (1942), p. 1-13 (vok. „Ein- 
führung zu einer Ikonographie der mittelalterlichen Ar- 
chitektur“, in R.K., Ausgewählte Aufsätze zur europäischen 
Kunstgeschichte, Köln, 1988, p. 142-197), taip pat Günter 
Bandmann, Mittelalterliche Architektur als Bedeutungstrager, 
Berlin, 1951. 


Suprantama, jog lankytojas, įžengęs į bažnyčios vidų, daug- 
maž aiškiai prisimena jos išorės vaizdą ir turi tam tikrą jo 
reikšmės supratimą. Tačiau Šv. Ivo bažnyčios išorę sieti su jos 
interjero vaizdu sunku dėl skirtingų koncepcijų. Skaitymas, 
besiremiantis sistemišku vidaus ir išorės lyginimu, — pavyz- 
džiui, Renato de Fusco (žr. past. 12), galimas tik naudojantis 
ypatingomis, šiaip jau neprieinamomis vaizdavimo priemo- 
nėmis (iškirptais modeliais arba iškarpų piešiniais). Žmogus, 
judėdamas realioje erdvėje, vidų arba išorę suvokia kaip 
skirtingus architektoninius tekstus. 


Čia paminėsiu keletą svarbiausių studijų, dvi ankstesnes ir 
dvi naujesnes, kuriose išsamiai gvildenami vidaus erdvėje 
matomi simboliai: Hans Ost, „Borrominis romische Univer- 
sitatskirche S. Ivo alla Sapienza", Zeitschrift für Kunstgeschichte 
30 (1967), p. 101-142; Pierre Du Prey, „Solomonic Symbolism 
in Borromini's Church of S. Ivo alla Sapienza“, Zeitschrift für 
Kunstgeschichte 31 (1968), p. 216-232; Kevin Orlin Johnson, 
„In Ivonem Explanationes: The Meaning and Purpose of S. 
Ivo alla Sapienza“, Artibus et historiae5 (1982), p. 91-107; John 
Beldon Scott, „S. Ivo alla Sapienza and Borromini's Symbolic 
Language“, Journal of the Society of Architectural Historians 41 
(1982), p. 294-317. (Čia yra ir išsamių duomenų apie 
ankstesnę literatūrą.) Neįtikina ir naujausia tezė, pagal kurią 
Borromini'o bažnyčia turi ryšį su Prudencijaus vaizduojama 
„Išminties šventykla“. Žr. Alexandra Herz, „Borromini, S. 

Ivo, and Prudentius“, Journal of the Society of Architectural 
Historians 48 (1989), p. 150-157. 


* Hansas Ostas, ibid., past. 49 remiasi keistu įsivaizdavimu, esą 
„Ikonologiniai ryšiai egzistuoja ne nuo pat pradžių, bet atsi- 
randa iš lėto“. 

Senojo Romos universiteto Šv. Ivo bažnyčia, liaudyje vadi- 
nama „la Sapienza“, yra trijų popiežių kūrinys. Borromini's 
šį pastatą projektavo po to, kai 1632 metais popiežiaus Ur- 
bono VIII (1623-1644) buvo paskirtas „architetto dell'ar- 
chiginnasio“. 1642 metais pradėta jo statyba. Tuo tarpu, kai 
bažnyčios išorę iki pat pagrindinio karnizo apsprendė ek- 
sedros forma sutvarkytas kiemas, kurį projektavo Giacomo 
della Porta, visą interjerą kūrė Borromini's. Išorės statyba, 
įskaitant žibintą, baigta 1649 m., valdant Inocentui X (1644- 
1655). Bažnyčios vidus buvo tinkuojamas 1659-1660 m., 
Aleksandro VII valdymo metu (1655-1667). Galiausiai 1660 
metų lapkričio 16 d., Šv. Ivo dieną, pastatas buvo pašventin- 
tas. Grindys, kurias taip pat projektavo Borromini's, buvo 
sudėtos tik 1662 metais - su jų forma susijusios problemos čia 
nebus liečiamos. Apskritai apie statymo istoriją žr. Torgil 
Magnuson, Rome in the Age of Bernini, t. 1, Stockholm, 1982, 
p. 308 ir toliau; Elisabetta Cirielli ir Alessandra Marino, „Il 
complesso della Sapienza: le fasi del cantiere, gli interventi 
succesivi al Borromini, le manutenzioni“, Ricerche di Storia 
dell Arte 20 (1983), p. 39-64, ir Michael Kiene, „Der Palazzo 
della Sapienza: zur italienischen Universitatsarchitektur 
des 15. und 16. Jahrhunderts“, Römisches Jahrbuch für 
Kunstgeschichte 23/24 (1988), p. 247 ir toliau. 1967 metais 
interjere nuvalyta XIX amžiaus lubų ir sienų tapyba, ir da- 
bar jis yra visiškai baltas, išskyrus pilkšvo marmuro grindis 
bei keletą paauksavimų. Iš Cirielli ir Marino studijos atro- 
do, kad nepagrįstos yra abejonės dėl šiandieninių spalvų 
autentiškumo, kurias sukėlė Magnusonas ir Anthony Blun- 
tas, Borromini, London, 1979, p. 122 ir toliau. 


Ankstesnės nuorodas apie plano konfigūraciją ir jos santyki 
su bite apibendrino Scottas (žr. past. 3, p. 298 ir toliau). 
Ypatingą vertę turi apie 1663 metus redaguotas Fioravante 
Martinelli'o pasakymas, — „Si fondo nell'impresa ponteficia 
dell’Ape Barberina, la quale con l'apertura delle quattro ali, 

e con la testa e corpo forma una figura essagona“, — kadangi 
Martinelli's rankraštį buvo davęs patikrinti savo draugui 
Borromini'ui. Tačiau abejotinas yra ir autentiškumas plano, 
kurį leidinyje Opera del cavalier Boromino (Roma, 1720) kaip 
graviūrą nr.10 išspausdino Sebastiano Giannini's. Jame 
nubrėžta skliauto skaidymo projekcija daugeliu atžvilgių 
skiriasi nuo esamos. Žibinto lubose yra pavaizduota bitė, 
supama šešiakampio („bičių korio“). Jeigu graviūra tiksliai 
perteiktų Borromini'o projekto autografą iš ankstesnės 
projektavimo fazės, tai reikštų, kad bažnyčios erdvės kaip 
„Sekminių namų“ (Šv. Dvasios balandis žibinto lubose, nišos 
su apaštalais) simbolinis dekoravimas tebūtų buvęs antraei- 
lis Borromini'o atradimas. Tačiau yra aiškus faktas, neigian- 
tis graviūros autentiškumą: dvylika aštuoniakampių graviū- 
ros žvaigždžių aplinkui žibintą — jos matomos ir pastate - tai 
charakteringa emblema iš Aleksandro VII herbo, negalėjusi 
atsirasti ankstyvoje projektavimo fazėje, valdant Urbonui VIII. 
Atrodo, kad po 1655 metų atsiradusį Borromini'o lubų de- 
koravimo eskizą graveris sumaniai papildė „bite koryje“. Tad 
graviūra galėjo pasitarnauti vizualiu įrodymu Giannini'o 
pratarmėje duotam pasakymui, pagal kurį plane matyti bitės 
figūra („nella Pianta forma la figura di un Ape“). Reikia 
pasakyti, kad dabartiniame Archivio di stato di Roma plane 
(Scotto kn. 3 fig.) nubrėžta ne viena, o šešios bitės, skren- 
dančios į centre esančią saulę. Ar plano konfigūracijos 
atsiradimas paremtas panašumu su bitės figūra, pirmą sykį 
suabejojo Leo Steinberg, Borromini's San Carlo Alle Quattro 
Fontane, New York, 1977, p. 374 ir toliau. Atrodo, jog tikraja 
plano ištaka buvo architektūrinis pavyzdys. Florencijos Ufi- 
cių paveikslų galerijoje saugomas Baldassare's Perruzzi'o 
ranka pieštas škicas, kuris, galimas dalykas, yra antikinio 
pastato planas (žr. 49 il. in Paolo Portoghesi, Borromini nella 
cultura barocca, Rom, Bari, 1982). Šv. Ivo bažnyčios plano 
konfigūracija yra taip glaudžiai susijusi su šiuo retu trikam- 
piu planu, jog labai galimas dalykas, kad Borromini's, tie- 
siogiai ar ne, žinojo Perruzzi'o piešinį arba patį pastatą. Kitus 
galimus pavyzdžius, kurių nesimato taikliame Perruzzi'o 
piešinyje, pateikia Marcello Fagiolo dell’Arco, „Sant 'Ivo: 
‘Domus Sapientiae’ “, in Studi sul Borromini: atti del Convegno 
promosso dell’Accademia Nazionale di San Luca, Rom, 1967, t.1, 
p. 151-165. 

Nepasitvirtina griežtas du Prey suskirstymas (žr. past. 3), 
pagal kurį tik aštuoniakampė žvaigždė nurodo Aleksandrą 
VII, o šešiakampė visada esti dieviškos išminties simbolis. 
Nors ir atrodo, kad aštuoniakampė žvaigždė visuomet nuro- 
do Aleksandrą VII, tačiau šešiakampių žvaigždžių ir ąžuolo 
šakų kombinacija vainikiniame karnize rodo, jog aštuonia- 
kampė Aleksandro žvaigždė, esant reikalui, gali būti pakeis- 
ta maža šešiakampe. 


Kaip ir past. 3 
Plg. Ost (žr. past. 3), p. 115. 


Aštuonios žvaigždės vaizduoja Septynias Šv. Dvasios dovanas, 
kurių priešakyje yra aštunta dieviškoji dovana (meile?), 
pažymėta kryžiumi. Vienintelį man žinomą iš anksčiausiai 
pasiūlytų aštuonių žvaigždžių aiškinimų yra pateikęs Marcello 
Fagiolo dell'Arco (žr. past. 6). Tačiau negali įtikinti jo 
nuoroda į Apokalipsę, 1.16, kur vaizduojamas Kristus „su 
septyniomis žvaigždėmis dešinėje rankoje“. 

Sekminių šventės „architektonizavimo“ fenomeną (žinia 
apie Šv. Dvasios nužengimą pakeičiama Bažnyčios įkūrimo 
pavaizdavimu) galima pastebėti jau XII amžiuje, bent jau 
tapyboje ir skulptūroje. Apie tai žr. Peter Bloch, „Ekklesia 
und Domus Sapientiae: zur Ikonographie des Pfingst- 
Retabels im Cluny-Museum“, Miscellanea Mediaevalia 5 (1966), 
p. 370-381. 


Renato de Fusco, Segni, storia e progetto dell architettura, Rom, 
Bari, 1978, p. 231, Sv. Ivo bažnyčiai skirtame skyriuje irgi 
pateikia tezę, jog „paties kūrinio struktūroje koegzistuoja 
sintagmatiniai ir asociatyviniai aspektai“. Tačiau jo tekstas 
negali to įrodyti, nes jis absurdiškai metaforiškai vartoja 
Saussure'o konceptą ir nuolatos painioja skirtingiausius 
pastato suvokimo būdus. 


Tarp lig šiol išvardytų autorių: Fagiolo dell’Arco (Zr. past. 6), 
Renato de Fusco (žr. past. 12) bei Kevin Orlin Johnson (žr. 
past. 3). 


Viena, Albertina, nr. 499 (pirmas aukštas), Kiene's straipsny- 
je (žr. past. 5) 39 il. ir Viena, Albertina, nr. 500, Kiene's 
straipsnyje atvaizduota du kartus: 40 il. (nukėlus dangti: 

žibinto ir kupolo horizontalus pjūvis prie pagrindo) ir 41 il. 
(dangtyje: horizontalus pjūvis Corretti plokštumoje). Gian- 
ninio graviūroje bažnyčios pastatas labiausiai artimas Al- 
bertinos nr. 499 plano brėžiniui ir, galimas dalykas, yra juo 
paremtas. Skirtingai nuo Borromini'o piešinio autografo, 
graviūroje geometrinė schema išeina už mūrinių sienų ribų. 
Vargu ar Borromini'o planuose gali būti heksagrama; tačiau 
šešiakampio figūra aiškiai matyti. Nepriklausomai nuo baigto 
statinio akivaizdu, kad architektas plano brėžinius suvokė 
kaip autonomiškus, atskirai simboliškai aiškintinus tekstus. 
Nagrinėjant planą, nesunku atpažinti, kad pagrindinė erdvė 
yra apsupta keturių šalutinių, kurios kartu sudaro šešiakam- 
pl; tačiau uzbaigtame pastate šito atpažinti neįmanoma. Pagal 
Keviną Orliną Johnsoną (žr. past. 3) šį faktą galima susieti su 
geomantine kreipimosi į dievišką išmintį ceremonija, apra- 
šyta okultiniame Clavis Salomonis veikale. Atitinkama vieta 
cituojama Johnsono (p. 102) angliškame vertime: „Thou 
shalt trace, towards the four corners of the earth, the sacred 
and venerable symbol of [the cross]...“ ir „thou shalt make 
[there] four hexagonal seals“. 


* Sis plano aprašymas randamas jau Hanso Sedlmayro kny- 


goje, Die Architektur Borrominis, Mūnchen, 1930, pakartotas 
antras leidimas, Hildesheim, 1986, p. 70. Geometrinę nuo- 
rodą pateikia Leonardo Benevolo, „Il tema geometrico di 
S. Ivo alla Sapienza“, Quaderni dell’Istituto di Storia dell’ 
Architettura 3 (1953), p. 1-14, 21 il., bet čia reikia pažymėti, 
jog vienas iš ten įbrėžtų trikampių nėra būtinas plano 
atsiradimui. Mano požiūriu, Leo Steinbergas (žr. past. 6), 
p. 380, įtikinamai rekonstravo geometrinį metodą, kurio 
pagrindu Borromini's skriestuvu ir liniuote padarė pen- 
kių pakopų sudėtingą plano konfigūraciją, remdamasis 
vieninteliu lygiakraščiu trikampiu. 


Plg. su VI skyriumi. 


" Plg. Seldmayr (žr. past. 15), p. 71. 


Seldmayras, ibid., p. 73, nurodė galimybę, „prie vienos tra- 
vėjos pritraukti dviejų gretimų travėjų šoninius laukus ir 
kartu su ja matyti naują pagrindinį vienetą, dabar suside- 
dantį iš penkių dalių. Pasak Sedlmayro, panašios sampratos 


laikosi Rudolf Wittkower, Art and Architecture in Italy 1600- 
1750, Harmondsworth, 1982, p. 208. Tačiau abiejų autorių 
pasiūlyta plėtotė, man atrodo, yra dirbtinė ir netinka tada, 
kai į sienų zoną žvelgiama ne izoliuotai, bet aprėpiant jas 
kartu su kupolu. Skaidymo į šešias vienodo pločio travėjas 


relevantiškumas* pasireiškia ir tuo, kad du piliastrai susidu- 
ria tik ant abiejų travėjų ribos. 


SVARBIAUSIŲ 
SEMIOTIKOS TERMINŲ 
ŽODYNĖLIS 


Paskiruose paaiskinimuose žvaigždute (*) pažymėti terminai yra 
aiškinami zodynelyje. Raide (H) pažymėti Hjelmslevo bendrosios 
kalbos teorijos terminai. (Žr. Louis Hjelmslev, Prolegomena zu 
einer Sprachtheorie, München, 1974.) Raidė (G) žymi Greimo 
semiotinio modelio terminus. (Žr. Algirdas Julien Greimas, 
Joseph Courtes, Sėmiotigue: dictionnaire raisonnė de la thėorie 
du langage, Paris, 1979.) Skliausteliuose pateikta jų rašyba 
prancūzų kalba. 


Artikuliacija, artikuliuoti (G: articulation) 

Artikuliacija vadinamas raiškos* arba turinio* substan- 
cijos* skaidymas. Artikuliacijos rezultatas apibrėžiamas 
kaip raiškos forma* ar turinio forma*. Pagal pagrindinius 
Hjelmslevo semiotinės* teorijos postulatus abi substan- 
cijos* (raiškos* ir turinio*) negali būti artikuliuotos ne- 
priklausomai viena nuo kitos. Tad artikuliacijos proce- 
sas visuomet prilygsta semiozei*. 


Atliktis (G: performance) — kompetencija 
Atspindys, integruotas 
Integruotu atspindžiu čia verčiama prancūzų literatūros 


teorijoje dažnai vartojama sąvoka mise en abyme. Andrė 
Gide'as pasiskolino šią sąvoką iš heraldikos, kurioje ji 

žymi herbe pakartotą sumažintą herbą. Jau Gide'as suvo- 
kė mise en abyme kaipo bendrą semiotinį* fenomeną ir 
aiškino vaizduojamosios dailės pavyzdžiais (Velazquezo 
„Meninos“, Memlingo ir Ouentino Massys'o kūriniai). 
Gide'o sampratą susistemino Lucienas Dallenbachas savo 
studijoje Le récit spéculaire (Paryžius, 1977) ir išskyrė dvi 
pagrindines šio fenomeno formas: 1) integruotas pasakymo 
atspindys* (mise en abyme de l’énoncé), kai teksto kaip visu- 
mos struktūros pasikartoja dar ir vienoje to teksto da- 
lyje, ir 2) integruotas sakymo akto atspindys*, kai pasakymo* 
sąlygotos komunikacijos proceso struktūros figūratyvi- 
nėmis priemonėmis vaizduojamos pačiame pasakyme*. 
Sakymo akte* galima akcentuoti produkavimą arba suvo- 
kimą: paveiksle gali būti rodomas tapytojas, kuris tapo 
paveikslus, arba žiūrovas, kuris į juos žiūri. 


Diagrama, diagramiškai 

Diagraminiu vadinamas tekstas*, kuriame turinio lyg- 
mens* struktūros semisimboliniais* priskyrimais tiesio- 
giai atvaizduotos raiškos lygmenyje*. Tai iliustruoti galė- 
tų fotografijoje ar paveiksle pavaizduota asmenų grupė, 
iš kurios kompozicijos matyti hierarchiniai vaizduojamų 
žmonių tarpusavio santykiai. Diagrama, kuri dar vadina- 
ma „schema“, yra diskurso forma, siekianti raiškos lyg- 
menyje* kuo tiksliau pavaizduoti turinio lygmens struk- 
turas*. 


Figūratyvinis (G: figuratif) — generatyvinis takas 
Forma (opozicinė sąvoka substancijai) (H) 
Abu teksto* komponentus, raišką* ir turinį*, galima 


nagrinėti dviem aspektais — kaip substanciją ir kaip formą. 
Substancija yra nedalus dydis; forma žymi pavidalą, kuris 

manifestuoja substanciją. Pačios substancijos semiotinėje* 
analizėje nėra reikšmingos, nes reikšmė kyla iš suteiktos 
formos. Hjelmslevas atitinkamai ir apibrėžia semiotine* 
sistemą — kaip turinio formos* priskyrimą raiškos formai*. 
Raiškos formą* kalbotyros srityje aprašinėja fonologija, o 
turinio formą* analizuoja semantika. Kadangi semiotiniu* 
požiūriu yra svarbi tik forma, konkretus analizės darbas 
prilygsta raiškos* ir turinio* formos atskleidimui. Todėl at- 
skiroms komunikacijos sistemoms (kalbai, muzikai, vaiz- 
duojamajai dailei) reikalingas specifinis metodinis inst- 
rumentarijus. 


Generatyvinis takas (G: parcours gėnėratif) 

Generatyvinis takas yra A.J. Greimo semiotinės* teorijos 
branduolys. Tai modelis, kuris, remdamasis elementa- 
riomis semantinemis opozicijomis ir sintaksinėmis ope- 
racijomis, aprašo teksto* reikšmės sudarymą kaip augančio 
formalaus turtėjimo procesą. Supaprastintai pavaizda- 
vus, generatyvinis takas veda per tris pakopas (reikšmės 
lygmenis), kurių kiekvieną sudaro semantiniai ir sintak- 
siniai komponentai. 1) pamatinis semionaratyvinis reikš- 
mes lygmuo, 2) tematinis reikšmės lygmuo, 3) figūratyvinis 
reikšmės lygmuo. Generatyvinį reikšmės produkavimo taką 
iš esmės galima nutraukti kiekvienoje pakopoje. Tokiu 
būdu gali atsirasti abstraktus tekstas*, neturintis figūra- 
tyvinio tematinių konceptų „apvalkalo“, pavyzdžiui, filoso- 
finis traktatas. 


Ieškojimas (G: quéte) — vertės objektas 
Ikona, ikoniskas, ikoniskumas (G: iconicitė) 


Ikona, indeksas bei simbolis sudaro svarbiausią triadą 
Charles'o Sanderso Peirce’o sukurtoje ženklų tipologijos 

semiotikoje*. Indeksas susijęs su referencijos objektu „na- 
turaliu“, o simbolis - „konvencionaliu“ santykiu, tuo tarpu 
ikona apibūdinama „panašumo“ su žymimuoju objektu 
santykiu. Šis ikoninio ženklo*, kuris dažnai iš viso tapati- 
namas su vaizdu, apibrėžimas yra problemiškas. Jis remia- 
si pozityvistine prielaida, esą galima žinoti, kas yra „rea- 
lybė“ (referencijos objektas). A.J. Greimo semiotineje* 
teorijoje santykis su realybe tėra pirmiausiai teksto* pras- 
mės efektas* (effet de rėel). Semiotinės* analizės uždavi- 
nys — išnagrinėti, kokiomis priemonėmis tekstas* gali 
sukelti „referencinę iliuziją“, t.y. įspūdį, kad jis atspindi 
išorinę tikrovę. Ikoniškumo pasireiškimo formas (garsų 
pamėgdžiojimą arba figūratyvinę dailę) galima moksliš- 
kai patenkinamai analizuoti tik kaip santykį tarp dviejų 
semiotinių* sistemų (tarp muzikos ar tapybos ir natü- 
ralaus pasaulio semiotikos*). 


Izotopya (G: isotopie) 

A.J. Greimas išplėtojo :zotopijos sampratą, norėdamas pa- 
aiškinti, kaip tekstai* gali sukelti turinio koherencijos 
įspūdį. /zotopija žymi „prasmės tęstinumą“, kurį daugelyje 
teksto vienetų (Texteinheiten) pirmiausia sukuria seman- 
tinių požymių (visų pirma klasemy*) kartojimas. Tas pats 
tekstas* gali turėti įvairias izotopijas, ir tai paaiškina to- 
kius fenomenus kaip metaforiška kalba, kalambūras bei 
tekstų* daugiareikšmiškumas. Tekstų* turinio koheren- 
cija laiduojama ne tik kartojant semantinius požymius, 
bet ir sintaksiškai, pvz., kartojant tuos pačius atlikėjus 
(atlikėjų zzotoprja). 


Kategorija, kategorinė opozicija (G: catėgorie) 


Pagal struktūrinės analizės principus, kategorijos sąvoka žy- 
mi kategorinę opoziciją - logiškai priešpriešinamų raiskos* 

arba turinio* požymių porą. Ši požymių pora turi bendrą 
lyginimo pamatą, pvz.: viršus vs apačia = vertikalumas. 


Klasema, klaseminis (G: classeme) 

Klasemomis vadinamos abstrakčios semantinės kategori- 
Jos*, pvz.: /gyva/ vs /negyva/, /dangiška/ vs /zemiska/. 
Bet koks pasaulio suvokimas arba vaizdavimas yra pa- 
remtas kultūriškai kintamu klaseminiu tinklu, dalijančiu 
suvokiamus arba vaizduojamus objektus į hierarchines 
objektų klases (pvz., „žmonės“, „gyvūnai“, „augalai“, „daik- 
tai“). Greimas apibrėžė klasemas ir kaip „kontekstines“ 
semantines kategorijas*, nes jų kartojimu grindžiama 
teksto* izotopija*. 


Kompetencija, kompetentingas (G: compėtence) 
Semiotiniu* požiūriu kiekvienas veiksmas pasirodo kaip 
atliktis (performance), numatanti subjekto veikimo kompe- 
tenciją. Kompetencijos sąvoka žymi visumą sugebėjimų, ku- 
rie padaro įmanomą prasmingą veikimą. Komunikaciniai 
veiksmai numato dvejopą veikiančiųjų subjektų kompe- 
tenciją: semantine ir modalinę. Semantine kompetencija apima 
sintagmatines veiksmų schemas, specifines žinojimo sri- 
tis ir suvokimo struktūras, kuriomis disponuoja atskiras 
subjektas, 0 modalinės kompetencijos sąvoka nurodo į ko- 
munikacijos partnerių „interesus“ diskurse. A.J. Greimo 
manymu, modalinę kompetenciją galima aprašyti kaip hie- 
rarchinę modalumų (galėti, privalėti, norėti, žinoti) 
konfigūraciją. Atskirai analizuojant produkuotojo ir su- 
vokėjo modalines kompetencijas, įmanoma analitiškai apra- 
šyti ir manipuliacines* komunikacijos formas, pavyzdžiui, 
iliuziją (Täuschung) arba retoriškai veiksmingą diskursą. 
Modalinių kompetencijų analizė sudaro pamatą ir pasijų 
teorijai. 


Manipuliacija, manipuliacinis (G: manipulation) 
Manipuliacija semiotine* prasme vadinamas — be jo verti- 
nimo -subjekto veiksmas, susijęs ne su kokiu nors dalyku, 
bet su kitu subjektu. Manipuliacinis veiksmas pirmiausia 
siekia pakeisti subjekto kompetenciją* ir sukelia arba 
kognityvų, arba pragmatinį pastarojo veiksmą. 


Metadiskursas, metadiskursinis (G: mėtadiscours) 
Vartojant šnekamosios kalbos sąvokas, metadiskursinis yra 
kiekvienas tekstas* arba teksto* elementas, kuris „kažką 
pasako“ apie kitą tekstą. Semiotiškai* tariant, metadiskur- 
sinę funkciją tekstas turi tada, kai jis kito teksto* elemen- 
tus (formos*, turinio* arba raiškos aspektus) pakeičia 
naujomis, turinio požiūriu lygiavertėmis priemonėmis, 
taip juos „padarydamas matomus“. Iš principo galima 
skirti „naivius“ ir mokslinius, t.y. metodiškai kontroliuo- 
jamus metadiskursus. 

Nepasitvirtina nuomonė, kad metadiskursinis santykis tarp 
tekstų* arba tarp to paties teksto* elementų būdingas tik 
kalbiniams diskursams, netgi jei paveikslai dažniausiai 
aiškinami kalbinėmis, o ne vizualinėmis priemonėmis. 


Pasakymas, sakymo aktas (G: ėnoncė, ėnonciation) 
Kiekvieną komunikacijos rūšį galima analizuoti dviem 
požiūriais: kaip pasakymą ir kaip sakymo aktą. Terminas sa- 
kymo aktas (ėnonciation) nubrėžia rėmus tų sąlygų, kurios 
leidžia produkuoti ir suvokti reikšmingą pasakymą. Sakymo 
akto analizė daugiausia stengiasi aprašyti tas semiotines* 
kompetencijas*, kurias turi turėti komunikacijos part- 
neriai (produkuotojas ir suvokėjas), kad galėtų produ- 
kuoti ir suvokti reikšmę. Pasakymo (ėnoncė) analizė aprašo 
semantines ir sintaksines struktūras, kurios jį paverčia 
uždaru turinio atžvilgiu tekstu*. 

Prasmės efektas (G: effet de sens) 

Prasmės efektu vadinamas „prasmės pagavos“ arba „supra- 
timo“ įspūdis, kurį individas patiria susidurdamas su 
natūraliajam arba dirbtiniam pasauliui priklausančiu 
fenomenu. Intuityviu prasmės efektų suvokimu prasideda 
kiekviena interpretacinė veikla. Semiotinės* analizės 
tikslas — prasmės efektus paversti reikšmės (signification) 
elementais. Reikšmė atkuriama metodiškai pagrįstu raiš- 
kos fotmos* ir turinio formos* aprašymu, kurį galima 
intersubjektyviai pakartoti ir kritiškai patikrinti. 


Raise, raiškos lygmuo, raiškos forma (turiniui, turinio lyg- 
meniui, turinio formai opozicinės sąvokos) (H) 

Raiška ir turinys — tai du kiekvieno teksto* komponentai. 
Raišką atitinka jutimiškai suvokiama jo dalis, o turinį — 
raiškai priskiriami kognityviniai vaizdiniai. Raiška ir tu- 
rinys, priešingai negu atitinkami Saussure'o konceptai 
signifiant ir signifie, nėra susiję su Zenklu*. Hjelmslev 
remiasi semiotine* sistema, kuri apibrėžiama kaip turinio 
formos priskyrimas raiškos formai (> forma). 


Relevantiškumas, relevantiškas (G: pertinent) 

Relevantišku kalbotyroje vadinamas minimalus kontrastas 
raiškos* lygmenyje, kuris sudaro reikšmę, taigi vienas garsų 
konfigūracijas (morfemas) kaip reikšmės nešėjus padeda 
atskirti nuo kitų reikšmės nešėjų. Relevantıskumo principas 
turi lemiamą reikšmę kiekvienos semiotinės* sistemos 
aprašymui, nes ją Hjelmslevas apibrėžia kaip raiškos 
formos* priskyrimą turinio formai*. Semiotinės* anali- 
zes, taip pat ir vaizduojamojoje dailėje, tikslas - aprašyti 
tekstus*, remiantis turinio požiūriu relevantiškais raiškos 
kontrastais. 


Semionaratyvinis (G: semio-narratif) > generatyvinis takas 


Semiotika, semiotinis (H; G: semiotique) 

Pagal Greimą semiotika (etimologiškai „mokslas apie 
ženklus“) yra mokslas, kuris eksplicitinio teorinio mode- 
lio forma išdėsto reikšmės suvokimo ir produkavimo są- 
lygas. Semiotika, Saussure'o pavadinta „sėmiologie“ ir iš- 
plėtota kaip mokslas lingvistikai pagrįsti, kartu sudaro ir 
visų humanitarinių mokslų metodologinius rėmus. Semio- 
tikos, kaip mokslinės praktikos, tikslas yra aprašyti semio- 
tines sistemas, kurios padeda žmogui sueiti į komunikacinį 
santykį su pasauliu ir kitais žmonėmis. Hjelmslevas api- 
brėžia semiotinę sistemą kaip turinio* formos* priskyrimą 
raiškos* formai*. 


Semioze (G: sėmiosis) 

Semioze, vadinama dar ir „semiotine* funkcija“, žymi 
procesą, kurio metu tarp raiškos formos* ir turinio 
formos* atsiranda abipusio numanymo santykis. Semioze 
sąlygoja kiekvieną sakymo aktą*. Savo bendrojoje kalbos 
teorijoje Hjelmslevas skiria dvi semiozes rūšis, prie kurių 
Greimas pridėjo ir trečią (> semisimboline). 


Semisimbolinis (G: semi-simboligue) 

Savo bendrojoje kalbos teorijoje Hjelmslevas skiria dvi 
semiotinių* sistemų rūšis, kurias atitinkamai apibūdina 
skirtingi semiozės* tipai: simbolinės sistemos apibrėžiamos 
tiesioginiu raiškos lygmens* vieneto priskyrimu turinio 
lygmens* vienetui, o tikrosiose kalbinėse sistemose abu 
semiozės* procese sujungti lygmenys turi skirtingas 
formas*. Šias dvi Hjelmslevo aprašytas semiozės rūšis 
A.J. Greimas papildė postuluodamas trečiąją — semisim- 
bolinę. Semisimbolinėse sistemose, skirtingai negu simbolinėse 

sistemose, vienas kitam priskiriami ne abiejų kalbos 
lygmenų vienetai, bet kategorinės* opozicijos arba kate- 
goriniai* tinklai. Semisimboliniai priskyrimai atlieka svar- 
bų vaidmenį gestų kalboje, poezijoje ir vaizduojamojoje 
dailėje ir paprastai reiškiami proporcine lygtimi (homo- 
logacija), pvz., /vertikalus/:/horizontalus galvos jude- 
sys/::/ pritarimas : neigimas. 


Sintaksė, sintagmatiskas (G: syntaxe, syntagmatique) 
Kiekviena kalbos sistema sąlygoja dvi fundamentalias 
organizacijos formas: paradigmatine ir sintagmatinę. Tar- 
pusavyje kaitomų elementų klasė sudaro paradigmą, o sin- 
tagma apibrėžiama „ir...ir“ santykiu (Kopräsenz) bei hie- 
rarchinėmis priklausomybėmis. Sintaksės sąvoka prieš- 
priešinama semantikos sąvokai. Semiotiniu* požiūriu ši 
logikoje ir tradicinėse gramatikose gyvuojanti priešprie- 
ša netenka savo griežtumo. Net tada, kai tekstas* iš pradžių 
pasirodo kaip sintagmatiškai surikiuotas reikšmingų 
ženklų* ansamblis, atidžiau paanalizavus pasirodo, kad 
sintagmatine tvarka perteikia reikšmę jau pradinėje 
pakopoje; t.y. vadinamieji „elementarūs“ semantiniai 
vienetai (konceptai) jau turi implicitine sintagmatine 
struktūrą. (Pavyzdžiui, žvelgiant analitiškai, konceptas 
„šmeižtas“ pasirodo kaip elementari istorija, kurioje 
dalyvauja mažiausiai trys asmenys: šmeižikas, apžmeižta- 
sis ir trečiasis, kuriam perduodama šmeižikiška kalba.) 
Kita vertus, sintagmatines struktūros, kaip sakinių konst- 
rukcijos kalbos ir kompozicinės schemos vaizdų srityje, 
visuomet yra reikšmingos ir todėl „semantiškos“. 


Spalvos kategorija, spalvos substancija, spalvų sintaksė > 
kategorija, substancija, sintaksė 

Stoka (G: mangue) — vertės objektas 
Substancija > forma 


Tekstas (G: texte) 

Tekstu vadinama kiekviena uždara reikšminga visuma 
(pasakymas*). Priklausomai nuo semiotinės* substanci- 
jos* rūšies galima kalbėti apie kalbinį, vaizdinį arba ar- 
chitektūrinį tekstą. Teksto, kaip autonomiško dydžio, api- 
brėžimas neatmeta reikšmingų jo ryšių su kitais tekstais. 
Be to, tokių intertekstinių ryšių prielaida yra semiotinis* 
dialogo partnerių autonomiškumas. 


Tematinis > generatyvinis takas 


Turinys, turinio lygmuo, turinio forma — raiška, raiškos lyg- 
muo, raiškos forma 


Vaizdinis tekstas > tekstas 


Vertes objektas (G: objet de valeur) 

Vertės objektu vadinamas objektas plačiąja prasme (daly- 
kas, asmuo arba įvykis), į kurį subjektas projektuoja ver- 
tes. Kiekvieno pasakojimo išeities taškas — tai stoka, sub- 
jekto būsena, kai jis yra atskirtas nuo vertės objekto. Ji duo- 
da postūmį pasakojimui. Naratyvinis procesas, kurio 
tikslas panaikinti stoką sujungiant (conjonction) subjektą 
su vertės objektu, vadinamas zeskojimu. 


Ženklas (G: signe) 

Ch.S. Peirce'o pagrįstoje amerikietiškoje semiotikoje* 
zenklas yra pats mažiausias vienetas, kuriuo remiasi ana- 
lizė. Tačiau kalbotyros tyrinėjimai parodė, kad komu- 

nikacinių sistemų analizė turi prasidėti žemiau ženklų 
lygmens, jau nuo reikšmę sudarančių požymių opozici- 
jų -relevantiškų* kategorijų*. Todėl ir A.J. Greimas api- 
brėžė semiotiką jau ne kaip „mokslą apie ženklus“, bet kaip 
„mokslą apie reikšmes“. 


Papildomi duomenys apie iliustracijas 


Offentliche Kunstsammlung Basel, Kunstmuseum. 
Copyright: Cosmopress, Genf 


The John G. Johnson Collection, Philadelphia 
Museum of Art 

Rheinisches Bildarchiv, Koln 

